
NOTĂ INTRODUCTIVĂ 


Motto: Damit stehen wir heute vor der 
Aufgabe einer neuen Ontologie 


(N. Hartmann, 1949). 


Nicolai HARTMANN (1882-1950) este unul 
dintre cei mai sistematici şi mai productivi filosofi 
din secolul nostru, întemeietor al “ontologiei 
critice” — formă specifică în orientarea ontologică 
a cugetării contemporane. Preocupat de o nouă 
formă a sistematicii filosofice, el s-a impus totodată 
ca un reputat istoric al filosofiei şi al culturii în 
genere. Semnificative pentru creaţia sa rămân 
următoarele scrieri: Grundziige einer Metaphysik der 
Erkenntnis (Principiile unei metafizici a cunoaşterii, 
1921); Philosophie des Deutschen Idealismus (Filosofia 
idealismului german, vol.I, 1923, vol. II, 1929); Das 
Problem des geistigen Seins (Problema fiinţei 
spirituale, 1933); Zur Grundlegung der Ontologie 
(Despre fundamentarea ontologiei, 1935); 
Möglichkeit und Wirklichkeit (Posibilitate şi realitate, 
1938); Neue Wege der Ontologie (Noi căi ale 
ontologiei, 1942); Philosophie der Natur (Filosofia 

naturii, 1950); Teleologisches Denken (Reflecţii 
teleologice, postum,1951); Asthetik (postum, 1953); 
Philosophische Gespräche (Convorbiri filosofice, 
postum, 1954). 

“Ontologia critică” se bazează pe o amplă 
sinteză teoretico-filosofică şi constituie o 
impresionantă sistematică filosofică, centrată de 
principiile istoricităţii şi continuității în filiaţia 
ideilor. În acest sens, câteva formulări semni- 
ficative: “nimeni nu începe cu propria sa gândire“; 
“gândirea sistematică” trebuie să ia o altă cale decât 
aceea a “sistemelor filosofice”, să fie “expresia 
conştientă a unei griji ontologice“; filosofia nu mai 
trebuie să fie o “metafizică a sistemelor”, ci una a 
problemelor, în fiecare epocă principalul 
constituindu-l “Gânditorul care pune probleme” 
(der Problemdenker) şi nu amestecă problemele cu 
soluţiile lor posibile. 

De aici şi construcţia “ontologiei critice” pe 
principiul primatului ontologicului şi al deosebirii 
între “obiectiv” şi “transobiectiv”; căci din punct 
de vedere ontologic, “ființa” este independentă de 
obiectivarea ei prin cunoaştere. În structura acestei 
“noi ontologii” se disting: “ontologia cunoaşterii” 
şi “ontologia obiectului cunoaşterii”; “ontologia 
fiinţei reale” şi “ontologia fiinţei ideale”. În legătură 
cu aceasta din urmă, Hartmann elaborează o 
veritabilă teorie a valorii (o axiologie) şi o sistema- 
tică ce rămâne de referinţă în istoria cugetării (în 


8 


acest sens lucrările: Ethik, 1926, şi Asthetik, postum) 
prin distincţia între valoare ca atare şi realizarea 
valorică şi, într-un plan mai larg, între obiectivitatea 
şi funcţionalitatea valorilor (distincţii ce stau la 
baza unei etici a valorilor şi respectiv a unei estetici 
a valorii). 

Scrierile traduse aci constituie o selecţie 
menită să introducă cititorul în cunoaşterea 
“ontologiei critice”. 

Primul text (care dă şi titlul selecţiei), Alte und 
neue Ontologie redă comunicarea autorului, apărută 
în “Actas del Primer Congreso Nacional de 
Filosofia” (Mendoza, 1949). Prin caracterul sintetic 
(o bună introducere în “ontologia critică”), ca şi 
prin claritatea expunerii, studiul rămâne de 
referinţă pentru cunoaşterea operei lui 
N. Hartmann. Întrucât baza o constituie aci 
problema fiinţei, am considerat necesară şi utilă 
redarea în continuare a unei scurte “Autopre- 
zentări” din revista “Kant-Studien”, privitoare la 
scrierea de tinereţe a lui Hartmann (de fapt, teza 
sa de doctorat, cu titlul: Platos Logik des Seins), 
susținută la Marburg, sub îndrumarea celebrului 
filosof neokantian Hermann Cohen. 

În ordinea cerută de structura sistematicii 
hartmanniene într-o ontologie “critică”, bazată pe 
înțelegerea fiinţei (Sein) sub aspectul “momentelor” 
(Dasein, Sosein), al “felurilor“, formelor (Realität, 
Idealitât), “modurilor” (Möglichkeit, Wirklichkeit, 

Notwendigkeit) şi “principiilor” (Categoriile) — 
prezentăm mai departe următoarele lucrări: 
Posibilitate şi Realitate (cap. 43 din secţiunea a Il-a): 
Concepţia lui Leibniz despre “lumile posibile“; 
Problema fiinţei spirituale: Introducere; Problema 
valorii în filosofia contemporană; Etica: Introducere; 
Poziția valorilor estetice în sistemul valorilor în genere; 
Autoprezentare în “Philosophen-Lexikon” (1949). 

Menţionăm că derularea textelor în cadrul 
grupajului de faţă urmează îndeaproape ideea 
unității dintre studiul fiinţei şi al valorii. 

Deşi situată ontologic în planul “fiinţei 
ideale“, respectiv al fiinţei esenţialităţilor, al 
configuraţiilor matematice şi al legilor logice, 
valoarea deţine poziţia dominantă în “ontologia 
critică”. Studiul “fiinţei-valoare” (Wertsein) 
dezvăluie, de fapt, finalitatea demersului teoretico- 
filosofic. Căci nimic nu e mai greu de explicat decât 
statutul valorii, adus de Hartmann într-o formulare 
ce pune laolaltă şi problema şi soluția: “Werte sind 
der Seinsweise nach Platonische Ideen” (Ethik, 
1935, p. 108 - “După felul de a fi valorile sunt Idei 
platoniciene”). În acest sens, postfaţa volumului 
de faţă încearcă doar o clarificare, cititorul fiind 
trimis la bibliografia domeniului. 

Ideea unui “Hartmann” în limba română s-a 
conturat treptat, de-a lungul anilor, începând cu 
monografia “Nicolai Hartmann şi realismul 
contemporan” (1973), cu prefaţarea Estetici (1974), 

tradusă de Constantin Floru şi continuând apoi 
cu efortul unei lecturi noi a textelor hartmanniene, 
prilejuită de cursurile speciale “Hartmann”, 
susţinute în cadrul Facultăţii de Filosofie a 
Universităţii Bucureşti. Îndemnul hotărâtor a venit 
din partea Editurii PAIDEIA, căreia îi aduc şi pe 
această cale cele mai calde mulţumiri. 


ALB. 


VECHEA ŞI NOUA ONTOLOGIE* 


I 


Gândirea modernă a căutat ştiinţa de bază a 
filosofiei în teoria cunoaşterii. Se presupunea astfel, 
că despre cunoaştere am şti mai multe decât despre 
obiectul ei; se scăpa însă din vedere faptul că ea 
însăşi constituie o mare enigmă, deoarece relaţia 
despre care tratează, anume cea dintre subiect şi 
obiect, este una transcendentă, adică, în sensul 
strict al cuvântului, una care depăşeşte conştiinţa. 
Deci, obiectul cunoaşterii este unul care există in- 
dependent de cunoaştere. 

Reacţia contrară o constituie în zilele noastre 
antropologia. S-a descoperit că, de fapt, cunoaş- 
terea nu este decât una dintre multele raportări ale 
conştiinţei la lumea înconjurătoare. Reacţia, 
acţiunea, iubirea şi ura sunt alte relaţii trans- 
cendente, cuplate în paralel, unele chiar primare, 
în timp ce cunoaşterea este secundară şi temporar 
ea se dezvoltă doar în dependenţă de ele. S-a făcut 
simțită astfel reorientarea asupra întregii 
construcţii a ființei omului, în ansamblu; căci 


* Kleinere Schriften, Bd. III, W. de Gruyter, Berlin, 1958, 
p. 333-337: Aus “Actas del primer Congreso Nacional de 
Filosofia”, Mendoza, 1949: Alte und neue Ontologie. 

trebuia să se dispună de o ştiinţă a omului înainte 
de teoria cunoaşterii. 

Dar şi aceasta s-a dovedit a fi un lucru făcut 
pe jumătate. De o înţelegere corectă a fiinţei umane 
ţine, evident, ştiinţa despre raporturile de viaţă în 
care se află omul. Căci omul este una dintre fiinţele 
dependente de mii de condiţii. Aceste raporturi de 
fiinţare determinate constituie însă substanţa lumii. 
Trebuia astfel ca omul, inclusiv cunoaşterea sa, să 
se înţeleagă pornind de la poziţia pe care el o ocupă 
în ansamblul lumii reale. Cu aceasta s-a ajuns la 
vechea problemă a ontologiei —, a aceleiaşi ştiinţe, 
deci, care cândva, tocmai în favoarea teoriei 
cunoaşterii, fusese dată la o parte şi, în cele din 
urmă, abandonată cu totul. 

Cu aceasta ne aflăm astăzi în faţa temei unei 
noi ontologii. Este clar însă că după toate progresele 
ştiinţei aceasta nu mai poate să fie cea veche. Nu 
mai este vorba despre “forma şi materia” a ceea ce 
fiinţează (des Seienden). Nu mai e vorba nici de 
“potenţă şi act”. Deoarece corelaţia teleologică a 
“formelor substanţiale” nu mai domină lumea, nici 
o teleologie nu ne mai poate ajuta; “legile” neutrale 
s-au dovedit drept puteri care domină natura, iar 
raportul dintre cauză şi efect acţionează în 
fenomenul lumii de jos până sus. 


II 


Noua ontologie porneşte de la alte 
consideraţii. Ea nu mai priveşte “configuraţiile” 
(Gebilde) (desemnate adesea ca obiecte) şi 
“procesele” ca separate, ci ca întrepătrunse. Orice 

fiinţează (Seiendes) real se află în devenire, îşi are 
naşterea şi dispariţia sa; construcţiile dinamice 
primare, de la atom în sus până la norul atomic 
(Spiralnebel), sunt atât structurări procesuale cât 
şi alcătuiri din părţi şi configurații modelate, ceea 
ce este valabil într-o şi mai mare măsură despre 
plăsmuirile organice, despre conştiinţă ca întreg 
sufletesc, precum şi despre sistemele colectivităţii 
umane. 

În aceste structurări domneşte o altă 
modalitate de conservare decât cea survenită prin 
substanţialitate: conservarea prin echilibrul intern, 
prin regularizare, reconfigurare spontană sau chiar 
transformare spontană. Ea se poate desemna ca o 
consistenţă în opoziţie cu subzistenţa. Rezultatul 
nu e unul chiar etern, însă este cumva cu suficient 
de lungă durată, ca să confere structurilor în cauză 
capacitatea de a fi suport al stărilor schimbătoare 
(accidentale). 

Cauzalitatea lor nu este aceea a numitei causa 
immanens, care se menţine în efect, ci aceea a unei 
causa transiens, care dispare în efectul ei. Efectul 
nu este astfel conţinut în cauză, ci se naşte ca ceva 
nou. În acest sens, procesul cauzal nu este o 
dezvoltare a ceva deja conservat în cauză, ci este o 
generare (Hervorbingen) productivă. 

Construcţia lumii reale are forma stratificării. 
Fiecare strat constituie o întreagă ordine a ceea ce 
fiinţează (Seiendes). Straturile principale sunt 
patru: cel fizic-material, cel viu-organic, cel 
sufletesc, cel spiritual-istoric. Fiecare dintre aceste 
straturi îşi are legile şi principiile lui proprii. Stratul 

superior al fiinţei este susţinut permanent de 
cele inferioare; el este însă numai parţial deter- 
minat de ele. 

O metafizică provenind dintr-un singur 
principiu — sau dintr-o unică grupă de principii — 
„ aşa cum se concepea mai înainte, este de aceea 
un lucru imposibil. Toate imaginile unitar 
construite ale lumii sunt false, atât “metafizica 
construită de jos în sus”, cât şi “metafizica de sus” 
(adică pornind fie de la materie, fie de la spirit). 
Există un sistem natural al lumii care nu este 
construit. Structura sa se poate obţine din 
fenomene. Ea nu conduce nici la o unitate 
centralizată, chiar una bine marcată, nici la un 
temei originar sau la vreun ţel suprem. 

Ceea ce se poate constata este legitatea 
construcţiei însăşi. In ea se vădeşte depăşirea 
structurilor, precum şi un contrast de dependenţă 
şi autonomie. În această ridicare nu se schimbă însă 
caracterul realităţii ca atare. Evenimentele sufleteşti 
şi cele spiritual-istorice nu sunt mai puţin reale 
decât lucrurile şi vieţuitoarele, iar procesele în 
genere nu sunt mai puţin efective decât 
plăsmuirile. Noul concept de realitate nu depinde 
de materialitate şi spaţialitate, ci doar de 
temporalitate, procesualitate şi individualitate. 


III 


Fiinţa însăşi nu se poate nici defini, nici 
explica. Se pot însă deosebi felurile ființei şi se pot 
analiza modurile acestora. Astfel ea se poate 
clarifica, pornind dinspre interior, iar aceasta se 

petrece în analiza modală a fiinţei reale şi a celei 
ideale. Aici totul atârnă de raporturile interne 
dintre posibilitate, realitate şi necesitate. Aceste 
raporturi sunt în fiecare sferă a fiinţei cu totul altele; 
ba chiar sunt iarăşi altele în sfera logică şi în 
cunoaştere. Clarificarea lor constituie obiectul unei 
întregi ştiinţe, chiar al uneia noi: analiza modală. 
Ea este piesa esenţială a noii ontologii. 

Tot ceea ce urmează aparţine doctrinei 
categoriilor. Aceasta cuprinde principiile comune 
(categoriile fundamentale) şi pe cele speciale ale 
straturilor particulare ale fiinţei. Dintre acestea din 
urmă nu toate sunt restrânse la un singur strat, 
unele străbat până la nivelurile superioare ale 
fiinţării, altele se întrerup la graniţele dintre 
straturi. Astfel spaţiul, substanţa (inclusiv materia) 
şi structurile matematice se întrerup deasupra 
organicului, pe când timpul, procesualitatea, 
cauzalitatea ş.a. continuă să domine mai departe, 
în sus, în ființa sufletească şi în cea spirituală; viaţa 
sufletească este nespaţială, imaterială, nemate- 
matică, însă temporal şi procesual îşi are propria 
sa cauzalitate şi acţiune reciprocă. 

Pe de altă parte la fiecare limită a straturilor 
survin noi principii. In natura organică totul se 
bazează pe un nou tip de proces, anume procesul 
morfogenetic, unul ce reglează de la sine echilibrul 
proceselor, al reconfigurării de sine spontane a 
individului. La aceasta, ajunge forma de 
determinare supracauzală a procesului de reconfi- 
gurare a sistemului de predispoziţii. Aceste 

categorii nu pătrund însă în fiinţa sufletească. Ele 
rămân legate de lumea spaţială. 

Cu totul alte forme de fiinţare arată lumea 
sufletească: “subiectul” şi “lumea internă”, care se 
profilează pe lângă lumea exterioară; închiderea 
una faţă de alta a sferelor individuale interne; 
fluxul trăirii, împreună cu forma sa procesuală 
specifică; conştiinţa obiectuală, precum şi 
contrastul actului şi al conţinutului (reprezentare). 
De aceasta ţine însă şi transcendenţa unor 
asemenea acte, precum voinţa, acţiunea, 
cunoaşterea, iubirea şi ura, în a căror esenţă se află 
faptul că tind să treacă dincolo de lumea internă, 
pe care caută să o lege de lumea spaţio-temporală 
a lucrurilor. 

O dată cu această transcendenţă se instituie 
însă viaţa spirituală, care nu se contopeşte în 
conştiinţa individului, ci constituie deasupra ei un 
domeniu propriu al fiinţei, anume cel al spiritului 
istoric-obiectiv. Limba, dreptul, moravurile, 
morala, formarea comunităţii religia, arta, tehnica 
constituie spiritul obiectiv. In acesta nu există nici 
un fel de acte, nici o conştiinţă (care i-ar corespunde 
ca întreg), nici o ereditate; continuitatea sa este una 
nepersonală, el se transmite întrucât indivizii, 
crescând în el, îl preiau şi îl duc mai departe. 
Aceasta este forma conservării sale, o consistenţă 
de un fel aparte. 

Prin cuprinderea de către el însă, indivizii 
sunt mai mult decât subiecte, sunt persoane. Deter- 
minările categoriale ale persoanei sunt în schimb 
de un fel nou: prevederea şi predeterminarea 

(activitate cu scop); libertatea şi conştiinţa valorii. 
Abia în comunitate şi în spiritul obiectiv, persoana 
este o fiinţă morală şi în stare de responsabilitate. 


IV 


În construcţia lumii nu există nici un fel de 
suspensie liberă a straturilor superioare. Ele 
dăinuiesc numai în sprijinirea pe cele inferioare, 
sunt susţinute de acestea. Felul repausării este însă 
diferit. Viaţa organică este purtată de natura 
neînsufleţită, întrucât aceasta îşi are configuraţiile 
ei (atomi şi molecule) drept bază de construcţie. 
Viaţa sufletească însă nu are drept temelie 
configuraţiile şi fenomenele organice, ci se ridică 
deasupra lor ca o cu totul nouă lume. In primele 
cazuri avem un raport de supramodelare, în cele 
din urmă unul de supraconstrucţie. In primul caz, 
categoriile stratului inferior străbat în cele 
superioare, în cazul din urmă rămâne din ele o 
parte esenţială. 

Construcţia stratificată a lumii este deter- 
minată prin relaţia categoriilor (principii şi legi) 
unor straturi care se suprapun. Revenirea catego- 
riilor inferioare în straturile superioare ale fiinţei 
constituie unitatea lumii; noua instituire a celor 
superioare (Novum categorial) constituie 
multiplicitatea ei de nedepăşit. In lume nu se poate 
aduce totul la acelaşi numitor. De aici şi eşecul 
oricărei metafizici moniste. 

Autonomiei straturilor inferioare faţă de cele 
superioare îi corespunde parţiala dependenţă a aces- 
tora din urmă de cele dintâi. Caracterului Novum-ului 

categorial în straturile superioare îi corespunde 
însă autonomia (libertatea) acestora asupra celor 
inferioare. Căci şi în raportul de supramodelare 
principiile inferioare determină numai “după 
materie” formele superioare. Aceastea din urmă 
îşi au prin ele însele specificul lor. 

Principiul ontologic fundamental al 
conexiunii lumii este conţinut în două propoziţii: 
1) principiile inferioare sunt cele mai tari, care 
susţin totul şi nu pot fi depăşite de forma 
superioară; 2) principiile superioare sunt ce-i drept 
mai slabe, dar în Novum-ul lor sunt autonome, şi 
pe deasupra au acel spaţiu nelimitat de joc. 

“Libertate” există de la treaptă la treaptă, în 
fiecare strat superior faţă de cele inferioare. Atât 
de mult invocata libertate de voinţă a omului ca 
persoană morală constituie numai un caz special. 
Inţeleasă ca atare ea poate porni de la principiul 
ontologic de bază. Toate conceptele indeterministe 
de libertate sunt la fel de false ca şi respingerile 
deterministe ale acesteia. Nu e nevoie de nici un 
indeterminism, deoarece libertatea nu este 
depăşirea determinării existente, ci instituirea 
uneia superioare. 


AUTOREFERIRE ÎN “KANT-STUDIEN” LA 
“LOGICA FIINȚEI A LUI PLATON”* 


Cartea expune filosofia teoretică a lui Platon 
în tema atât de caracteristică pentru modul său de 
gândire, mai ales pentru dialogurile târzii, anume 
tema terminologiei “Fiinţei”. Aceasta din urmă îşi 
are temeiul în corelaţia fundamentală a conceptelor 
de neființă şi ființă, care, mai vădit ori mai latent, 
străbate toate formulările esenţiale ale Ideii şi 
corelatului său real, ba chiar metodica proprie, care 
se extinde până la fundamentele doctrinei 
sufletului. De aceea, pentru străduinţa de a înțelege 
filosofia platoniciană ca pe un sistem unitar este 
oferit aci punctul de vedere cel mai apropiat şi natu- 
ral, el însuşi unul totdeauna imanent. Omoge- 
nitatea punctului de vedere aduce însă din nou cu 
sine faptul că multe formulări, care apar de obicei 
confuz, îşi păstrează sensul originar, învederator. 

Dificultatea corelaţiei, devenită străină 
gândirii moderne, cu privire la neființă şi fiinţă 
reclamă urmărirea acestor concepte înapoi, până 


* Selbstanzeige in der Kantstudien zu Platons Logik des Seins 
(1909), în: Kleinere Schriften, III, 1958, p. 363-364 (Platons Logik 
des Seins este teza de doctorat susținută de autor în “şcoala de 
la Marburg”, sub îndrumarea lui H. Cohen). 

la originile lor istorice. Această exigenţă vine ca o 
încercare de a aprecia just “Introducerea istorică”. 
Fiinţa şi nefiinţa sunt pentru prima dată marcate 
ca şi concepte la Parmenide. Punerea problemei 
rezultată din ambele, se derulează şi mai înapoi, 
este deja conținută evident în &pxń al Ionienilor; 
în acesta se împlineşte deja prima fixare a unui alt 
fel al fiinţei, care se deosebeşte de datul faptic al 
lucrurilor. Întreaga serie a încercărilor presocratice 
de a fundamenta fiinţarea cosmică determinată în 
principiile fiinţei este astfel deja o desfăşurare 
progresivă din treaptă în treaptă a metodei neființei, 
imanentă în gândirea naturfilosofică. Aceasta din 
urmă ajunge, dimpotrivă, la expresia metodică 
clară abia în atomistică; căci aci se află vidul, ca 
neființă, şi cu toate acestea ca principiu în sens 
pozitiv. Fiinţa nu este “mai mult” fiinţândă decât 
neființa. 

Determinările pozitive ale fiinţei şi nefiinţei 
se maturizează însă lent şi în gândirea platoniciană. 
Nefiinţa însăşi, mijlocită de o serie de alte elucidări, 
a fost cel mai bine introdusă prin interogarea 
privind țev5Âc óta. Începe astfel prima parte 
principală, avansată de aceasta şi urmând cercetării 
dialectice din “Sofistul”, pentru a da o caracterizare 
a fiinţei şi nefiinţei pornind de la metoda doctrinei 
ideilor. Aceasta arată cum nefiinţa îşi are locul său 
necesar în sistemul conceptelor de bază; căci după 
prestaţia sa aceasta coincide cu diversitatea. Cum însă 
diversul este posibil totdeauna numai în relaţie cu 
un alt divers, se obţine astfel sensul cel mai larg şi 
mai profund al unui principiu al relației. Fiinţa este 

de definit astfel ca principiu pentru “comunitatea 
conceptelor”, care, la rândul său, devine iarăşi 
unicul mijloc adecvat. Nefiinţa se dovedeşte a fi 
un concept metodic, prealabil pentru determinarea 
fiinţei, o cale logică către fiinţă. Din punctul de 
vedere al acestei sintetizări dialectice a fiinţei 
rezultă analogia uşor de înţeles cu problema 
gândirii sintetice, aşa cum aceasta străbate marile 
sisteme ale idealismului german. Kant a formulat 
în principiul suprem al tuturor judecăților sintetice 
numai caracterul de bază al prestării sinteticului, 
nu însă mijlocul de gândire, principiul pe care se 
întemeiază această prestare. Din orientarea de 
gândire a acestei probleme, rămasă deschisă, se 
naşte tendinţa spre dialectică în filosofia 
postkantiană şi căutarea corelată cu ea a 
principiului oricărui context sistematic. Căci nu 
poate fi nicicum o coincidenţă istorică, ci numai o 
necesitate internă a problemei, dacă în acest 
travaliu al gândirii la Fichte şi Hegel a survenit din 
nou, la loc de cinste, corelaţia antică a conceptelor 
de fiinţă şi neființă. Este cumva caracteristic şi 
orientativ, pentru prețuirea doctrinei platonice a 
ideilor, faptul că şi acum momentul metodic 
propriu, creator de conexiune se situează de partea 
conceptului de neființă. 

Metodica logică a acestui concept de neființă 
şi determinarea fiinţei ce se iniţiază în el consti- 
tuie de-acum motivul de bază imanent întregii 
gândiri platoniciene. După obiect ea este conținută 
deja în cele mai importante formulări asupra Ideii. 
Cea de a doua parte a cărţii caută, prin urmare, să 

caracterizeze principiul teoriei ideilor pornind de 
la metodica fiinţei şi nefiinţei. Motivul formării 
conceptuale şi al “contemplării” Ideii, ca şi 
“reamintirea” şi “preştiinţa” se dovedesc astfel 
condiţionate de această metodă. O astfel de 
condiţionare dobândeşte însă deplină claritate în 
formulările mai mature, care tind să transforme 
doctrina ideilor într-o teorie-făuritoare de premise 
sau de fundamentări. În mod deosebit, expunerea 
democritiană a nefiinţei este aceea care îşi află 
desăvârşirea în metoda ipotezei. Trecerea pe latura 
principiului se încheie astfel cu perspectiva asupra 
eticii şi a doctrinei platoniciene a sufletului, a căror 
fundamentare rezultă, de ambele părţi, din aceeaşi 
procedare metodică. 

Cea de a treia parte are de a face, în fine, cu 
problematica aplicării, a utilizării. Ideea are sens 
numai dacă fundamentează o existenţă prezentă 
(Dasein). Este vorba astfel de trecerea funda- 
mentării la fiinţa concretă a lucrului. Problema este 
cunoscută sub numele de “participare” (Teilhabe) 
a lucrurilor la Idei. Cercetarea de către Platon cu 
privire la acest corelat al Ideii face un ocoliş asupra 
conceptului de “mijlocire” (uetàķÓ), în care trebuie 
să se realizeze trecerea. Rezultatul acestor eforturi 
definitorii îl constituie un concept de continuitate 
clar conturat, care însă nu e fixat în nici un termen 
mai specific. Pe această cale este mediată mai 
îndeaproape numai participarea laolaltă a Ideilor. 
Dialogul “Parmenide” desfăşoară însă ideea 
modului în care, în încrucişarea şi complicarea 
treptată a conceptelor, s-a dezvoltat o altă “natură, 

deosebită de concept“, care constituie perechea 
oricărei fiinţe conceptuale şi principiale identică 
numai prin multiplicitatea şi caracterul de devenire 
al determinărilor ei. Şi aci stă la baza totdeauna 
terminologia logic-ontologică şi metodică. De 
cealaltă parte, în teoria despre nedeterminat şi 
determinarea sa faţă de fiinţă, prin introducerea 
numărului şi a măsurii, se arată aceeaşi teză. Genul 
de fiinţă care se înfăptuieşte astfel este o fiinţă 
“rezultată” sau “creată”; în acest concept de fiinţă 
idealismul platonician atinge din nou fiinţa 
concretă de la a cărei problemă şi porneşte în 
cercetare. De aceasta atârnă de-acum, în modul cel 
mai strict, tratarea problemei materiei, pentru care 
trebuie să garanteze, ca unic principiu, spaţiul 
laolaltă cu configuraţiile sale geometrice. Capitolul 
de încheiere asupra “metodei dialectice” cuprinde 
laolaltă, încă o dată, punctele esenţiale ale teoriei 
platoniciene a fiinţei; aceasta pentru că îi urmăreşte 
originea metodică până în forma dialogică a artei. 


POSIBILITATE ŞI REALITATE: 


“Lumi posibile” în concepția lui Leibniz şi 
posibilitatea lumii reale* 


Într-o sferă a fiinţei, a cărei posibilitate este 
disjunctivă, trebuie inevitabil să existe şi spaţiu 
pentru desfăşurarea multidiversificată a composi- 
bilelor, adică pentru paralelitatea nemărginită a 
fiindului (des Seienden). In felul său, domeniul 
esenţialităţilor poate avea deplină determinare — 
anume, pe fiecare plan al construcţiei sale în formă 
de trepte poate exista determinarea ce-i 
corespunde şi îi este suficientă —, fără ca prin 
aceasta modurile (Modi) să fie amfibolice, iar 
felurile fiinţei (Seinsweise) să fie neglijate. Faţă de 
această “lărgire”, realul îşi află o “îngustare a 
posibilului” caracteristică. Căci el înfăţişează 
numai un plan, iar în acesta nu e nicidecum spaţiu 
de joc pentru paralelitatea a ceea ce fiinţează (des 
Seienden). Aici toate configuraţiile sferei se 
situează într-unul şi acelaşi sistem; s-ar putea chiar 


*Möglichkeit und Wirklichkeit (W. de Gruyter & Co., Ber- 
lin, 1938): Dritter Teil (Die Modalität des Irrealen), II. Abschnitt 
(Die Modalität des idealen Seins), 43. Kapitel, a: Leibniz’ 
“mögliche Welten” und die Realmöglichkeit der wirklichen Welt, 
pp. 333-335. 

spune că aci totul este cuprins într-o unică, neîn- 
treruptă composibilitate. Atât ca lume şi întreg, cât 
şi ca domeniu particular, realul are o absolută 
unicitate. 

Această opoziţie este cea care stă la baza ideii 
leibniziene a mai multor “lumi posibile” şi la aceea 
a unei lumi reale. Dacă se face abstractie de tot ceea 
ce în această idee este metafizică, de orice 
justificare a existenței lui Dumnezeu, chiar de 
ideea creării lumii — deci şi de conceperea legilor 
esenței în sensul conceptului de intelect divin, 
atunci în ea se pot ilustra pe deplin, ca într-un 
remarcabil exemplu, raportul sferelor şi opoziţia 
modală care le separă. 

“Lumile posibile” ale lui Leibniz nu sunt ca 
atare, în pluralitatea lor, composibile. Composibilă 
negreşit este numai fiecare în sine însăşi. 
Posibilitatea lor comună este însă numai una 
disjunctivă. Ca urmare, numai una singură dintre 
ele poate să fie reală. Căci tocmai prin aceasta realul 
nu prezintă nicidecum forţă de redispunere, 
disjunctivitate, paralelitate; şi aceasta nu numai în 
modul său de realitate efectivă (actuală), ci chiar 
în modul său de posibilitate. Posibilul real 
(Realmâgliche) are aceeaşi “îngustime” ca şi realul 
efectiv, actualul (Realwirkliche); în ființa ideală, 
dimpotrivă, actualul (das Wirkliche) prezintă 
aceeaşi «lărgire» ca şi posibilul. Spaţiu de joc 
dincolo de orice îngustime are numai posibilul 
ideal (das Idealmoâgliche). Spaţiul de joc este 
paralelitatea lumilor incomposibile. 

Această stare de fapt firească şi transpa- 
rentă în sine, în mod exemplar, este eclipsată in 

expunerile obişnuite de faptul ca “lumile posibile” 
se înțeleg cu lumile reale. Pentru a putea fi însă 
lumi reale posibile ar trebui mai degrabă ca ele să 
fie lumi posibile efectiv (real), ceea ce, pornind de 
la sine, ele nu sunt nicidecum. Dacă ar fi însă în 
mod efectiv posibile, ar trebui prin aceasta să fie şi 
reale efectiv, ori pe cale de a fi astfel, ceea ce, evi- 
dent, ele nu sunt nicidecum. Căci se vorbeşte de 
pluralitatea lor, tocmai întrucât numai una dintre 
ele poate să devină efectiv reală. Înainte de toate 
le lipseşte încă ceva pentru a fi realitate efectivă şi, 
ca urmare, şi posibilitate efectivă. 

După Leibniz, acest ceva ce le lipseşte este 
“raţiunea suficientă”. Căci composibilitatea a ceea 
ce e unic în sine este insuficientă ca temei. Aci se 
instituie, după Leibniz, şi principiul numit 
“convenientia”, care, interpretat modal, este 
contingentul real (das Realzufăllige), care trebuie 
să stea necesarmente la originea întregii sfere 
reale. Acest principiu însufleţeşte şi realizează 
în acelaşi timp. Căci ambele sunt una: de îndată 
ce una dintre “lumile posibile” păşeşte în sfera 
reală ea cade sub cu totul alte legi ale fiinţei, 
înainte de toate sub alte legi intermodale. În 
această sferă (cea reală) nu există posibilităţi 
paralele. Posibilă este aci numai una, cea care 
este în mod efectiv (wirklich), şi astfel orice altceva 
este real imposibil. 

În limbaj conceptual strict ontologic trebuie 
să spunem: “lumile posibile” multiple sunt ca atare 

numai lumi ideal-posibile - iar dacă nu ne temem 
de aparenţa contradicţiei —, atunci trebuie să spunem: 
lumi reale ideal posibile (ideal mögliche Realwelten). 
Cu principium convenientiae însă, care face 
“suficient” temeiul (anume ca principiu al raţiunii 
suficiente), se instituie posibilizarea reală. Şi cu 
aceasta, conform legii divizării posibilităţii reale, 
restul lumilor ideal-posibile devine real imposibil. 

În principiu este astfel o inducere în eroare, 
dacă se spune: “o” lume care s-ar fi “realizat” 
(verwirklicht). Mai degrabă ea este “realizată”. 
Căci ca o “lume posibilă” ea nu este încă posibilă- 
real. Efectiv ideală, dimpotrivă, ea a fost deja. Ea 
nu-i făcută astfel nicidecum o lume reală 
dintr-una doar posibilă, ci este făcută ca una 
dintre lumile posibile-real, dintr-una din cele 
doar ideal posibile; căci tocmai prin aceasta ea 
devine o lume care există real, dintr-una care există 
numai în mod ideal. 

Realizarea (Realization) nu este acelaşi lucru 
cu înfăptuirea, împlinirea (Verwirklichung). Dacă 
viaţa practică nu găseşte nici un temei de a 
deosebi în acest sens, cu toate acestea, ontologic 
deosebirea există. Dislocarea modală în 
“înfăptuire” merge de la posibilitate la realitate 
efectivă (Wirklichkeit); aceasta chiar în cadrul 
unei sfere a fiinţei; în realizare (Realisation) 
dimpotrivă ea merge de la posibilitate la posibi- 
litate şi totodată de la înfăptuire la înfăptuire, 
anume, ambele într-una şi ambele de la modul 
ideal la modul real. Căci posibilizarea reală este 

deja înfăptuire reală (Realverwirklichung) (vezi cap. 
32 ci! şi 34 a°). 


! În cap. 32 c (sub genericul: Realermăglichung und 
Realverwirklichung) se spune: “Într-un proces parţial sunt, chiar 
în fiecare stadiu, condiţii certe a ceea ce va deveni «real» în el, 
dar încă nu este real (wirklich); o larg desfăşurată împletitură 
de factori este însă deja reală, şi tocmai pe baza acesteia ei 
trebuie să devină şi reali. Aceasta se află deja constant în 
întinderea întregului proces; ei sunt însă doar condiţii ce 
constituie această împletitură; numai prin mijlocirea unor 
membrii intermediari ai stadiilor ulterioare ale procesului, se 
pot uni într-o acţiune de ansamblu. Acele condiţii care nu s-au 
ivit încă nu sunt, prin urmare, încă reale, deoarece pentru 
moment nu sunt încă «real-posibile». Şi pentru posibilitatea 
acestora lipsesc încă condiţiile... Procesul real este în acest fel 
posibilizarea reală neîntreruptă a ceea ce devine în el efectiv 
real în mod succesiv... Real-posibilă nu este însă, în nici un 
stadiu, o multitudine de eventualităţi, ci întotdeauna numai 
aceea la care conduce posibilizarea reală, aflată deja în 
derulare; ea şi este aceea pentru care, în complexele de condiţii 
larg, implicate în procesul de ansamblu, sunt date deja 
condiţiile preliminarii” (p. 253). 

“Relația pozitivă a modurilor în procesul real a 
devenit de acum evidentă în această relaţie a posibilizării reale 
şi a realizării efective. Aceste două momente ale procesului 
real nu sunt altceva decât posibilitatea reală şi realitatea 
efectivă (Realwirklichkeit) transpuse în dinamica desfăşurării 
temporale. Se vede uşor cum «legea reală a posibilităţii» revine 
în ea neschimbată. Exact aşa cum aceasta era în genere valabilă: 
ceea ce este real-posibil, este şi efectiv-real, ceea ce valorează 
de-acum şi pentru proces; ceea ce devine efectiv-posibil, devine 
chiar prin aceasta şi efectiv-real. Posibilizarea reală nu este 
chiar identică cu realizarea efectivă; ambele se află însă în 

Astfel, ontologic este de o înaltă valoare 
didactică, să aducem ideea leibniziană la concepte 
transparente şi delimitate precis; şi aceasta chiar 


conexiune, întrucât cea din urmă se sprijină pe cea dintâi; fără 
aceasta, ea nu este ceea ce este. Căci posibilizarea efectivă duce 
înspre totalitatea condiţiilor - adică la posibilitatea reală 
(efectivă) —, şi, o dată aceasta dobândită, o însoţeşte şi 
realizarea efectivă” (p. 253-254). 

2 În cap. 34 (Der Realmodus der Verwirklichung), a (Die 
Ermoglichung des Unmâglichen) se spune: “Această 
desprindere de condiţiile reale de posibilizare este în principiu 
- adică în ce priveşte imperativul pur sau valoarea pură - 
una absolută. Valorile îşi au prin ele însele puterea de a provoca 
ceva. Acolo însă unde provocarea este actuală pentru o voinţă, 
care se ridică o dată cu realizarea, acolo se schimbă starea de 
lucruri. Condiţiile realizării sunt condiţii efective, şi oricât de 
departe se prezintă ele, situaţia reală totuşi se oferă. În 
principiu (în imperativ) ele chiar au fost trecute cu vederea. 
Numai în principiu însă, căci în realizare ele nu pot să fie 
omise” (p. 265). 

.."Modul efectiv al realizării este, evident, un media- 
tor între realitate şi nerealitate. El nu este ca acestea două un 
mod absolut, ci unul relaţionar”. (p. 266). 

„.. “Deoarece posibilitatea efectivă (Realmâglichkeit) 
implică necesitatea reală (efectivă), ea este totodată, chiar prin 
faptul că este posibilizare efectivă, şi structurare necesară 
efectivă a «simplei necesităţi» de până acum. Căci «necesarul 
pur şi simplu» este tot atât de puţin un necesar efectiv pe cât 
«posibil pur şi simplu» este un posibil efectiv... În aceasta 
constă realizarea (Realisation). Ea este realizare efectivă a 
nerealului prin posibilizarea efectivă a imposibilului, întrucât 
acesta din urmă pune în acţiune totodată şi necesarul devenit 
efectiv (real)” (p. 267). 

dacă nu ar plăcea unei anumite clasicităţi. Dacă se 
are în vedere ceea ce s-a spus, atunci esenţialul nu-l 
mai constituie faptul că este “posibil” un număr 
mare de lumi, ci faptul că “există în mod ideal” — 
anume ca paralelitate de sisteme incomposibile 
coexistente în domeniul esenţialităţilor. Luat în 
sensul cel mai exact, nu există lumi posibile ca 
atare, ci lumi care fiinţează în mod ideal. De aceea, 
“crearea” uneia dintre ele nu este înfăptuire, ci 
realizare. 


PROBLEMA FIINȚEI SPIRITUALE 


Cercetări asupra fundamentării 
filosofiei istoriei şi ştiinţelor spiritului: 


Introducere filosofico-istorică* 


I. Cele trei sarcini ale filosofiei istoriei 


Problema fiinţei spirituale nu constituie doar 
o temă a filosofiei istoriei. Pe de altă parte, nici 
istoria nu este numai o istorie a spiritului, nici 
spiritul nu este pur şi simplu istoricitate” Desigur, 
orice spirit are istoricitatea sa, şi, într-adevăr, cu 
istoria în sens strict este vizată totdeauna istoria 
omului. Omul este fiinţă spirituală, singura de 
acest fel pe care o cunoaştem. El nu este, cu 
siguranţă, “numai” fiinţă spirituală, ci chiar “şi”, 
o fiinţă esențialmente spirituală. Căci o fiinţă fără 
spirit nu are nici o istorie. 

Această corelaţie pune din capul locului 
problema fiinţei spirituale în imediata apropiere a 
câmpului problemelor de filosofie a istoriei. Aici 


*Das Problem des geistigen Seins. Untersuchungen zur 
Grundlegung der Geschichtsphilosophie und der Geisteswissen- 
schaften: Geschichtsphilosoplusche Einleitung, Berlin und Leipzig, 
W. de Gruyter & Co., 1933, p. 1-38. 

este nevoie, înaintea oricărei cercetări, de o 
delimitare şi o concepere pozitivă a corelaţiei de 
probleme. Dacă se pleacă conştient de la o muncă 
preliminară prestată, atunci amândouă trebuie să 
reuşească cât mai bine. Şi nu poate exista nici o 
îndoială că în timpul nostru, aceasta priveşte nu 
problema fiinţei spirituale, ci problema filosofiei 
istoriei. Este şi motivul pentru care introducerea 
de faţă trebuie să fie una filosofico-istorică. 

Cu aceasta ea face însă un ocol. Dar pentru 
situapa dată a problemei, ocolul este totdeauna 
drumul cel mai scurt; relativ la ea este chiar drumul 
cel drept. 

Situaţia problematică însăşi este, cu toate 
acestea, una divizată, iar acest fapt este profund 
caracteristic pentru încercările filosofico-istorice 
din zilele noastre. Ce trebuie să cerceteze propriu- 
zis o filosofie a istoriei, alături de cercetarea istorică 
pozitivă? Aceasta este întrebarea despre chestiunea 
pe care ea trebuie să şi-o pună; în ea însăşi nu 
întruneşte încă nici o unanimitate. Unanim este 
numai faptul că există probleme de istorie, care 
nu sunt deloc ale istoriografiei ca atare. Dar care 
sunt acestea şi în virtutea cărui fapt converg ele, 
aceasta constituie disputa. 

Unde există dispută în ştiinţă, acolo există şi 
un raport viu cu obiectul, acolo perspectivele sunt 
deschise. Mai ales filosofia a învăţat totdeauna cel 
mai mult din disputele sale. Divizarea multiplă a 
părerilor în problema filosofică a istoriei este prin 
ea însăşi instructivă. Ea dovedeşte că există mai 
mult decât un grup de probleme, care ar fi de 

rezolvat. Din această cauză şi are sens să luăm în 
serios şi să valorificăm această divizare multiplă. 
Căci tocmai diversitatea problemelor, cum este 
aceea a tipurilor de demers, ar trebui să arate că 
aici nu totul ajunge la o singură problemă 
fundamentală, sau, de asemenea, că aceasta, deşi 
stâruie poate ca reală n-a ajuns încă la maturitatea 
exprimării. 

Se pot distinge aici trei grupuri de probleme, 
toate prezente în gândirea actuală, dar care se deose- 
besc în mod categoric una de alta, după conţinut, 
după direcţia intereselor şi după reprezentanţi. 

1. Din izvoare, noi cunoaştem numai părţi 
ale procesului istoriei. Cum decurge el ca întreg? 
Dacă el este urmărit dincolo de prezent, în viitor, 
incotro se îndreaptă el ca tendinţă? Există în el 
scopuri către care tinde? Sau, cel puţin, legi care îl 
domină? 

2. Ştiinţa noastră despre distanţarea istorică 
nu este numai lacunară, ci şi inadecvată, plină de 
prejudecăţi şi greşeli comune. Cum trebuie să 
lucreze cunoaşterea istorică, în măsura în care ea 
pretinde valabilitate ştiinţifică? 

3. Propria noastră viaţă şi cunoaşterea sunt 
canalizate în mod istoric. Noi cunoaştem această 
situaţie în mod naiv numai în nemijlocirea ei, luăm 
formele ei ca absolute şi chiar ca judecători obiec- 
tivi. Dar cum suntem noi înşine condiţionaţi istoric, 
inclusiv comprehensiunea noastră istorică? Cum 
este structurată ontic propria noastră istoricitate? 
Şi cum ajungem noi, cei care cercetăm şi înţelegem, 
dincolo de propria noastră condiţionare istorică? 

Dintre aceste trei grupe de probleme, prima 
este cea a metafizicii istoriei, a doua a metodologiei 
gândirii istorice, iar a treia cea a istorismului şi a 
depăşirii sale. Prima are comun totuşi cu cercetarea 
istorică pozitivă obiectul, mersul istoriei mondiale; 
numai că ea se referă într-un alt mod la el. Ca 
atitudine, ea este naivă, teoriile pe care le 
avansează sunt în totalitate dogmatice. Pericolul 
căruia ea îi rămâne expusă este acela al întregii 
gândiri speculative, anume depăşirea constructivă 
a limitelor ştiinţei posibile. În a doua grupă de 
probleme intervine suficient de radical critica 

ilosofică a gândirii istorice, pentru a surprinde nu 

numai speculaţia istorică, ci totodată şi cercetarea 
pozitivă a istoricului. Istorismul, în sfârşit, 
orientează din nou problema criticii către aceea a 
procesului istoric, deoarece, pe de altă parte, el 
caută să conceapă aspectele împotriva cărora se 
orientează critica, drept produse ale aceleiaşi 
dezvoltări istorice, al cărei mers ar trebui să devină 
inteligibil în ele. 

Astfel ar putea să pară că cele trei grupe de 
probleme se depăşesc reciproc într-o linie univoc 
ascendentă. Da, este clar că în cea de-a treia trebuie 
văzută un fel de sinteză a primelor două —, dacă 
tocmai în ea relaţia inversă cu procesul nu ar 
submina claritatea problemei. Dacă ştiinţa este 
condiţionată în mod istoric de însuşi procesul 
istoric, atunci ştiinţa critică despre această 
condiţionare este totuşi condiţionată numai 
printr-o ştiinţă despre procesul istoric. Evident, aici 
avem în faţă un cerc. Critica se prinde în propria 
ei plasă. Grupul de probleme istorice, oricât de 

mult ar fi el, ca sarcină, logic şi de neevitat, este 
dialectic în premisele sale. Şi atât timp cât dialectica 
nu se poate soluţiona, ieşirea din el este iluzorie. 

Acesta este motivul pentru care primele două 
grupe de probleme trebuie tratate deocamdată ca 
independente şi neafectate de ea, oricât de mult 
au condus ele la situaţia actuală din filosofia 
istoriei. 


II. Metafizica istoriei 


Pluritatea semnificărilor speculative ale 
istoriei nu se limitează la filosofia propriu-zisă a 
istoriei. Gândirea mitică începe chiar cu acestea. 
Este bine cunoscută concepţia străveche după care 
la început se afla o “epocă de aur”, o stare para- 
disiacă de perfecţiune, faţă de care orice dezvoltare 
ulterioară este doar o înrăutăţire continuă, procesul 
istoric nu este decât un unic declin imens. Mai 
recentă este perspectiva inversă, care aşteaptă 
perfecțiunea şi fericirea în viitorul mai îndepărtat 
şi în mod optimist vede în procesul evenimentelor 
istoriei mondiale chiar atingerea acestora. Urme ale 
acestei viziuni găsim în apogeul elenităţii dar nu 
numai în utopia platoniciană, care crede, evident, 
încă în imaginea unui viitor apropiat, ci şi în teoria 
contractuală crescută pe terenul sobru-realist, cum 
ne-a păstrat-o Epicur. 

Pentru gândirea popoarelor creştine, 
Augustin a marcat ideea progresului în forma 

clasică, anume ca pătrundere şi răspândire a 
împărăției lui Dumnezeu pe pământ. El a creat cu 
aceasta ideea de bază a concepţiei teologice a istoriei, 
modelul teoriilor istorice ale idealismului german. 

În opoziţie cu ideea lui Herder a unui proces 
de dezvoltare universală, care poartă în sine încă 
explicit forma unui proces natural superior, la Kant 
îşi croieşte drum în concepţia prudent critică 
gândul unui scop moral final. Desigur, forţele care 
conduc la realizare nu sunt deloc morale - ele se 
află în “antagonismul” dispoziţiilor şi intereselor 
umane —, dar cu toate acestea ele sunt astfel create 
încât împing omul spre “societatea civilă”, spre 
“libertatea sub legi exterioare”. Teleologia scopului 
final nu este încă ridicată aici la rangul de teză 
metafizică. Ea se ascunde încă în spatele 
neobligativităţii unui “ca şi cum” — desigur, a unuia 
înţeles nu ca simplă ficţiune. 

Sistemele speculative ale idealismului 
abandonează apoi foarte repede toate rezervele 
critice, atât în ce priveşte fundamentele, cât şi în 
problema istorică. Cu “Sistemul idealismului 
transcendental” (1800) Schelling îi devansează în 
acest punct pe toţi. Aici nu mai încape nici o 
dispută despre scopul final; în discuţie stă numai 
modul cum trebuie gândită ca garantată realizarea 
lui în istorie. În acţiunea umană nu mai poate exista 
nici o siguranţă pentru acesta — nu pentru că 
acţiunea omului este limitată, şi de asemenea nu 
pentru că lui i-ar lipsi ceva din libertate, ci tocmai 
pentru că el are libertate. Tocmai libertatea este 
opusul oricărei siguranţe pentru direcţia unitară a 

procesului; ea este, după esenţa ei, libertate spre 
rău ca şi spre bine, deci nu poate, după esenţa ei, 
garanta acestuia tendinţa spre bine. In aceasta 
Schelling vede dovada faptului că trebuie să existe 
o guvernare a lui Dumnezeu în lume. Numai 
necesitatea, care impietează asupra oricărei 
libertăţi şi o include pe aceasta, garantând-o în 
mersul ei mai amplu, produce realizarea. Şi astfel, 
omul apare aici ca actor pe scena lumii, Dumnezeu 
însă ca poet al marii drame. 

Acesta este doar un preludiu. Dacă limitele 
balanței prevăzătoare au fost depăşite odată, atunci 
nu mai rămâne nici o reţinere. Scrierea lui Fichte 
despre “Trăsăturile fundamentale ale epocii 
contemporane” (1806), care voia să fie un tribunal 
al luminismului, şi a şi fost pentru cei 
contemplativi, dă o periodizare a istoriei după 
două puncte de vedere, cel al raţiunii şi cel al 
libertăţii, ambele trebuind să constituie scopul fi- 
nal. La început domneşte fără rezistenţă raţiunea, 
dar fără conştiinţă de sine şi fără libertate, — o stare 
de nevinovăție, care are explicit modelul său în 
mitul paradisului. Ei îi urmează epoca libertăţii şi 
vinovăţiei incipiente. Libertatea ia aici direcţia 
revoltei împotriva poruncilor raţiunii, pentru că 
ea le consideră drept o autoritate exterioară, 
neştiind că sunt chiar cele ale ei. Această dezvoltare 
se încheie cu lupta deschisă împotriva raţiunii, 
libertatea eliberată sărbătoreşte sfârşitul general al 
tuturor valabilităţilor superioare. Această epocă 
este înțeleasă de Fichte ca cea a luminismului şi o 
tratează ca epocă a vinovăţiei depline. Dar 

libertatea nu poate subzista ca pur dizolvantă, 
adică ea nu poate subzista fără rațiune. Ea trebuie, 
deci, odată trezită, să vadă în sfârşit că valabilităţile 
cărora ea se adresează sunt cele ale ei. Ea descoperă 
astfel unitatea ei cu raţiunea şi trebuie să se întoarcă 
la aceasta, împlinind propria sa esenţă. De aceea 
Fichte vede ridicându-se în cursul ulterior al istoriei 
mondiale o epocă a justificării şi sfințirii incipiente, 
la al cărei început el descoperă propria sa acţiune 
filosofică. La a cincea şi ultimă epocă stă prin 
urmare sinteza perfectă a ceea ce era unitar în 
principiu încă de la origini, sinteza libertăţii şi 
raţiunii, epoca de aur a viitorului, justificarea şi 
sfinţirea absolută. 

Două lucruri frapează în această construcţie 
istorică: unirea regresului şi progresului şi mersul 
inegal al ambelor momente ale scopului final, 
rațiune şi libertate. Starea de fericire este la început 
şi la sfârşit, nefericirea se află la mijloc. Dar ea este 
o stare profundă numai prin considerarea raţiunii. 
Ea este tocmai vinovăția. Dar vinovăția este o fază 
a libertăţii care se întăreşte. Libertatea începe în 
concepţia istorică a lui Fichte cu neantul: la început 
este rațiune potenţială fără libertate, la mijloc este 
libertate eliberată fără rațiune, abia la sfârşit se găsesc 
amândouă şi se înalţă reciproc la desăvârşire. Mersul 
libertăţii în istorie este deci un progres univoc, în timp 
ce acela al raţiunii începe cu regresul, ca să urce din 
nou pornind chiar de la această stare de 
inferioritate. Libertatea şi raţiunea descriu oarecum 
curbe diferite în acelaşi timp. Ele se intersectează şi 
se ocolesc până când se întâlnesc în final. 

Pentru metafizica istoriei acest lucru nu este 
fără semnificaţie. Aici se află începutul înţelegerii 
că devenirea omenirii, chiar dacă este explicată te- 
leologic-idealist, nu poate fi înţeleasă doar din 
unitatea unui singur principiu. 


III. Filosofia istoriei a lui Hegel 


Filosofia hegeliană a marcat încheierea 
acestei lupte intelectuale, care a depăşit cu mult 
unilateralităţile predecesorilor şi a întrecut în 
măreție tot ceea ce a realizat filosofia în problema 
istoriei. Deoarece pentru cercetările ulterioare 
această concepţie istorică constituie un obiect de 
confruntări permanente, în mai mult decât o 
singură privinţă — şi tocmai în raport cu problema 
fiinţei spirituale — atunci nu trebuie evitată aici o 
privire generală asupra tezelor sale. Trebuie spus 
că tezele următoare formează numai o selecţie din 
tezaurul ideilor hegeliene, şi nu pretind la 
completitudine. Ele sunt selectate în raport cu ceea 
ce urmează. 

1. Metafizica raţiunii a idealismului se 
transformă la Hegel într-o metafizică a spiritului. 
Purtător al procesului istoric este “spiritul 
obiectiv”, o esenţă de ordin superior omului sin- 
gular, o substanţă-spirit generală cu mod de fiinţare 
propriu şi viaţă proprie. Spiritele individuale se 
comportă faţă de ea ca accidentalităţi. Nu ele, ci el 
este propriu în ele, şi numai el singur există. 

Indivizii sunt numai impregnări incomplete ale 
esenței sale. Ei nu subzistă niciodată în afara sa, 
sunt purtaţi complet de el. Ele s-ar putea desigur 
“separa” de acesta, dar “spiritul separat” este sortit 
pieirii. | 

2. În spatele acesteia se află teza generală 
principală: spiritul este totul. El este, după Hegel, 
şi adevărul nespiritualului, al materialului, al 
viului — numai că nu tocmai în forma sa proprie. 
El se trezeşte în om, ajunge conştiinţă, se recunoaşte 
în ea, dar în nici un caz complet. El, ca substanţă 
comună necunoscută, rămâne în spatele 
multiplicităţii indivizilor. Şi aceştia trăiesc din el 
şi în el. 

3. Substanţa-spirit generală nu este numai 
purtător, ci şi conducător al procesului universal. 
Rațiunea este guvernare universală. Planul 
cursului istoriei este revenirea la sine a raţiunii. 

4. Esenţa raţiunii este libertatea, iar scopul 
final al istoriei este fiinţa libertăţii, autorealizarea 
ei. De acest scop final este orientat automat şi 
procesul, pe care poate sa-l urmeze în ea şi omul 
singular. Şi în fapta lui se află totdeauna inconştient 
pentru el tendinţa spiritului spre sine însuşi. 

5. Istoria universală este de aceea “progresul 
în conştiinţa libertăţii”. Aceasta este legea ei 
internă principală. Spiritul este într-adevăr “liberul! 
în sine”, dar libertatea este numai atunci “reală” 
când cel care o are ştie despre ea. De altfel, el este 
în realitate mai degrabă neliber. Din toate 
timpurile, popoarele au fost libere în măsura în care 
au fost “conştiente de libertatea lor”. 

6. Cu toate acestea, nu întreaga pondere se 
află în stadiul final, şi în aceasta constă deosebirea 
principală a concepţiei lui Hegel de cea a lui Fichte: 
procesul însuşi este esenţialul istoriei, fiecare stadiu 
este o formă proprie a spiritului, care nu se mai 
întoarce. În rezultat, procesul este doar suspendat, 
moştenirea istorică a popoarelor este conservarea 
adevărului în ele. Pe linie de conţinut, situate 
laolaltă proces şi rezultat, considerate în totalitate, 
trebuie să coincidă. Căci “adevărul este întregul”. 

7. Într-un proces astfel înţeles, un “spirit uni- 
versal” unitar trece într-adevăr prin multiplicitatea 
formelor istorice. Dar întrucât el trebuie să se 
desfăşoare în acestea, atunci el se descompune 
într-o multiplicitate de “spirite ale popoarelor”. Şi 
cu aceasta el propulsează diferite “principii” sau 
dei principale ale spiritului istoric. Spiritele 
singulare ale popoarelor au fiecare propriul lor 
“principiu”, care trebuie să realizeze sarcina lor în 
lume. Procesul istoric este succesiunea spiritelor 
popoarelor, şi, de aceea, ca istorie ideală, el este 
modificarea “principiilor” spiritului. 

8. Autorealizarea unui astfel de “principiu” 
începe în viaţa istorică a unui popor cu mult 
înaintea conştiinţei principiului. Principiul 
acţionează ca misiune intern-fatală, simțită în mod 
nedeterminat în câmpul dat al popoarelor 
timpului. Realizarea principiului însă este 
autorealizarea poporului. 

9. Acestuia îi corespunde periodicitatea în 
dezvoltarea unui spirit al poporului în tinereţe, 
apogeu şi bătrâneţe. Tinereţea unui popor, timpul 

înălţărilor hotărâte, este, după Hegel, epoca cea mai 
fericită din istoria lui. Aici individul este ascuns 
încă complet în spiritul comunităţii, semi- 
inconştient; el n-a ajuns încă la autonomie faţă de 
acesta, se simte în întregime membru al întregului. 
Aici poporul creează inconştient din principiul său. 
Cu cât el atinge mai mult maturitatea şi bătrâneţea, 
cu atât mai mult creaţia trece într-o savurare a 
rezultatelor. Forţa însă se diminuează în plăcere; 
individul iese în relief, se simte autonom, se separă 
deci de întreg. Acesta este începutul descom- 
punerii. Un popor care a realizat menirea sa, nu 
mai are nimic de căutat în lume. El dispare. 
Beneficiarii rezultatelor sale sunt într-adevăr 
popoarele următoare, care poartă în lume un nou 
principiu. 

10. Mijloacele autorealizării spiritului sunt 
pasiunile private ale indivizilor. Rațiunea se 
foloseşte de ele, prin ele omul este înşelat: ea îl face 
ca, în urmărirea scopurilor personale să activeze şi 
să ajute să se realizeze totodată un altceva, un 
principiu comun. Aceasta este “viclenia raţiunii” 
în istorie. In această formă raţiunea guvernează, 
după Hegel, ca providenţă în istorie, şi cu aceasta 
se corelează la el poziţia particulară a libertăţii. 
Omul serveşte principiului fără ca să ştie. 
Moralitatea sa este însă aceea de a face aceasta 
tocmai ştiind şi din autodeterminare liberă, de 
dragul principiului. Astfel libertatea sa este inclusă 
în predeterminare. 

11. In general, nici individul, nici mulţimea 
nu ştiu ce este “voitul” propriu-zis în voinţa şi 

străduinţa lor. Tot ce este măreț în istorie se 
întâmplă însă acolo unde el antrenează conştiinţa 
şi este urmărit prin intervenţia liberă a persoanei. 
De aceea este important ca mulţimea să fie întrebată 
ce “vrea” ea într-adevăr şi în realitate. Aceasta este 
misiunea şi acţiunea individului mare din punct 
de vedere istoric. Oamenii mari ai istoriei nu sunt 
aceia care apar în faţa mulţimii cu ideile proprii şi 
o antrenează oarecum către ceea ce ea nu “vrea”, 
ci aceia care ştiu să spună mulţimii ceea ce “ea vrea 
în realitate”. La fel de puţin ca fiinţa liberă fără 
conştiinţă, nici voinţa nu poate proceda altfel: 
trebuie să ştii ceea ce vrei. Individul se înalţă la 
măreție istorică prin aceea că se ridică la conştiinţa 
spiritului comunitar. El oferă deci acestuia fiinţa 
lui pentru sine. 

12. Din acest motiv, orice corectare forţată a 
istoriei, orice apel la “ceea ce ar trebui să fie”, orice 
revoluţionare anorganică, orice savantlâc al indivi- 
dului sau al unui grup, orice ideologie proiectată 
este iluzorie. Real-istoric nu există decât mersul 
permanent şi necesar interior al spiritului obiectiv. 
A-l prejudicia înseamnă orbire. Pentru orice timp, 
adevărul este ceva determinat, şi pentru fiecare altul: 
acela, care în mişcarea spiritului obiectiv este în 
devenire, respectiv care corespunde acelei progresii 
istorice specifice lui. În felul acesta orice pesimism 
este fals: binele nu este prizonierul scopului final, ci 
el este totdeauna prezent aici, este inclus totdeauna 
în realizare. Numai acela nu-l poate vedea, care nu 
are nici o legătură cu el. Din acest motiv, el şi vrea 
un pretins “mai bine”. El este însă depăşit de istoria 

însăşi, tocmai istoria exercită critica; şi aceasta prin 
faptul că lasă să cadă ceea ce nu este apt de 
schimbare. Ea este totodată tribunalul lumii. 


IV. Filosofia materialistă a istoriei 


Este de prisos a supune unei critici tezele lui 
Hegel. Ele au fost criticate adesea, şi totdeauna cu 
acelaşi efect. Desigur, se poate arăta uşor unde şi 
cum ele depăşesc speculativ limitele a ceea ce poate 
fi susţinut, dar cu aceasta se câştigă puţin; căci 
atunci punctelor de vedere competente le lipseşte 
modalitatea de concepere a bogăției fenomenelor 
istorice cuprinse în ele. În această privinţă nu mai 
încape nici o discuţie că ele sunt întemeiate 
metafizic şi că orice critică priveşte numai 
consecințele acestei întemeieri. Astăzi, nimeni nu 
poate accepta tezele în forma în care se află. Dar, 
cu toate acestea, se bănuieşte uşor că nu se 
procedează corect doar prin simpla lor eliminare. 
Se întâmplă aci ceea ce intervine adesea în filosofie: 
ceea ce este uşor de combătut nu-şi află sensul în 
ceea ce poate fi combătut. 

De aceea, sarcina unei cercetări ulterioare va 
fi nu numai dea critica aceste teze, ci şi de a elabora 
o poziţie valorificatoare. Nu se poate anticipa cât 
de mult este această sarcină una eminent 
afirmativă, dar neîmplinită până acum!. In mod 


! Vezi partea a III-a, cap. 18. 

provizoriu este însă suficient de a considera de 
partea oricărei valorificări în tabloul istoric 
construcţia ca atare. Şi pentru aceasta este 
instructiv de a opune metafizicii istoriei a lui Hegel 
replica ei, pe cea “materialistă”. 

Aceasta din urmă a fost creată de Marx în 
opoziţie conştientă cu Hegel. Ea nu este în 
principiu o teorie istorică, ci o teorie socială, dar se 
extinde atât de puternic în dimensiunea istorică, 
încât rezultă în acest fel o concepţie istorică 
constructivă. Opoziția apare însă prin aceea că ea 
pleacă nu de la sfera spiritului, ci de la cea a 
trebuinţei şi economiei. 

După Marx, în istorie hotărăsc totdeauna 
relaţiile economice, şi în special relaţiile de 
producţie. Ele decid nu numai asupra pieţei, bursei, 
politicii comerciale, nu numai asupra costului vieţii 
şi prosperității exterioare, ci chiar şi asupra 
curentelor spirituale şi schimbării lor. La baza 
oricărei manifestări umane şi a oricărei desfăşurări 
a relaţiilor umane se află nevoia vitală permanentă. 
Omul trebuie să-şi conserve viaţa sa. El trebuie să 
creeze ceea ce are nevoie, trebuie să “producă”. 

Crearea depinde din nou de mijloacele şi 
forțele cu care e! lucrează. Tipul de unealtă, de forţă 
naturală folosită, tipul propriei forţe de muncă, pe 
care el o implică, constituie ceea ce este hotărâtor. 
Forma de producţie este deci determinată de mijlocul 
de producţie. O unealtă simplă poate să deţină 
oricine, maşini însă poate deţine numai capitalistul. 
Apariţia maşinii ca mijloc de producţie obligă pe 
acela care lucrează cu ea la o relaţie de serviciu, 

care restructurează din temelii viaţa lui. Forma de 
producţie a devenit alta şi cu ea şi forma de viaţă. 

Prin ea însăşi forma de producţie conduce 
continuu la o formă de societate determinată. Ea 
face să se nască clase întregi, le conferă trăsături, 
direcţii de interese şi relaţii sociale cu alte clase, 
ascute contradicţiile şi face să se nască “lupta de 
clasă”. Astfel, ea parcurge structural viaţa socială, 
politică, spirituală. Căci orice fel de relaţii sociale 
se imprimă în tendinţele, ideile şi evaluările 
spirituale. Dar aceasta înseamnă: forma societăţii 
este totdeauna determinantă pentru “ideologie”. 

Ca urmare a acestei dependențe triplu 
stratificată intervine şi faptul că noţiunea de 
ideologie se lărgeşte enorm şi cuprinde în sfârşit 
plenitudinea lumii spirituale cu toate domeniile 
sale specifice: morala, ştiinţa, cultura, arta, 
concepţia despre lume, religia. Pe diversitatea 
istorică a raporturilor de proprietate şi muncă se 
ridică deci, în deplină dependenţă cu ele o tot atât 
de multiplu variabilă suprastructură de concepţii, 
moduri de gândire, aprecieri valorice, prejudecăţi, 
iluzii. Fiecare tip de clasă, fiecare formă de viaţă 
socială apare în acest mod urmată necesar de 
epifenomenul spiritului particular, care îi 
corespunde (al “conştiinţei” spune Marx, dar el 
înţelege astfel întregul tip şi direcţia vieţii 
spirituale). Deci, nu spiritul determină fiinţa 
istorică, ci fiinţa devenită istorică — în final 
economicul — determină spiritul. Şi nu spiritul 
conduce istoria, ci el este condus foarte grosier în 
ea de către forţele economice. 


50 


Desigur, şi el trebuie să reacționeze la acestea. 
Ideologia se dovedeşte totuşi ca un factor istoric — 
unul într-adevăr secundar, dar odată apărut nu fără 
o considerabilă forţă de şoc. Acest lucru apare la 
Marx foarte plastic în teoria luptei de clasă, căci 
aceasta este dusă în numele unei ideologii specifice. 
Engels şi perfecţionatorii ulteriori ai teoriei au mers 
şi mai departe, până la un fel de interacţiune a 
ideologiei cu economia, chiar la o adaptare 
reciprocă a lor. Dar cu aceasta raportul fundamen- 
tal, cum l-a desemnat Marx, că întreaga viaţă 
spirituală este determinată numai de către forţele 
economice, că tot ce se produce nou vine din acelaşi 
izvor, nu este suspendat. 

Nici aceste teze nu ar trebui să fie criticate 
aici. De altfel ele sunt discutate în timpul nostru 
mai mult decât oricare altele. Fără îndoială că nu a 
fost spus încă ultimul cuvânt despre ele. Criza în 
raport cu ele nu ar trebui să se afle atât de mult în 
câmpul problemelor filosofic-istorice, cât în cel 
sociologic şi social-politic. În acesta însă este vorba 
de o prea mare modernitate şi actualitate. Pentru 
problema noastră, principialul se află la alt nivel. 
Şi cu aceasta tezele intră în altă perspectivă. 


V. Deficiența principială în filosofia istoriei 


Dacă se compară filosofia istoriei a lui Hegel 
şi Marx, atunci surprinde în primul rând numai 
opoziţia. Este o opoziţie aproape contradictorie de 


51 


Situare, în care o teorie pare să nege punct cu punct 
ceea ce afirmă cealaltă. Deci, în măsura în care, cum 
este de aşteptat, în amândouă se ascunde un 
sâmbure de adevăr, trebuie să concluzionăm că 
greşelile sc află de ambele părți în unilateralitatea 
punctelor de plecare; şi întrucât acestea există în 
ambele laturi pe anumite fenomene, care se pot 
indica totdeauna, atunci trebuie conchis că ambele 
teorii au în vedere numai un fragment al 
fenomenului total al istoriei. 

Totuşi, nu se scapă uşor de aceasta. Acolo 
unde o opoziţie se apropie de raportul contradic- 
toriu, acolo trebuie — aşa ne învaţă logica — să se afle la 
bază un genus comun. Pentru teoriile contradic- 
torii, acesta poate să se afle numai în comunitatea 
unei presupoziţii neexprimate. Şi dacă aceasta din 
urmă se dovedeşte greşită, atunci rezultă greşeala 
fundamentală a ambelor ca ceva comun. 

In acest punct se poate interveni din nou. Este 
de întrebat: unde se află principiul comun, în raport 
cu care teoriile se contrazic una pe alta? Acesta nu 
trebuie căutat în cadrul tezelor ci, cum s-a spus, în 
spatele lor, ca neexprimat. Trebuie să se considere, 
deci, ambele perspective în structurile lor logice. 
In forma construcţiei se trădează presupunerea 
metafizică. 

Ceea ce se arată aici este ceva absolut simplu 
- chiar prea simplu. Ambele teorii presupun 
dependenţa univocă între factorii procesului 
istoric. Aici nu este vorba despre o dependenţă 
temporală în proces — aceasta ar putea fi şi una 
omogenă între asemănători —, ci de o dependenţă 

situată în altă dimensiune, în sine atemporală, a 
grupurilor de fenomene eterogene în fiinţa istorică; 
în final, deci, e vorba de un raport de dependenţă 
între fiinţa nespirituală şi cea spirituală. Căci de 
aceea nu există nici o dispută cu privire la faptul 
că, în conţinutul general al unei faze istorice, există 
totdeauna cea mai strânsă şi comună relaţie a 
ambelor. Se întreabă numai dacă faza dezvoltării 
spirituale determină pe cea “materială” (economic- 
socială) sau aceasta pe cea spirituală. 

Deci, aici se află ceea ce este comun ambelor 
teorii. Şi abia de la acest ceva comun se poate 
concepe mai precis opoziţia. Ambele caută să 
înțeleagă întregul fiinţei istorice dintr-un singur 
grup de fenomene. Dacă se desemnează în cadrul 
întregului fiinţa spirituală ca nivel superior, cea a 
economicului ca inferior, atunci se poate spune 
formal: Hegel caută să înțeleagă întregul “de sus 
în jos“, Marx “de jos în sus”. Ambele caută însă să 
conceapă aceasta exclusiv dintr-un scop, chiar unul 
contradictoriu. Hegel nu lasă nici un spaţiu ca, 
alături de spirit şi autorealizarea sa, să poată 
interveni autonom încă şi lucruri economice în 
dezvoltarea istorică; Marx, din nou, nu prevede nici 
un spaţiu de joc originar al tendinţelor spirituale 
alături de efectele formelor de producţie. Deci, 
ambele coincid în aceea că lasă ca valabilă numai 
dependenţa unilaterală, ireversibilă, excluzând 
însă din capul locului îmbinarea determinaţiilor 
autonormne ale diferitelor niveluri. Ambele concep 
fiinţa istorică pur monist, admit numai un izvor al 
forţelor determinante — ca şi când ar fi hotărât că 

acestea nu ar putea să subziste multiplu distincte, 
complet autonome unele de altele şi să menţină 
echilibrul. 

Astfel amândouă cc nit aceeaşi greşeală, dar 
cu caractere direcţionale inverse. Aceasta se poate 
exprima şi aşa: ambele procedează ca şi când ar 
trebui să se plece de la alternativa că fiinţa istorică 
ar putea fi determinată în mod singular sau numai 
“de sus”, sau numai “de jos”. Ambele omit că 
aceste două cazuri nu mai constituie nici o 
alternativă, că disjuncţia nu este completă, că pot 
exista încă foarte multe forme ale determinaţiei. 
Intr-un curs istoric pot colabora nu numai 
determinări eterogene - se pot război, limita 
reciproc sau chiar intensifica —, ci pot exista încă 
şi alte niveluri ale fiinţei istorice, în afară de cele 
situate extrem, şi acestea pot contribui tot atât de 
mult, ca şi cele cu determinare particulară şi 
autonomă, la întreg. Forma societăţii, de exemplu, 
care nu este ca atare nici o formaţie economică, 
nici una spirituală, ar putea să aibă din partea sa, 
alături de alţi factori care intervin în ea de sus sau 
de jos, propria sa lege, care, ca determinantă 
autonomă, ar trebui să aibă influenţă asupra 
întregului. 

Ceea ce au comun teoriile extreme în 
unilateralitatea lor constituie, într-adevăr, situaţia 
problematică a filosofiei istoriei — astăzi deja una 
veche, dar în nici un caz una depăşită. Ea arată 
deficienţa tipică a conceperii problemei însăşi: 
problema este abordată din două părţi, dar nu este 
surprinsă în totalitatea şi plenitudinea ei. 

VI. Aspectul metafizic general 
al situației problematice 


Ceea ce rezultă dintr-o astfel de situaţie 
eronată se observă cel mai bine în faptul că ea 
revine în numeroase probleme. Desigur, ea este cel 
mai mult cunoscută în metafizica organicului. Până 
astăzi se combat acolo două teorii opuse, 
mecanismul şi vitalismul. Primul explică “de jos”, 
al doilea “de sus”. Principiul cauzalităţii este şi 
rămâne o categorie a nivelului inferior al fiinţei, al 
naturii anorganice; teleologia dimpotrivă — şi orice 
vitalism operează cu ea, făţiş sau acoperit — este şi 
rămâne o categorie a straturilor superioare, a 
conştiinţei. Că organismul ar putea să aibă şi un 
principiu determinativ propriu, care să se opună 
autonom celorlalte două, aceasta este o a treia 
posibilitate, care este uşor de înţeles, dar nu câştigă 
teren faţă de prejudecățile dominante şi de mult 
înrădăcinate, deşi nu lipsesc pentru aceasta chiar 
indicii empirice. 

Nu mult schimbată este situaţia în problema 
antropologică, care preocupă astăzi din nou capete 
de seamă. Omul este o fiinţă plural-stratificată, este 
cel puţin esenţă spirituală şi fizică la un loc. 
Problema ar fi înţelegerea lui chiar din această 
stratificare. În locul acesteia, vedem câştigând teren 
din nou teoriile care vor să-l înţeleagă sau numai 
ca spirit (aproximativ din etos şi libertate), sau 
numai ca natural. Printre ultimele trebuie socotite 
şi acelea care procedează cu mijloacele unei 
psihologii orientate naturalist-ştiinţific. 

În general se poate spune că în metafizică 
domină tendinţa de a concepe formaţiile complexe 
unilateral-monist, de sus sau de jos, cu categorii 
care nu sunt ale lor proprii, şi care, în cel mai bun 
caz constituie doar momente parţiale în acestea, 
care nu pot concepe însă particularitatea 
întregului. Este vorba aici de prejudecata 
tradiţională: explicaţia “dintr-un principiu” ar fi 
cea mai bună, simplitatea ar fi pecetea adevărului. 
Se ezită în faţa oricărui tip de pluralitate a 
principiilor, există deja teamă de pluralism în 
forma sa cea mai simplă, ca dualism, dincolo de 
care nu se mai reflectează, de cele mai multe ori. 
Aşa se ajunge la faptul că în metafizică avem două 
tipuri principale de explicare a lumii, care stau 
aproape nemijlocit faţă în faţă, cel mai adesea acut 
contradictoriu. Există explicaţia “de sus” şi cea “de 
jos” a lumii. Prima nu se abate de la rațiune, spirit, 
idee, Dumnezeu, a doua — de la materie, legi 
naturale, cauzalitate. Una spiritualizează materia 
şi natura, cealaltă coboară spiritul la o anexă a 
materiei. 

Lunga serie a “ismelor” filosofice arată 
limpede această dualitate a tipului. Greşeala în 
punctul de plecare se răzbună în dezbinarea şi 
neînfrăţirea modurilor de gândire. Dualismul, de 
care se caută să se scape în ambele tabere, este astfel 
inevitabil. El revine în dualitatea taberelor înseşi. 
Situaţia generală a metafizicii constă tocmai în 
această deficiență caracteristică. Greşeala este în 
principiu de ambele părţi aceeaşi. 

VII. Clarificarea ontologică a stării de fapt 


A descoperi o lipsă fundamentală şi a o 
remedia nu este acelaşi lucru. Adesea în filosofie, 
perplexitatea începe abia după descoperire. In 
cazul de faţă nu se poate spune aceasta. Fenomenul 
total al “lumii”, oricât de impenetrabil poate fi el 
în particular, arată totuşi, incontestabil, şi 
cognoscibil deja, caracterul stratificării. Dacă o dată 
cu punerea problemei se reuşeşte să se aprecieze 
just cel puţin acest caracter, atunci deficienţa se 
aplanează. 

Pentru a înţelege multistratificarea este 
suficient de a se considera ce este în general 
cunoscut. Nimeni nu se îndoieşte că viaţa organică 
se deosebeşte esenţial de ceea ce este fizic-mate- 
rial. Dar ea nu subzistă independent de acesta, ci îl 
conţine în sine, se bazează pe el; căci legile fizicului 
pătrund într-adevăr profund în organism. Ceea ce 
nu împiedică însă ca acesta să aibă, dincolo de ele, 
propria lui legitate, care nu se absoarbe în celelalte. 
O astfel de legitate supramodelează legitatea 
inferioară, general-fizică. 

La fel este cazul şi cu raportul fiinţei 
sufleteşti cu viaţa organică. Sufletescul este, aşa 
cum dovedesc fenomenele conştiinţei, complet 
neasemănător organicului; el formează evident un 
nivel propriu al fiinţei deasupra lui. Acolo unde îl 
intâlnim, el subzistă totdeauna în dependenţă cu 
el, ca ființă purtată. Noi nu cunoaştem, cel puţin 
în lumea reală, nici o viaţă sufletească, care să nu 
fie purtată de organism. Dacă s-ar vrea acum să se 

conchidă de aici că aceasta n-ar avea de asemenea 
deloc determinaţii particulare şi legi care nu s-ar 
absorbi în cele ale organicului, atunci iarăşi nu s-ar 
recunoaşte fenomenul şi s-ar cădea sub incidenţa 
“explicării de jos”. Psihologia a ridicat deasupra 
oricărei îndoieli faptul că aici guvernează o legitate 
proprie, specific sufletească; noi o cunoaştem, într- 
adevăr, încă puţin (psihologia este într-adevăr o 
ştiinţă tânără), dar tot ceea ce înţelegem din ea arată 
lămurit modul propriu, autonomia şi nederi- 
vabilitatea ei. Deci, fiinţa sufletească este într- 
adevăr fiinţă purtată, dar în particularitatea ei este 
autonomă de orice dependenţă. 

In sfârşit, de la depăşirea psihologismului 
este un fapt bine cunoscut că nici domeniul fiinţei 
spirituale nu dispare în cel al fiinţei sufleteşti şi al 
legităţii sale. Nici legitatea logică, nici specificul 
cunoaşterii şi ştiinţei nu se lasă epuizate psiho- 
logic. Şi cu atât mai puţin sfera voirii şi acţiunii, a 
valorizării, dreptului, etosului, religiei, artei. 
Toate aceste domenii se ridică, chiar prin 
conţinutul fenomenului, cu mult peste domeniul 
fenomenelor psihice. Ele formează, ca viaţă 
spirituală, un nivel al fiinţei mai înalt şi mai 
propriu tipologic, cu a cărui bogăţie şi pluralitate 
nu pot nici pe departe să se compare cele 
inferioare. Dar şi aici guvernează acelaşi raport 
cu fiinţa inferioară. Spiritul nu se mişcă în aer, 
noi îl cunoaştem numai ca viaţă spirituală 
purtată — purtată de fiinţa sufletească nu altfel 
decât aceasta este purtată de organic şi, mai 
departe, de material. Şi aici, deci, şi tocmai aici în 

primul rând este vorba de o autonomie a nivelului 
superior faţă de cel inferior tocmai în dependenţa 
faţă de el. 


VIII. Pluralitate categorială 
şi legitate de dependență 


Se vede deci către ce se tinde într-o astfel de 
construcţie nivelară. Raportul nivelurilor fiinţei se 
poate rezuma în trei puncte. 

1. Fiecare nivel îşi are propriile sale principii, 
legi sau categorii. Niciodată fiinţa unui nivel nu se 
lasă înţeleasă în particularitatea ei din categoriile 
altuia — şi anume nici din cele ale celui superior, 
căci ele nu se potrivesc, nici din cele ale celui infe- 
rior — căci ele nu sunt suficiente. Imperiul 
categoriilor nu este întemeiat monist; explicarea 
întregii lumi dintr-un principiu sau dintr-un grup 
de principii este un lucru imposibil. Acolo unde 
ea este încercată şi cum este încercată, va conduce 
totdeauna la violentarea specificului categorial. 
Imperiul categorial este mai curând chiar unul 
stratificat. Pluralitatea sa este de acelaşi rang ca şi 
cea a nivelurilor fiinţei. 

2. În construcţia straturilor lumii, nivelul su- 
perior este totdeauna purtat de cel inferior. În 
această privinţă el n-are nici o fiinţă autonomă, ci 
numai o fiinţă “susținută”. Această susţinere se 
poate înţelege ca dependenţă completă a 
superiorului de inferior: fără natură materială nici 

o viața, farà viaţă nici o conştiinţă, fără conştiinţă 
nici o lume spirituală. Direcţia acestei dependențe 
nu se lasă inversată; nu se poate spune: fără viaţă 
nici o materie, fără conştiinţă nici o viaţă şi aşa mai 
departe; faptele vorbesc împotrivă. Ei îi 
corespunde direcţia dependenţei în imperiul 
categoriilor: categoriile inferioare revin în cele 
superioare ca elemente, cele superioare se află deci 
în dependenţă de cele inferioare, ele nu pot rupe 
structura lor, ci numai supramodelează sau 
suprastructurează. Categoriile inferioare sunt mai 
tari. Această “lege a tăriei” este legea principală a 
dependenţei categoriale. 

3. Dependenţa nivelului superior al fiinţei 
nu aduce însă în general nici o prejudiciere a 
autonomiei sale. Nivelul inferior este pentru el 
numai baza purtătoare condicio sine qua non. 
Deasupra lui, structura particulară şi particu- 
laritatea celui superior au spaţiu de joc nelimitat. 
Într-adevăr, organicul este purtat de material, dar 
bogăţia formelor sale şi miracolul vieţii nu provin 
din el, ci se adaugă ca un ceva nou. La fel este 
sufletescul peste organic, spiritualul peste 
sufletesc. Acest novum care se impune ca nou cu 
fiecare nivel, nu este nimic altceva decât 
autonomia sau “libertatea” categoriilor 
superioare faţă de cele inferioare. El este o 
libertate, care limitează dependenţa de măsura 
ei naturală şi astfel coexistă cu ea în unitatea 
unui raport de nivelare categorială tranzitivă. Se 
poate enunţa legea ei în unitate cu cea precedentă 
astfel: categoriile inferioare sunt într-adevăr “mai 

puternice”, dar cele superioare sunt deasupra lor 
totuşi libere”?. 

Legea tăriei şi cea a libertăţii formează 
impreună un raport indisolubil, complet unitar; 
intr-adevăr, ele formează în principiu o legitate de 
dependenţă categorială unică, care domină 
imperiul nivelurilor lumii de jos până la culmile 
sale. Această legitate nu exprimă nimic mai puţin 
decât sinteza dependenţei şi autonomiei. Cu 
dependenţa se ocupă toate teoriile filosofice, dar 
ele nu au în vedere o autonomie în dependenţă 
totală, tocmai pentru că dependenţa totală nu există 
în imperiul gradat al nivelurilor fiinţei. Dacă ar 
exista o dependenţa “de sus”, atunci nu i-ar mai 
folosi; căci categoriile superioare fiind cele mai 
bogate, plenitudinea determinaţiei lor, atunci când 
ar angrena fiinţa inferioară, ar determina-o pe 
aceasta nu numai suficient, ci ar supradetermina-o, 
şi atunci aceasta ar fi de fapt total dependentă de 
ele. Dar ele nu se angrenează, ele sunt categorii 
“mai slabe”, fiinţa inferioară are determinaţia sa 
completă din sine însăşi. Nu există nici o 
dependenţă “de sus”, ci numai una “de jos”. Cea 
din urmă nu poate fi însă totală, pentru că 
plenitudinea conţinutului fiinţei superioare este 
una cu mult mai bogată şi nu este nici pe departe 
acoperită de categoriile inferioare, chiar acolo unde 


° Fireşte, ambele legi au nevoie de o întemeiere mai 
corespunzătoare. Dar aici nu este dat spaţiul pentru aceasta. 
O tratare mai exactă se găseşte, în articolul “Legi categoriale” 
(Philosoph. Anzeiger I. Heft 2. Bonn 1926). La fel şi necesarul 
pentru punctul 1 de mai sus privind pluralitatea categorială. 


61 


ele rămân în general în acţiune. Astfel, nivelului 
superior al fiinţei îi rămâne totdeauna un larg 
spaţiu de joc al modelării categoriale autonome. 
Categoriile inferioare sunt, într-adevăr, cele 
puternice, dar şi mai sărace şi mai elementare. 

Acum, se vede uşor cum ambele legi pun 
frână oricărei derivări unilaterale, oricărei explicări 
moniste “de sus” sau “de jos” a lumii şi, deci, ori- 
cărei construcţii metafizice din “isme”. Explicării 
“de sus” i se opune legea tăriei, deoarece se admite 
numai dependenţa superiorului de inferior. lar 
explicării “de jos” legea libertăţii îi distruge jocul, 
deoarece ea descoperă inaptitudinea categoriilor 
inferioare de a oferi plenitudinea modelării 
superioare. Într-adevăr, în mod fortuit, se poate 
afirma orice dependenţă dorită. Dar pentru 
fenomene se poate indica numai una foarte 
limitată. Să se considere în filosofie numai ceea ce 
confirmă fenomenele. 


IX. Aplicare la problema filosofiei istoriei 


Ceea ce este valabil pentru “lume” este de 
asemenea valabil şi pentru istoria, care se petrece 
în cadrul ei. Într-adevăr, aceasta valorează pentru 
ea într-un sens şi mai îngust poate decât pentru 
viaţa organică sau oricare nivel singular al fiinţării. 
Căci în aceasta, istoria lumii pare că este edificată 
plurinivelar. Ea este un proces, în care factorii 
tuturor nivelurilor fiinţei intervin determinant, un 

proces, deci, care, dacă este general, atunci poate fi 
înțeles totdeauna numai ca rezultantă totală a forţelor 
eterogene, care se confruntă permanent. 

Istoria este tot atât de mult proces economic 
cât şi spiritual, tot atât de mult viaţă biologică cât 
şi viaţă culturală a popoarelor. Condiţiile geogra- 
fice şi climatice vorbesc în ea nu mai puţin decât 
ideile, evaluările, erorile, preocuparea filosofică; 
mijloacele tehnice nu mai puţin decât sugestia 
psihologică de masă; circumstanţele “întâmplă- 
toare” nu mai puţin decât strădania planificată şi 
angajarea energiilor spontane. 

Această înţelegere este simplă şi deloc nouă. 
Ea a însoţit implicit munca sobră a istoricului 
pretutindeni acolo unde aceasta se apropia de 
sensul sarcinii ei. Actualmente ea a rămas mult mai 
puţin teoriilor filosofico-istorice. Aşa se ajunge la 
faptul că ea capătă o semnificaţie inversă, 
comparativ cu ultimele. 

Cel mai bine se observă aceasta în 
retrospectiva celor două teorii istorice repre- 
zentative ale secolului al XIX-lea, a căror opoziţie 
a fost dezvoltată mai sus. Metafizica hegeliană a 
istorici explică nu numai unilateral, din spirit, 
procesele istorice, ci, mai mult, ea presupune că 
aceste procese nu sunt în principiu nimic altceva 
decât procese spirituale. Aici dispar cel puţin 
nivelurile inferioare ale evenimentului istoric 
aproape complet, comparativ cu cele ale vieţii 
spirituale, iar în măsura în care sunt luate în 
considerare, sunt totuşi iarăşi apreciate numai 
după factorii spirituali cărora le corespund. 

Acelaşi lucru este valabil şi pentru metafizica 
“materialistă” a istoriei. Ea nu este numai 
preocupată să înţeleagă orice eveniment istoric din 
relaţiile economice, ci, mai mult, ea presupune 
implicit că toate evenimentele sunt de înţeles în 
principiu pornind de la sfera economică. Formele 
sociale şi ideologiile sunt incluse complet în 
această sferă de evenimente, apar în ea numai ca 
reliefări, anexe, epifenomene. Într-o astfel de 
grosieritate nu mai este, desigur, nevoie să se 
reproşeze unilateralitatea lui Marx şi a celor mai 
de seamă continuatori ai săi. Orice prevedere a 
înţelepţilor foloseşte însă aici puţin, atât timp cât 
există în tendinţa teoriei faptul de a ascuţi 
unilateralitatea şi după conţinut, iar tendinţa, odată 
devenită automată, se prelungeşte fără oprelişte în 
semiînţelegerea unui larg corp de adepți. 

Se poate spune, cel puţin, că în ambele cazuri 
avem în faţă transferul unilateral de importanţă pe 
un nivel al fiinţei istorice, care depreciază celelalte 
niveluri, şi le prejudiciază de asemenea. 
Dependenţa totală construită aduce cu sine faptul 
că se pune toată greutatea pe ceva pretins inde- 
pendent. Hegel greşeşte nu numai faţă de legea 
tăriei, Marx nu numai faţă de cea a libertăţii, ci 
amândoi micşorează plenitudinea fiinţei istorice. 

Deci, orice construcţie unilaterală se 
dovedeşte eronată. Deficiența teoriilor contra- 
dictorii se bazează aici, ca şi în cazul conceperii 
lumii, pe o prejudecată comună: şi aici şi acolo este 
vorba de o prejudecată monistă. Abia prin 
înlăturarea acestei prejudecăţi se deschide drumul 

pentru o procedare adecvată înţelegerii feno- 
menului total. 


X. Consecințe pentru o concepere posibilă 
a procesului istoric 


Pentru conceperea istorică lucrurile stau la 
fel ca şi pentru conceperea lumii: se poate arăta, 
absolut principial, cum trebuie remediată greşeala, 
deşi sarcina care se ridică aici nu se poate rezolva 
în nici un caz fără dificultăţi. Pentru aceasta se pot 
însă trage concluzii din chiar caracterul stratificat 
al fiinţei istorice. Ele se pot rezuma în punctele 
următoare. 

1. Multistratificarea fiinţei istorice indică 
acelaşi raport principal ca cel al lumii în care ea se 
desfăşoară. Intr-adevăr, sunt, aşa cum s-a arătat, 
aceleaşi straturi care o constituie. Legitatea de 
dependenţă categorială va trebui să fie, deci, în ele, 
şi principial aceeaşi, deşi ea poate să arate şi unele 
particularităţi. Forţele inferioare trebuie să fie şi aici 
cele “purtătoare”, iar cele superioare, “purtate” 
cum sunt, trebuie să fie totodată opuse acestora şi 
autonome. De aici urmează că factorii particulari 
ai oricărui strat sunt nederivabili în specificul lor 
şi că pot fi dobândiţi numai pentru câmpul 
fenomenelor respective. 

2. Structura sau forma deplină a procesului 
istoric trebuie să fie astfel una extrem de complexă. 
În ea poate să se desfăşoare principial tot ceea ce 

„unţine lumea în pluralitatea fiinţei. Şi în măsura 
iv care aceasta se desfăşoară, toate aceste momente 
tnt in ca factori esenţiali şi autonomi. 

3. Sarcina care se ridică de aici este una 
imensă, şi în nici un caz nu poate fi realizată în 
limitele puterilor umane. Problematica principială 
a filosofiei istoriei are deci caracterul şi destinul 
celor mai multe probleme fundamentale ale 
filosofiei: ea nu este soluţionabilă complet, conţine 
un rest irațional, fiind astfel o problemă metafizică 
veritabilă. 

4. Totodată, cu această înțelegere ipoteza se 
orientează însă în altă direcţie. Metafizica istoriei 
a idealismului căuta să dea o construcţie totală a 
procesului; ea ordona în ea prezentul şi prezicea 
viitorul (Fichte). Pentru aceasta era nevoie de 
ştiinţa unui scop final, de explicaţia evenimentelor 
ca realizare şi împlinire sensibilă, teleologic 
determinată. Toate acestea s-au dovedit de 
nesusţinut pentru pătrunzătoarea muncă a 
ştiinţei istorice. După această experienţă, 
filosofia istoriei nu se mai poate gândi atât de 
uşor la a respinge evoluţia procesului. Cu 
aceasta ea renunţă la problema dezvoltării 
temporale şi ajunge la o problemă prealabilă, 
care scrutează în altă dimensiune. Aceasta din 
urmă se află de-a curmezişul temporalităţii, iar 
raporturile care derivă din ea sunt raporturi 
categoriale. Şi în măsura în care acestea sunt 
raporturi, care leagă straturile de fiinţare diferite 
ale pluralităţii istorice, atunci în ele este vorba de 
forme particulare ale angrenării categoriilor 

eterogene. Cercetarea care este necesară aici este 
astfel una ontologică. 

5. In sfârşit, cu aceasta se corelează încă o 
întrebare suplimentară, care se desfăşoară în 
aceeaşi dimensiune şi poate pe drept să fie 
considerată o problemă prealabilă: este problema 
purtătorului istoriei, mai precis, a structurii acelei 
configurații pe care “o are istoria”? Un astfel de 
purtător poate fi omul pur şi simplu, sau ceva care 
se află dincolo de el: comunitatea poporului, 
omenirea, spiritul şi formele sale? Această întrebare 
are avantajul că se poate trata în principal 
fenomenologic. Numitele configurații sunt toate 
accesibile analizei; unele dintre ele (comunitatea, 
poporul) au şi fost supuse deja în mod repetat 
analizei. 

Ultimele două întrebări, dintre cele mai sus 
numite, ar putea constitui înainte de toate situaţia 
problematică a filosofiei istoriei; nu în general şi 
totdeauna, dar desigur a celei existente. Cea dintâi 
dintre ele (punctul 4) este cea cu mult mai intuitivă, 
mai complicată şi mai vastă din punctul de vedere 
al conţinutului, este metafizic mai cuprinzătoare. 
Pentru ea, a doua (punctul 5) constituie doar un 
preludiu. A doua, dimpotrivă, este una nemijlocit 
vulnerabilă. Obiectul ei permite orice limitări 
curente, iar fiecare cercetare parţială, care este 
realizată aici, oferă o parte din fundamentul 
necesar pentru tratarea problemei ontologic- 
categoriale. 

Aici se află deci şi punctul în care se inserează 
şi cercetările cărţii de faţă. Din plenitudinea fiinţei 

istorice ele selectează însă numai fiinţa spirituală 
şi se inserează astfel în acel punct, în care fiinţa 
istorică se deosebeşte fundamental de cea 
neistorică, dar nu ridică pretenţia de a o epuiza cu 
această diferenţiere a sa. Asupra ponderii factorilor 
nespirituali în procesul istoric nu se poate şi nu 
trebuie să se decidă în aceste cercetări nimic. Ele se 
situează dincoace de problemele metafizicii istorice 
propriu-zise, dar nu pentru a diminua pe vreuna, 
ci în primul rând, pentru a putea judeca care dintre 
ele este accesibilă unei tratări şi unde s-ar putea 
insera aceasta. Ele nu sunt deloc, deci, cercetări de 
filosofie a istoriei, oricât de mult au avut de-a face 
permanent cu istoricitatea fiinţei spirituale, ci sunt 
absolut numai cercetări preliminare pentru o 
întemeiere posibilă a filosofiei istoriei şi ştiinţelor 
spiritului. 


XI. Repercusiunile asupra problemelor 
metafizico-istorice 


În măsura în care revenirea la întrebarea 
preliminară se realizează deja, în atitudinea faţă 
de problemele metafizicii, poate foarte bine să 
existe un concept despre aceasta şi înaintea oricărei 
cercetări. Într-adevăr, aceste probleme devin pe 
deplin clare în noua atitudine, atât în cele pentru 
care se află un acces, cât şi în acelea pentru care nu 
se găseşte nici unul. Pentru explicare, să ilustrăm 
aceasta prin câteva exemple. 

Între întrebările către care nu există nici un 
acces se numără următoarele: Este istoria tot atât 
de lipsită de perspectivă ca şi un proces natural, 
sau ea este dirijată către un scop? Există în general 
în ea o tendinţă, care ar putea s-o determine? 
Domneşte în ea necesitatea sau “întâmplarea”? Este 
în ea determinant omul cu voinţa sa? Are el în gene- 
ral libertatea în sens istoriceşte determinant? Sau 
există în istorie o rațiune determinantă străină, care 
determină cumva peste capul lui (cum susţin 
idealiştii)? Mai mult, este istoria determinată 
valoric? Este ea realizarea a ceva, a cărui esenţă 
este fixată în ea, a cărui existenţă se află dincolo de 
ea, sau ea este un fenomen fără sens? Sau, cel puţin 
merge înainte, este ea un proces ascendent? 

A căuta răspuns la astfel de întrebări ar 
însemna o extindere cu mult dincolo de fenomene. 
Acestea sunt problemele metafizice ale istoriei în 
sens restrâns. Ele sunt acelea care, o dată cu 
transpunerea în planul întrebărilor fenomenologice, 
sunt puse deoparte, ca şi cum ar trece pe planul al 
doilea. Aceasta nu vrea să însemne însă că pentru 
ele n-ar putea să existe alte abordări şi, dacă acestea 
s-ar deschide odată, atunci s-ar ivi, fireşte, şi pentru 
ele posibilităţi de soluţionare. Până aici calea ar 
trebui să fie oricum una amplă, în care nu ar trebui 
să se păşească fără o tratare atentă a întrebărilor 
preliminare amintite. O metafizică a istoriei, care 
ar vrea s-o reducă pe aceasta la situaţia 
problematică actuală sau s-o omită complet, adică 
la aceea care ar vrea să înceapă direct cu întrebările 
privind determinarea, teleologia sau raţiunea în 

istorie, ar fi, desigur, dinainte sortită eşecului. 
Fireşte, concepţii istorice de acest tip se pot respinge 
totdeauna uşor atât în sens afirmativ, cât şi negativ 
—, dar ele sunt indiscutabil speculație goală, castele 
din cărţi de joc. 

Altfel stau însă lucrurile cu cea de a doua 
grupă de întrebări, care se situează în apropierea 
acelora şi nu sunt nici mai puţin fundamentale, ci 
numai, poate, mai puţin exigente. Este istoria doar 
aceea a indivizilor separați, sau a totalităţilor 
superioare, o istorie a colectivului? Există în afară 
de aceasta şi o istorie a unui general concret, care 
este mai mult decât un simplu colectiv? Formele 
schimbătoare istoric ale vieţii economice, politice, 
spirituale au caracter colectiv, sau sunt de un 
caracter pe care şi-l dă mai întâi comunitatea vie 
ca formă a ei? Există repetări, similitudini, legităţi 
ale cursului istoric, sau în istorie totul este absolut 
singular şi irepetabil? In plus, în istorie totul este 
procesual-temporal, sau există în ea şi 
supratemporal? Temporalitatea evenimentului 
este oare aceeaşi ca şi cea a evenimentului natu- 
ral? Este distincţia evenimentului istoric faţă de 
alt eveniment în general una de temporalitate, sau 
numai O distincţie în caracterul evenimentului în 
acelaşi timp? In fine, este istoria condiţionată de 
conştiinţa istorică, şi atunci în ce măsură? Şi, 
deoarece conştiinţa istorică însăşi se desfăşoară în 
istorie, este oare numai ea însăşi condiţionată 
istoric, sau determină ea, la rândul ei, ca factor, 
cursul istoric? Sau poate ambele se află în 
interacţiune? Dar atunci ce formă ia aceasta? 

Nici aceste întrebări nu se pot lămuri complet 
şi, de asemenea, analiza structurii modului de a fi, 
aici indicat, nu conduce direct la rezolvarea lor. Dar 
cu ele se poate oarecum intenţiona aici o soluţie 
metodică. Căci aceste întrebări nu depăşesc limitele 
experienţei istorice, ele rămân principial aproape 
de fenomenele istorice. Numai că nu se poate 
începe cu ele, ci este nevoie de calea lungă a unei 
cercetări preliminare, care ea însăşi necesită mai 
mult decât o muncă de o viaţă. 

Astfel, ar trebui în genere să se dedice numai 
analizei fenomenologice a fiinţei spirituale, care 
este într-adevăr numai o parte a lucrării 
preliminare, o mulţime de trimiteri la modul cum 
trebuie abordate aceste probleme. Într-adevăr, se 
consideră desigur adesea că în ea se surprind 
anumite soluţii, şi numai o atitudine suficient de 
critică ar putea evita o eroare. Ceea ce se poate 
elabora, de exemplu, fără obiecţie constituie 
totalităţi de natură spirituală în toate domeniile 
istoriei, care sunt purtate de colectivul de indivizi 
dar nu sunt identice cu el, ci sunt de altă structură 
şi de alt mod istoric al fiinţei. Se poate elabora, în 
plus, raportul cu individul, cât şi cu colectivul, şi 
de aceea se ajunge la o considerabilă ruptură a 
legităţii lor proprii. Cât de mult însă se pot explica 
acestea ca legitate procesuală istorică, este o cu 
totul altă întrebare, care nu este deloc soluţionabilă 
în aceeaşi măsură. Căci tocmai aceste totalităţi 
spirituale se dovedesc totdeauna istoriceşte, în ceea 
ce le priveşte, ca un ceva unic, în raport cu care 
analogiile rămân totdeauna ceva exterior. Mult mai 

determinate sunt indiciile care se dau pentru 
raporturile cu temporalitatea. Ele ne arată fără 
univoc că specificul mobilităţii istorice trebuie 
căutat nu în timpul ca atare, ci în structura 
mişcării în timp, astfel încât elementele 
supratemporalului în istorie, adesea bănuite şi 
susținute, se reduc, la o examinare mai amănun- 
țită, la un minim, care nu o dată aparţine realităţii 
istorice propriu-zise. In sfârşit, cel mai mult ar 
trebui detaşată contribuţia poziţiei conştiinţei 
istorice în istorie. Şi în acest punct, rezultatul 
cercetării este de asemenea unul nemijlocit ac- 
tual, în măsura, desigur, în care el priveşte 
problema istorismului (care împovărează timpul 
nostru) şi depăşirea lui. 

Această perspectivă este numai o orientare 
preliminară. Ea trebuie să se confirme mai întâi în 
cercetare. Ea priveşte, totuşi, în cadrul situaţiei 
generale a problemei istoriei numai o latură -— 
desigur cea mai importantă, dar cu toate acestea 
nu întregul. Cealaltă latură o constituie problema 
metodologică. 


XII. Logica istoriei şi elaborarea ei conceptuală 


Dacă se trece de la fiinţa istorică la 
cunoaşterea istorică, atunci se trece din lumina 
solară a realităţii în umbrele reflexiei. Specificul 
tuturor întrebărilor criticii este că ele s-au reorientat 
de la obiectul cunoaşterii la aceasta ca atare. Aşa a 

procedat critica kantiană, e adevărat, numai în ce 
priveşte cunoaşterea naturii. Apariţia ştiinţelor 
spiritului şi actualizarea dificultăţilor lor 
metodologice interne atrag nemijlocit după sine 
însăşi critica rațiunii istorice. Şi nici n-ar putea să 
fie altfel după eşuarea marilor construcţii de 
metafizică istorică, cu toate că în legătură cu ele 
s-a promis atât de mult. Totuşi, critica kantiană, în 
măsura în care s-a extins, fructifica deja în modul 
cel mai eficient filosofia teoretică. Astfel părea că 
ar trebui să se spere că extinderea ei la cunoaşterea 
istorică va pune-o şi pe aceasta pe o nouă bază. 

De la înălţimea neokantianismului, problema 
a devenit sentenţioasă. Windelband mergea în 
frunte, în 1894, cu deosebirea ştiinţelor “nomote- 
tice” şi “idiografice”. Ultimele sunt ştiinţele istoriei. 
Ele se deosebesc radical de ştiinţele naturii prin 
aceea că ele nu tind către general, către legile 
realului, ci către cazul individual ca atare, către unic 
şi singular în felul său. Ceea ce relevă istoricul este 
totdeauna un individual, indiferent dacă este vorba 
de persoane, hotărâri, acţiuni sau de popoare, 
evenimente, evoluţii de orice fel. 

Aici intervine o problemă a cărei rezolvare 
exactă o datorăm lui Rickert. Orice ştiinţă se mişcă 
în concepte. Dar conceptele sunt, după natura lor, 
configurații generale; faţă de realitatea extensiv şi 
intensiv infinită ele sunt totdeauna doar abreviaţii. 
In cazul ştiinţelor despre legi, ele sunt în elementul 
lor, căci legile sunt chiar generalităţi, în care se face 
abstracţie de plenitudinea cazului concret. 
Elaborarea conceptuală în ştiinţele naturii este 

tipică în felul ei, dar netransferabilă la istorie ca 
obiect al cunoaşterii. Ea îşi şi găseşte aici limita. 
Obiectul individual, acolo unde trebuie să fie înţeles 
ca atare, nu suportă nici o generalizare. Într-adevăr, 
s-ar putea adăuga: chiar dacă în istorie legităţile 
n-ar trebui să domine mai puţin decât în natură, 
atunci cazul singular ar rămâne totuşi incon- 
ceptibil. El este aşa şi în natură, numai că natura 
este indiferentă faţă de el, el priveşte numai legea. 
Ştiinţa istoriei priveşte însă singularul ca atare. 

Conceptele individuale sunt ceea ce ar fi într- 
adevăr necesar aici. Dar tocmai acest lucru este 
imposibil. Conceptele sunt, după natura lor, 
generale. Orice concepere urmează drumul 
analogiei. Este totdeauna concepere “prin” ceva, 
care trebuie deja avut în vedere pentru aceasta. 
Acolo unde sunt date “concepte pure ale intelectu- 
lui”, “analogii ale experienţei”, acolo conceperea 
îşi urmează drumul obişnuit. Acolo unde orice obiect 
în sine este singular, şi tocmai această singularitate 
trebuie prinsă, acolo conceperea ratează. 

Aici se şi află greutatea principală a ştiinţei 
idiografice. Ea se poate întâmpina cu considerarea 
conform căreia conceptele unui individual nu 
trebuie să fie concepte individuale. Se poate 
admite, cu Simmel, gândul unei “legi individuale” 
în istorie, şi căuta astfel un fel de continuitate 
pentru ştiinţa legii. Dar amândouă ratează complet 
dacă se vrea să se valorifice metodologic şi pentru 
ştiinţele spiritului. Metodele nu se lasă indicate 
constructiv ca regulile de calcul în ştiinţa exactă. 
Singura cale care s-a dovedit accesibilă a fost parcursă 

de Dilthey. El leagă ideea unei ştiinţe istorice pur de- 
scriptive cu cea a “înţelegerii” în opoziţie cu 
“conceperea”, o metodă care valorifică conceptul 
doar ca mijloc de înţelegere, întocmai ca răul necesar 
al ştiinţei, şi prin aceasta toată puterea este transpusă 
de la formarea conceptului la o înţelegere intuitivă, 
care se apropie în mai mult decât o privinţă de 
intuiţia artistică. 

Dar cu aceasta greutatea este aplanată doar 
practic şi, în afară de aceasta, numai pentru acela 
care este în posesia unei intuiţii istorice excep- 
tionale. O metodă indicabilă, care să se lase învățată 
şi aplicată, nu s-a putut face din aceasta. Ceea ce a 
impus acest procedeu a fost numai măiestria 
personală proprie a lui Dilthey. 


XIII. Problema valorii în cercetarea istorică 


Pentru punctele de vedere valorice intervine 
o a doua dificultate cognitivă, pe care istoricul o 
pune la bază fie conştient, fie inconştient. Din 
materialul faptic enorm pe care îl are în faţă, el 
trebuie să facă o alegere în scopul de a ajunge la o 
imagine generală. Selecţia presupune însă puncte 
de vedere. Ce este semnificativ şi ce nu? Este o 
chestiune bine cunoscută că aici intră în joc atitudini 
foarte diferite, pe care istoricul le aduce cu sine din 
tendinţele timpului său. După Troeltsch, “obiectul 
istoric”, ca ceva general conturabil, ia naştere abia 
printr-o stabilire a scopului “din afară”. Nu este 
deci deloc nevoie să se gândească în prealabil 

pentru aceasta o prezentare istorică tendenţioasă 
proprie. Partinitatea interesului pentru anumite 
laturi ale întregului şi concretului istoric a decis 
deja, totdeauna, asupra semnificaţiilor în care se 
conturează o direcţie a pătrunderii cognitive. 

Dimpotrivă, se poate vedea cu uşurinţă a 
priori că un ideal de sobrietate istorică apare doar 
ca imperfect. Persistă şi astăzi o cerinţă veche, 
adesea exaltată, anume “de a prezenta cum a fost”. 
Nu trebuie să ne îndoim aici de seriozitatea ei. 
Poate însă de realizabilitatea ei. Căci faptul unei 
direcţii de interese şi de selecţie nu poate s-o 
suspende. Dimpotrivă, orice idee a înţelegerii in- 
tuitive ajută, de asemenea, tot atât de puternic ca 
şi cea a unei procedări pur descriptive. 

Desigur, se pot distinge cu suficientă acuitate 
două feluri de puncte de vedere valorice, cel 
subiectiv sau cel cu care se vine, şi cel obiectiv, scos 
din ponderea consecinţelor istorice. Dacă 
Alexandru, Cezar, Napoleon sunt prezentaţi ca eroi 
ai timpului lor, sau ca aventurieri, care sunt scoşi 
la iveală de valul istoriei, aceasta va depinde 
totdeauna de preferința, gustul, evaluarea în cea 
mai mare măsură a omului respectiv”. Dar dacă se 
valorizează semnificaţia campaniilor lui Alexandru 
pentru desfăşurarea şi particularitatea lumii 
eleniste, atunci nu este o chestiune de gust, ci pur 


? Se aminteşte aici de “cameristul psihologic” al lui 
Hegel, pentru care nu există eroi, - nu pentru că între marii 
oameni ai istoriei nu ar exista nici un erou, ci pentru că el e 
camerist. 


7 6 


şi simplu de considerare a corelaţiilor istorice. Cu 
cât exemplele se aleg mai extreme, cu atât mai 
evidentă devine opoziţia ambelor forme de 
valorizare. 

Dar unde trebuie să stea limita dintre ele? 
Materialul faptic al ştiinţei istoriei nu se desfăşoară 
în general în toate cazurile relevante atât de comod. 
Aici dispare orice delimitare; chestiunea, dacă în 
spatele valorizărilor introduse stau sau nu 
realmente calităţile valorice ale istoriei însăşi, este 
în practică rar determinată univoc. Pentru aceasta 
n-avem nici un criteriu care să nu poarte deja un 
caracter valoric şi care să nu fie într-adevăr 
subiacent aceleiaşi chestiuni. 

Această aporie de valorizare iradiază în cele 
mai diferite chestiuni speciale. De cele mai 
cunoscute dintre acestea ţine cea a periodizării, ca 
şi cea a edificării epocilor istorice. Trebuie să se 
plece de la indivizii popoarelor şi de la perioadele 
vieţii lor? Sau de la istoria spiritului şi ideilor (poate 
de la istoria religiei, cum a procedat de obicei 
istoriografia creştină)? Sau de la aptitudinea 
politică şi războinică? Sau de la mutaţiile interne 
ale economiei mondiale? Dacă există decupări, care 
se referă totodată în întregime la acestea, atunci este 
vorba de o chestiune la care nu se poate ajunge 
aici; căci fără o explicaţie, forţată, ea are puţine 
şanse de a ajunge la un răspuns pozitiv. Consecința 
este că se ajunge şi aici la nivelul considerat ca cel 
mai important. Decizia va consta totdeauna, deci, 
în valorizare. 


77 


XIV. Ceea ce este principal pentru 
problema metodologiei 


Nu este deloc o întâmplare, dacă această 
dezvoltare a problemei metodelor, şi anume în 
ambele sale direcţii principale, rămâne 
nesatisfăcută; nu este deloc o întâmplare, că ea nu 
se lasă explicată corect, deşi nu lipsesc propuneri 
ingenioase. Chiar pentru o critică a raţiunii istorice 
lipsesc, totuşi, multe. Lipseşte înainte de toate ceea 
ce a reliefat critica kantiană despre caracterul 
cercetării metodologice simple, analitica pozitivă, 
produsul fundamentelor cunoaşterii. Ea oferă, în 
măsura în care explică în general problema 
cunoaşterii, o structură a fundamentelor. Aceasta 
este ceea ce se aşteaptă încă în problema raţiunii 
istorice. Acest lucru n-a fost intenţionat încă în mod 
serios nici chiar după orientarea problemei. 

De ce este însă infructuoasă o simplă tratare 
metodologică? Tocmai pentru că ea pune înainte 
o problemă secundară, pentru că ea vrea să înceapă 
cu ceea ce cercetarea efectivă încheie. Nu există 
nici o cunoaştere anticipatoare a metodelor înainte 
de cunoaşterea lucrurilor, cunoaştere pe care ea o 
instituie. 

Aceasta este o înţelegere care poate părea 
paradoxală unui contemporan. Nu e de mirare, 
epoca metodologismului în filosofie şi ştiinţa 
pozitivă se află încă foarte aproape în spatele 
nostru. Este timpul sfârşitului secolului al XIX-lea, 
în care curentul pozitivist al muncii filosofice abia 
dacă mai lasă şi altceva decât spicuirea în spatele 

progresului ştiinţelor speciale. Şi ce putea face 
pentru temă simpla spicuire mai mult decât 
mijloacele şi căile, cărora acestea le datorează 
progresul lor? În această privinţă, ar fi vorba de o 
stare de inferioritate, dar cu toate acestea în nici 
un caz o eroare a filosofiei. Eroarea începe în primul 
rând, acolo unde filosofia îşi imaginează că 
luminează în acest fel calea activităţii de cunoaştere 
a ştiinţelor, arătându-le totodată căile, livrându-le 
metodele. Eroarea n-a întârziat să apară. 

Principial aici trebuie spus: metoda este 
condiţionată totdeauna de obiect, pe de o parte, şi 
de structurarea actului implicat, pe care noi îl 
numim cunoaştere, pe de altă parte. Noi nu putem 
varia după plac ambii factori, ci ei trebuie acceptaţi 
aşa cum sunt. Cunoaşterea unui obiect determinat 
nu poate niciodată să premeargă unuia oarecare. 
Ea trebuie să se aplice suprafeţelor de abordare ale 
obiectului care se oferă, adică la ceea ce este dat, — 
indiferent dacă aceste suprafeţe sunt determinate 
prin specificul lor sau prin cel al obiectului. În toate 
cazurile, ea poate pătrunde mai departe numai 
plecând de la ele. Astfel pentru ea, calea şi tipul de 
procedare sunt preformate. Ea nu le poate modifica 
pe amândouă. Poate, desigur, să le neglijeze pe 
amândouă. Dar tocmai atunci ea nu este 
cunoaştere. 

De aici rezultă următoarele: nu există, strict 
vorbind, nici o generalizare şi nici un transfer al 
metodei de la un grup de obiecte la altul. Fiecare 
tip de obiecte necesită propria lui metodă. Părerea 
populară despre generalitatea căilor de cunoaştere 

este greşită şi a cauzat prejudicii. Aici există un tipic 
general al procedării numai în ceea ce este mai ex- 
terior. El constă în mult tratatele concepte: inducţie, 
deducție, analiză şi altele câteva. Dar tocmai 
acestea nu apar niciodată izolate în metoda reală a 
cercetării, nu o constituie; abia modul specific al 
aplicării lor, punctele lor de inserţie, includerea lor 
într-o corelaţie mult mai mare constituie metoda. 
Ele nu sunt deloc o metodă, ci numai abstracții ale 
elementelor metodologice variabile. 

Fiecare ştiinţă lucrează continuu la metodele 
sale, dar nu pentru că ea reflectă la metodă sau şi- 
o face deja obiect al cercetării. Ea lucrează mai 
degrabă la metoda ei, întrucât abandonează 
complet obiectul ei. Progresul ei este o punere, 
probare, eşec, repunere permanentă, până ce se 
reuşeşte un pas. Ea luptă cu obiectul ei ca să-l 
stăpânească, şi această luptă este totodată reuşita 
metodei. Metoda se maturizează secret în lucrul 
cu obiectul. Da, ea este identică cu progresarea 
acestei munci a ei. Ea îşi creează deci metoda sa 
mult dincolo de reflectarea la aceasta. Ea nu ştie 
despre ea, deoarece ea o creează, şi nu are nevoie 
să ştie despre ea atât timp cât se află în creaţie reală. 

De aici rezultă în continuare: toată ştiinţa 
despre metodă este secundară, este chestiune de 
reflexie suplimentară. Conştiinţa metodei nu 
premerge niciodată, ea poate veni doar ulterior. Nu 
se poate prescrie metoda precum o normă. Se poate 
să o ai, adică să fii în posesia ei fără o recunoşti — 
şi acesta este de obicei cazul unde se realizează o 
muncă de cercetare fructuoasă- , şi de asemenea 

poate să fie recunoscută fără să o ai, adică fără să 
fii în posesia ei — şi acesta este cazul tipic al muncii 
epigonice, al metodologiei. Desigur nu este nevoie 
să se excludă posedarea şi recunoaşterea, dar de 
obicei ele nu coincid deloc. Şi acolo unde ele există 
într-adevăr, acolo posedarea premerge, iar recu- 
noaşterea urmează. 

Adevăraţii maeştri ai unei metode, şi mai ales 
deschizătorii de drumuri, ştiu mai puţin despre 
exactitatea structurii ei. Aşa cum ei o găsesc în 
abandonarea la obiect, aşa şi lucrează cu ea. Rar se 
întâmplă ca ei să ştie să spună multe despre ea. Şi 
cine vrea să asculte secretul puterii lor, acela acordă 
importanţă nu la ceea ce ei spun despre aceasta, ci 
la ceea ce ei au făcut într-adevăr. Este suficient că 
ei au puterea. Faptul dacă ei pot să şi spună cum 
au făcut aceasta, nu mai îndeplineşte nici un rol. 
Arta lor nu poate fi învățată. 

Ca exemple ale acestei stări de lucruri pot 
trece cei mai mulţi dintre marii istorici, care ne-au 
deschis originar o parte a trecutului. La limita 
lucrării filosofice şi istorice, Dilthey este un 
reprezentant singular al unei puteri metodice, pe 
care nici el însuşi, nici elevii săi n-au putut să o 
lămurească metodologic, care s-a dovedit ca 
neinstruibilă şi numai imperfect imitabilă. Pe 
terenul filosofic şi istoric, Hegel ar fi trebuit să ofere 
un fenomen bogat în deschideri de mare stil. Mult 
discutata dialectică, care este forma internă a 
gândirii lui, ni se opune puternic în operele sale 
prin forţa ei de deschidere. Ştiinţa lui despre esenţa 
ei a fost şi a rămas ceva limitat. El o recomandă ca 

pe un mod superior de “experienţă”, dar indicaţiile 
rare, care trimit la aceasta, nu ne trădează secretul 
acestei experienţe. Noi trebuie să-l căutăm în 
cercetarea obiectului său, adică în întregul muncii 
sale de o viaţă. Această căutare este munca 
epigonului. 

Ar trebui lămurit după aceasta de ce 
metodologia muncii epigonilor nu este în general 
proprie de a arăta căile. Acolo unde marile 
probleme reale au căzut în uitare, acolo interesul 
se orientează către “metodele” celor mari, de la a 
căror muncă el se şi alimentează. Această spicuire 
poate fi fructuoasă -— în felul ei — dar nu dacă ea 
recunoaşte poziţia ei şi crede că luminează o nouă 
cunoaştere a lucrurilor. Metoda de lucru vie este 
ceea ce există mai întâi în orice progresare a 
cunoaşterii; conştiinţa metodei este numai ceva 
ultim. Prima este deschizătorul de drumuri, a doua 
— numai aranjarea pe direcţia parcursă. 

Aici se şi află temeiul obiectiv care a dus la 
eşuarea metodei filosofic-istorice. 


XV. Istorismul şi limitele sale în punerea problemei 
filosofiei istoriei 


S-a arătat mai sus cum istorismul, făcând din 
istoricitatea conştiinţei istorice o temă, realizează 
o redirecţionare a problemei metodei spre 
problema principală a procesului istoric. Nu ne 
preocupă aici aporia în care el intră cu aceasta. Nu 
ceea ce este negativ pentru el, ci rezultatul său 

pozitiv de nepierdut este cel ce determină al treilea 
grup de probleme filosofic-istorice. Cum privim noi 
în interiorul istoriei? Cum suntem noi înşine 
condiţionaţi istoric? Şi cum este condiţionată prin 
aceasta conştiinţa noastră istorică? Aceste întrebăn 
ajung la dependenţa ştiinţei istorice de cea a 
situaţiei istorice reale a omului, care o pune în 
mişcare. Ele sunt printre altele filosofic centrale, 
pentru că în direcţia lor se află o posibilitate de 
soluţionare pentru problema valorii în problema 
metodei — chiar dacă numai una relativistă. 

Totodată aceste probleme conduc mai 
departe. Există conştiinţă istorică dublă. Celei 
ştiinţifice îi premerge o alta, naivă, care poate fi 
primitivă sau evoluată, dar care este în primul rând 
independentă de cea dintâi. Orice om trăieşte, el 
însuşi, o bucată de istorie, ştie să povestească 
despre ea, o trece mai departe generaţiei care se 
ridică. Alături de trăirea proprie apare astfel 
spicuirea din tradiţia nemijlocită. Ambele sunt 
completate prin tradiţia fixată — fie a familiei, a 
localităţii sau a ținutului - nu mai puţin însă şi 
prin aceea care supravieţuieşte în construcţii, 
monumente, aniversări, sărbători, instituţii şi care 
se referă la trecut. Dar foarte multe altele ţin de 
acestea. Toate la un loc constituie datul, terenul 
unei conştiinţe istorice complet preştiinţifice. 
Ştiinţa istoriei cunoaşte însă foarte exact acest teren 
şi-l foloseşte ca sursă, desigur cu prevedere, dar, 
cu toate acestea, în mod abundent. 

Pentru conştiinţa istorică preştiinţifică 
condiţionarea istorică este, deci, mult mai 

sesizabilă decât pentru cea ştiinţifică. Ea se 
deosebeşte de aceasta, înainte de toate, prin faptul 
că îşi poartă la vedere condiţionarea sa, dar nu o 
neagă sau declară ca depăşită, aşa cum face cea 
ştiinţifică. “Contingenta” şi nepăsarea ei, care-i 
constituie atitudinea anistorică, reprezintă în 
această privinţă tocmai tăria ei. Ea este încă 
complet captivată de tot ceea ce a ajuns din trecut 
în prezentul ei, nu are nici o distanţă faţă de acesta. 
Dimpotrivă, conştiinţa istorică ştiinţifică începe prin 
faptul de a-şi crea o distanţă faţă de toate; ea ajunge 
până la desprinderea din această captivitate. Şi 
această situaţie este evidentă în orice progresare, una 
durabilă şi necesară. In această privinţă situaţia 
problematică creată de istorism pentru ştiinţa istorică 
nu estesuprimabilă şi toate tendinţele de depăşire 
se izbesc în această direcţie de un zid puternic. 
Pe de altă parte, tocmai această situaţie 
problematică pare totuşi din nou ca una limitată. 
Ea se întăreşte totodată în captivitatea conştiinţei 
istorice, în situaţia sa prezentă, în loc să o înţeleagă 
pe aceasta în devenirea ei, adică din trecutul de 
care ea este determinată. O astfel de înţelegere o 
are într-adevăr încă în sine captivitatea; ea 
dobândeşte însă alt raport cu situaţia, deoarece ea 
transformă în obiect faptul ei. Că aici se află un drum 
deschis, pe care se poate păşi fără pretenţie exaltată 
la rezultate deosebite, rezultă deja din reorientarea 
definitivă de la problema metodelor la problema 
obiectului istoric, care se desăvârşeşte cu aceasta. 
Căci aici se ajunge din nou la batosul fructuos al 
experienţei, care se oferă conştiinţei istorice. 

Aci conştiinţa istorică preştiinţifică oferă o 
nouă cale de acces. Ea este purtată complet de ceea 
ce se proiectează din trecut în prezent. După 
aceasta trebuie întrebat, ce are ea cu această 
“proiectare” şi cum este ea constituită. Căci simplul 
fapt al acesteia este suficient de semnificativ: oricât 
de contradictoriu ar putea să sune, se află în el, 
totuşi, o prezenţă a trecutului. Evident, aici ne 
aflăm în faţa unui factor principal al structurii 
fiinţei istorice, în măsura în care el determină 
devenirea istorică şi conştiinţa istorică. 


XVI. Despre prezenţa trecutului în istorie 


Istoria nu este o simplă succesiune de 
evenimente. Ea este conexiune în fenomene, şi 
anume, conexiune de un tip cât se poate de 
propriu. Ţine de formele principale ale acestei 
conexiuni faptul că în ea trecutul nu trece şi nu 
dispare în mod absolut, nu este complet mort, ci 
rămâne oarecum încă viu în prezent. Fireşte, nu 
sunt atinse cu aceasta în nici un caz unicitatea şi 
irepetabilitatea. Prezenţa trecutului nu este 
repetare, nici măcar analogie. Trebuie numită, mai 
degrabă, ca un tip de conservare, o rămânere în 
prezent, în ciuda retragerii a ceea ce a ființat. Ea 
este mai degrabă ceea ce se poate desemna ca 
“prelungire” (Hineinragen) a trecutului în prezent. 

Cum se proiectează (prelungeşte), deci, 
trecutul în prezent? Câte feluri de astfel de 
“prelungiri” există? 

S-ar putea crede mai întâi că nexul cauzal ar 
fi deja astfel. Aici trecutul determină totuşi 
prezentul, deci se face foarte observabil în el. Şi 
deoarece în istorie există, desigur, corelaţie cauzală, 
atunci ar trebui să fie căutat astfel aici şi un prim 
mod al prelungirii. Totuşi, nu se întâmplă deloc 
astfel. În raportul cauzal, cauza ajunge în efect, sau 
mai exact “trece în el”. În această trecere, ea se 
consumă, dispare chiar complet, deci nu se menţine 
în efect, şi nu mai apare în el. Dacă nu se cunoaşte 
deja felul particular al procesului -— fie din 
experienţă, fie din cunoaşterea legii —, atunci nu 
se poate recunoaşte în nici un mod din efect 
particularitatea cauzei. Ea a dispărut în efect, deci 
nu continuă să existe în el, nu se prelungeşte în el. 
Dacă procesul istoric n-ar fi altceva decât proces 
cauzal, atunci n-ar mai fi dată nici o prelungire a 
trecutului în prezent. 

Tocmai în opoziţia cu raportul cauzal se pot 
concepe în deplină claritate tipurile principale ale 
prelungirii propriu-zise. Mai întâi, acestea sunt 
două, care nu se pot delimita cu precizie unul de 
altul, dar care se află, totuşi sesizabil, într-o 
anumită opoziţie. 

Primul se poate numi prelungirea 
“implicită”. El se întinde la tot anteriorul, care este 
încă viu în noi, care ne este propriu, care ne domină, 
dar care nu este simţit ca un anterior. Aşa stau 
lucrurile cu marea masă a ceea ce supravieţuieşte 
prin tradiţie, întrucât el este încă simţit ca actual, 
de exemplu, cu moravurile, formele de comportare, 
obiceiurile, al căror sens originar este uitat. El nu 


86 


mai corespunde concepţiilor actuale, care, cu toate 
acestea, continuă să subziste şi sunt simţite ca 
“actuale”; căci fiecare le păstrează ca pe ale sale. 
Acelaşi lucru este valabil şi pentru formele limbii 
şi gândirii, pentru concepţii (religioase, filosofice), 
pentru tendinţele morale, juridice, politice, pentru 
idei şi valorizări, pentru prejudecăţi şi superstiții. 
În viaţa practică, nu-şi pune nimeni întrebarea de 
unde provin toate acestea. Ele nu sunt 
conştientizate ca trecut, nu sunt date în general 
obiectiv, dar ele n-au dispărut de asemenea în 
efectul lor. Ele continuă să existe încă, în ceea ce 
este viu, ca aceea ce au fost — nu neschimbate, dar 
recognoscibile celui cunoscător. Trecutul este aici 
încă prezent, dar neobservat, implicit. 

Acestuia i se opune, ca al doilea tip, 
prelungirea “explicită” care se comportă con- 
tradictoriu pe toată linia. Aici, cel ce trăieşte ştie că 
trecutul s-a dus - fie că el îl are pe acesta obiectiv 
în faţa ochilor sau îl “simte” pur şi simplu ca trecut. 
El ştie şi despre “prelungire”, şi această ştiinţă a 
lui aparţine formei acestei prelungiri. Ea îi spune 
lui “aici” ceva oarecum ca o voce din trecut, 
ocazional este şi simțită ca atare. Concepţia 
“explicităţii” vrea să spună: prezenţa trecutului în 
conştiinţa despre trecut a prezentului. Orice 
autotrăire, care se menţine în amintire, se 
proiectează explicit în prezent, cu nimic mai puţin 
tot ce se primeşte povestit, tot ce supravieţuieşte 
în tradiţia familială şi locală, în legende şi anec- 
dote, ca şi tot ce ne amintesc monumentele, 
construcţiile, ruinele, sculpturile. Un astfel de 

trecut poate fi, fireşte, şi mai viu în cei în viaţă, fără 
ca aceştia să aibă nevoie să ştie explicit despre el. 
Atunci se acoperă prelungirea “implicită” cu cea 
“explicită” şi se pot completa reciproc; trecutul 
istoric propriu-zis al unui popor se conservă în ea 
cel mai ades în ambele forme, chiar şi în segmente 
diferite şi numai parţial acoperibile. Cu toate 
acestea, ambele forme subzistă şi autonom, şi se 
manifestă separat. Pentru prelungirea explicită, 
acest fapt este foarte evident atunci când se 
călătoreşte în ţări cu culturi antice măreţe, şi când 
vestigiile trecutului se impun în depărtarea, 
exoticitatea şi particularitatea lor. Acela, ale cărui 
urme sunt ele, a dispărut din viaţa istorică, şi numai 
astfel el se poate şi “prelungi” prin actualizarea 
obiectuală. 

O varietate specială a “prelungirii explicite” 
este cea mijlocită de scrieri. Ea formează o problemă 
parţială specială a fiinţei spirituale şi va trebui 
tratată ca atare pe larg, mai jos. Explicitatea şi 
obiectualitatea cresc aici în mod extraordinar prin 
puterea specială a scrierilor de a lăsa să apară 
inactualul. Nu este deloc o întâmplare că cercetarea 
istorică se ţine în primul rând de această sursă. 

Abia pe locul al patrulea intervine apoi 
ştiinţa istorică. Ea nu este, în nici un caz, identică 
cu sursele sale, chiar şi acolo unde acestea sunt deja 
o coincidenţă ulterioară în descriere şi prezentare. 
Totdeauna ea începe mai întâi cu evaluarea şi 
valorificarea lor. De aceea ea rămâne totdeauna 
dependentă de formele principale ale prelungirii. 
Şi pentru această dependenţă este caracteristic 

faptul că ea constă într-o determinaţie dublă. 
Momentul selectiv determinat valoric al cercetării 
istorice şi cel ce oferă direcţia problemei se află 
aproape exclusiv ancorat în ceea ce se prelungeşte 
implicit, din trecut în prezent; materia care se oferă 
ei este, dimpotrivă, dată în-cea mai mare măsură 
în prelungirea explicit-obiectuală. Deci, deoarece 
dificultatea metodică, ca şi aporia istorică a 
conştiinţei istorice, se află complet în primul tip 
de dependenţă, atunci este uşor de văzut că 
explicarea ulterioară a stării de fapt trebuie căutată 
în problema prelungirii implicite. 

Acestei situaţii problematice îi vin în 
întâmpinare cercetările de care se ocupă cea de a 
doua parte a acestei cărţi. Fiinţa spirituală ca 
fenomen suprapersonal este nivelul în care 
intervine prelungirea implicită. 


XVII. Momente salvatoare în conservarea trecutului 


Nu tot trecutul se prelungeşte în prezent. 
Orice conservare a devenitului istoric se supune 
unei selecţii. Dar nu părerea şi estimarea hotărăsc 
cu privire la ceea ce se poate prelungi din trecut şi 
ce nu, ci conţinutul şi particularitatea devenirii 
istorice însăşi, atât a trecutului despre a cărui 
prelungire este vorba, cât şi a prezentului în care 
acesta se poate prelungi. 

Aici nu domneşte nici arbitrariul, şi nici o 
selecţie conştientă; domneşte numai schimbarea 
istorică a subsistemului. Ceea ce se valorifică în el 

sau împotriva lui, se menţine în noua structurare 
a raporturilor şi rămâne prezent în ele. 

De aici se poate concluziona că două sunt 
momentele în care se separă conservarea şi 
dispariţia. Pentru prelungirea implicită, ele se 
disting cu uşurinţă. Unul este fiinţa în acţiune sau 
fiinţa încă vie (a unui act moral, a unei concepţii), 
este deci forța “lucrului” de a reţine la sine cu o 
anumită continuitate spiritul durabil, chiar acolo 
unde el se schimbă de altfel în mod vizibil. Acesta 
se poate constata în doctrina dreptului şi este 
valabil atât timp cât el este expresia simţirii 
dreptului real; a-l menţine dincolo de aceasta 
înseamnă a-l simţi ca învechit, şi se ajunge apoi la 
tendinţa de a-l respinge. 

Al doilea moment se află în caracterul 
prezentului, oarecum în forţa spiritului viu de a 
restructura vechiul pe care îl are în sine, 
respectiv de a-l adapta convenabil noii forme de 
viaţă. Cel mai evident este acesta în forma 
statală, în constituţie, în instituţiile publice. Atât 
timp cât un popor se dezvoltă plin de forţă, ele 
sunt concepute într-o permanentă schimbare. 
Practic, abia dacă este posibil să poţi scoate o 
nouă formă de stat, oricât de mult ai intenţiona 
aceasta în timpul revoluțiilor. Noul, absolut real, 
rămâne totdeauna o încercare riscantă, este 
instabil, nedurabil în neverificarea sa; abia după 
o experimentare scump plătită el se poate 
consolida; şi aceasta numai întrucât vechea 
verificare este reluată. Calea naturală este 
restructurarea organică din interior. Dar de 

aceasta ţine forţa de restructurare a noului, care 
este în devenire. 

Pentru prelungirea explicită este complet 
altfel, lucrul însuşi nu mai supravieţuieşte, tradiţia 
nemijlocită este dizolvată. Aici hotărăsc 
momentele următoare. Se proiectează ceea ce se 
conservă într-un mediu cu o durată mai mare, în 
care acesta este “obiectivat” şi reţinut. Urmele 
timpului trecut pot depinde de piatră sau de 
scrieri, prin care ele ajung posterităţii. Pentru 
aceasta este nevoie în al doilea rând de o anumită 
atitudine a prezentului; timpul trebuie să fie 
deschis pentru vestigiile care i se oferă, el trebuie 
să aibă organul pentru acestea. Gustul şi interesul 
trebuie să vină în întâmpinare. Opera scrisă sau 
de artă este plină şi îngropată de un timp pe care 
nimeni nu-l poate înţelege, nu recunoaşte ce 
“spune” ea, chiar dacă opera este în ochii tuturor. 
Toate renaşterile sunt condiţionate de convertiri 
interne spontane, ele sunt reinventări şi 
redescoperiri. 

Totodată aici intervine încă ceva esenţial. Aşa 
există, de exemplu, o evaluare a trecutului ca ceva 
demn şi autoritativ, în măsura în care un prezent 
respectiv are nevoie de acesta pentru justificarea 
propriilor sale tendinţe. Aici este invocată mai mult 
tradiţia decât ceea ce este protejat şi salvat. Aşa a 
fost când întemeietorii imperiului se refereau la 
vechiul “imperiu roman de naţiune germană”, aşa 
se întâmplă când cercetătorul religios se referă la 
Augustin şi Luther. Nici filosoful nu disprețuiește 
un astfel de sprijin; “aceasta se află la Kant”, 

“aceasta se găseşte deja la Aristotel” — astfel de 
invocări se fac auzite. 

In sfârşit, nu trebuie uitat că la tot ceea ce se 
conservă uşor îi vine în ajutor o nevoie durabilă, o 
situaţie problematică durabilă, o înclinaţie general- 
umană. Multe concepții religioase arată o uimitoare 
tenacitate istorică, chiar acolo unde sunt de o 
origine foarte arbitrară, şi nu mai corespund 
direcţiei culturale schimbate; ceea ce se observă la 
ele este o nevoie umană profundă, care nu se 
schimbă pentru conceperea schimbată a lumii. La 
fel stau lucrurile şi cu principalele probleme ale 
meditaţiei filosofice; ele se menţin în multitudinea 
eclectică şi opozabilitatea sistemelor, pentru că 
lumea şi viaţa oferă permanent omului aceleaşi 
probleme enigmatice. Chiar prejudecățile şi 
nonvalorile evidente se menţin pe aceeaşi bază. 
Aşa se menţine nemărturisită superstiţia în semne 
aducătoare de noroc şi ghinion, chiar în timpul cel 
mai luminat, totdeauna luată în râs şi totuşi 
inextirpabilă. Omul se afla permanent în aceeaşi 
perplexitate în privinţa a ceea ce nu se află în 
puterea lui, în privinţa a ceea ce el numeşte deci 
“hazard”. Neştiinţa sa în raport cu rezultatul 
viitorului apropiat este inevitabilă. 


XVIII. Diferențierea domeniilor vieții istorice 


În ambele forme principale ale prelungirii 
există cu toate acestea aceeaşi diferenţă de atitudine 
generală a unei epoci. Există epoci fidele tradiţiei 

şi epoci care evită tradiţia, acelea care menţin ceea 
ce este vechi chiar de dragul acestuia, şi acelea care 
îl refuză chiar din cauza lui. Pentru acelea el este 
principial protejatul şi salvatul, pentru acestea 
principial supravieţuitul şi împovărătorul. Într-un 
caz există presupoziţia implicită: odinioară era mai 
bine, cei vechi erau mai înţelepţi, stăteau mult mai 
aproape de divin; în celălalt caz: odinioară era mai 
rău, cei vechi încă nu ştiau ceea ce ştim noi, 
influenţa lor este suspectă. 

Se vede că în opozabilitatea acestei atitudini 
şi valorizări se repetă ambele aspecte filosofic- 
istorice ale coborârii şi ascensiunii — numai cu 
deosebirea că ele sunt aici perceptibile ca atare, nu 
le aduce în primul rând reflexia filosofică. Există 
atitudini principale în viaţa istorică a epocilor 
înseşi, forme principale ale spiritului timpului. Dar 
filosofia, care îşi leagă teoriile de acestea, este istoric 
secundară, este purtată deja de ele, este cristalizarea 
lor abstractă. Se vede aceasta foarte clar atunci când 
se pun în opoziţie secolele de sfârşit de Ev Mediu 
cu timpul Renaşterii: acolo pietatea neabătută 
pentru tradiţional, aici tendinţa de a se elibera pe 
toată linia. Şi aşa cum este atitudinea principală, 
tot aşa este şi cristalizarea filosofică. 

Dar mai mult încă decât epocile istorice ar 
trebui să se deosebească în această privinţă 
diferitele domenii ale vieţii istorice — mai ales ale 
vieţii spirituale. Opoziția se transferă cu aceasta în 
simultaneitatea consubsistenţei lor. După forma lor 
internă, aceste domenii sunt de o deschidere 
extrem de diferită faţă de propriul trecut. Şi cu acest 

fapt se corelează acela că şi conştiinţa istorică 
însoţitoare este în ele ceva principial diferit. Există 
principial domenii spirituale orientate istoric şi 
deturnate istoric. Şi în funcţie de dominarea sau 
retragerea lor în (din) spiritul timpului respectiv, se 
dovedeşte şi acesta ca orientat sau deturnat istoric. 

La o extremă a acestei gradări se află, fără 
îndoială, domeniul vieţii religioase, mai ales acolo 
unde este vorba de religii ale revelaţiei şi ale 
întemeietorilor. El nu este numai orientat spre 
trecut, dar şi trăieşte pur şi simplu din trecut, îl 
simte ca pe un prezent permanent, ca pe un direct 
suprapus peste timp. Un fapt originar, localizat ca 
atare temporal, se află la bază obiectual-perceptibil; 
şi această întemeiere nu se suprimă deloc prin 
modul de reprezentare religioasă, care îl înţelege 
ca etern-prezentul. Lui îi corespunde absoluta 
autoritate a actului originar, a cărții sfinte. O religie, 
care pierde această prezenţă a trecutului, se pierde 
pe sine, încetează să mai fie ceea ce este, devine 
reminiscență. 

Dacă, dimpotrivă, se pun la cealaltă extremă 
domeniul ingeniozității practice şi dominarea 
naturii, tehnica, atunci opoziția devine evidentă. 
Tehnica valorifică într-adevăr achiziția anterioară 
în măsura în care îi ajută, dar nu o conştientizează 
ca trecut. Ea urmează totdeauna căile cele mai 
scurte pentru scopurile sale, trăieşte complet 
captivată de ele, complet actual, ruptă de trecut. 
Desigur, ea are istoria ei, dar nu are deloc o 
conştiinţă istorică. Vechiul este pentru ea numai 
ceea ce a supravieţuit, noul este adevărul. 

Între extreme se află o serie lungă de gradaţii. 
Este cunoscut cât de puternic îşi valorifică vechiul 
autoritatea sa în domeniul dreptului şi cât de bine 
chibzuit este reluat acesta totdeauna, cât de tare se 
opune câteodată creaţiei juridice. La fel stau 
lucrurile şi cu forma socială, cu morala, moravurile 
dominante, chiar şi cu limba. Numai că aici 
prelungirea trecutului este pretutindeni una 
implicită, în timp ce dreptul — deja prin cercetarea 
cazurilor de precedenţă - trăieşte orientat spre 
trecutul lui, ştie deci în mod obiectiv despre el. Mult 
mai mobilă şi indiferentă faţă de trecut este 
economia. Într-adevăr, fidelitatea ei faţă de tradiţie 
este deosebit de tenace în multe dintre ramurile ei, 
dar ea nu depinde de vechi numai de dragul lui, 
ea este doar reţinută de el pe calea bătătorită. Dar 
aici intervin forţe de tipuri foarte drastice care o 
silesc să iasă din calea obişnuită. Una dintre aceste 
forţe este tehnica, altele se află în extinderea 
surselor materiale, iar altele în propriile lor crize 
de producţie şi circulaţie. Acestea toate se opun 
irezistibil inerţiei tradiţionalului. 

O poziţie proprie o ocupă ştiinţa. Ştiinţa 
naturii, de exemplu, este complet neinteresată de 
trecutul ei. Ceea ce nu se confirmă ca adevărat, ea 
îl exclude fără scrupule, durabilul este adunat cu 
grijă. Astfel ea are o fidelitate aparentă faţă de 
tradiţie, ea este în adevăr numai “calea ei sigură”, 
care reţine realizările. După salvarea bunului 
istoric, ea este complet anistorică. 

Complet altfel este filosofia — şi cu ea şi alte 
ştiinţe ale spiritului. Aici nici o cale nu este sigură, 
ci numai o avansare care tatonează, totdeauna 
afectată de surse de greşeli, pe care nu le pătrunde. 
De aceea domneşte o anumită nehotărâre faţă de 
trecut. Filosofia nu adună din progresare tot ce este 
realizare, nu salvează curent bunul istoric, nu poate 
totdeauna să îl recunoască. Astfel, ea trebuie să se 
confrunte permanent în progresare cu ceea ce ea 
lasă în urma ei, trebuie să se rehotărască cum 
trebuie să-l aprecieze. Ea trăieşte orientată spre 
trecut, dar nu trăieşte din el. 

Mult mai greu este de a încadra aici artele. 
În ele pot merge mână în mână cea mai profundă 
pietate faţă de operele vechilor maeştri cu cea mai 
intensivă luptă pentru nou, chiar cu opoziţia 
conştientă faţă de ei. Acolo unde formele stilistice 
domină creaţia, acolo ele se proiectează implicit în 
prezent; acolo unde ele ca atare devin explicite, 
acolo ele au devenit deja “obiective”, — “obiecte” 
ale unei conştiinţe, în care se ştiu separate de ei 
(de cei veclii). Vechiul poate fi desigur respectat şi 
admirat, dar nu se mai simte ca ceea ce este propriu. 
Noul care iese la iveală l-a lăsat deja în urma lui. 
Noul mod de a vedea, auzi, simţi împinge continuu 
spre ceea ce îi este adecvat. El ca atare, în măsura 
în care este ceea ce se mişcă istoric, are legea lui 
proprie de mişcare şi trăieşte numai conform 
acesteia. În această privinţă, el este orientat spre 
trecut. El se manifestă pe sine însuşi, cum se 
manifestă operele sale în prezentul etern. 

XIX. Fiinţa spirituală în istorie 


Aceste consideraţii sunt numai indicaţii şi 
indicatori direcţionali ai unor cercetări posibile, 
care nu trebuie să fie realizate aici ca atare. Ele nu 
pretind nici originalitate, nici completitudine în 
vreo privinţă. Pentru cercetările viitoare, ele au 
numai valoarea că au condus complet de la sine, 
de la starea de fapt existentă în problema istorică, 
la problema principală a fiinţei spirituale. Ele trimit 
deci de la problema procesului istoric şi structura 
sa, la problema structurii şi modului fiinţei a ceea 
ce se află în procesul istoric, adică a ceea ce “are 
istorie”. 

Într-adevăr, nu numai fiinţa spirituală are 
istorie. Desigur, orice istorie este de asemenea şi 
esențialmente istorie a fiinţei spirituale. Popoarele, 
statele, omenirea nu sunt spirit ca atare. Dar fără 
intervenţia spiritului în ele, prefacerea care trece peste 
ele n-ar fi istorie. Orice spirit însă, acordându-i 
deci pondere mare sau mică, are fără îndoială 
istorie. Această teză sună astăzi ca ceva de la sine 
înțeles. Dar ea nu a fost totdeauna înțeleasă de la 
sine. Ea este judecata afirmativă fundamentală a 
istorismului. Ea este fundamental suficientă 
pentru a nu lăsa să se uite excesul istorismului. 

Consideraţiile de faţă au arătat, deci, cum 
istoricitatea unui anumit prezent depinde de 
prelungirea trecutului, cum prelungirea prezintă 
anumite forme principale, şi cum acestea se 
schimbă multiplu, corespunzător structurii proprii 

diferite a domeniului spiritului. Diferenţele care 
se prezintă aici nu sunt deloc temporale, ci din 
acelea care revin în orice situaţie temporală. Deci, 
ele ca atare nu sunt deloc diferenţe istorice. Dar cu 
toate acestea sunt distincţii care trebuie să fie la 
rândul lor condiţionate pentru structura procesului 
istoric. 

De aici trebuie să rezulte în general următoa- 
rele: există condiţii ale structurii procesului istoric, 
care ca atare nu sunt deloc condiţii istorice. Astfel 
de condiţii pot fi perceptibile numai într-o 
examinare, care priveşte într-o altă dimensiune — 
oarecum perpendicular în timp. Căci ele se află în 
structurile esenței — fie cea a fiinţei spirituale în 
general, fie cea a domeniilor spiritului sau a 
raportului ei cu acestea. 

Aceste condiţii structurale se pot urmări ce-i 
drept şi înaintea problemei filosofic-istorice 
propriu-zise. Cu aceasta chiar nu este anticipată şi 
ultima. “Istorie” sunt, strict luate, nu procesele 
parţiale, cum se desfăşoară ele în domeniile 
singulare ale spiritului, ci în primul rând 
întretăierea lor, întrepătrunderea lor, stratificarea 
şi intercondiţionarea lor într-un timp şi într-un 
eveniment total, pe scurt unitatea lor concretă. 
Analiza condiţiilor structurale poate forma aici 
doar o muncă preliminară pentru filosofia istoriei. 
Calea este deci schiţată. 

Trebuie să se ştie mai întâi ce este în general 
“spirit” în sensul istoric — spirit ca acela după care 
şi în care se desfăşoară procesele parţiale. Spiritul 
istoric nu este spiritul personal singular. El este un 

fenomen total al altor ordini cantitative şi trebuie 
numit în această privinţă pe drept “spirit obiectiv”. 
Ceea ce spune prin aceasta nu trebuie luat din 
metafizică — nici dintr-una idealistă, nici dintr-alta 
de altfel —, ci numai din analiza respectivei stări 
fenomenale extrem de bogate. 

În al doilea rând, trebuie, să se clarifice ce 
este important la aceste obiectivări ale spiritului, 
care poartă şi conservă oarecum închis în “opere” 
un bun spiritual dincolo de schimbarea spiritului 
istoric. Modalitatea de fiinţare şi legitatea acestuia 
este evident alta decât aceea a spiritului ce dăinuie 
şi se schimbă. 

Şi, în al treilea rând, trebuie creată pentru 
amândouă o condiţie preliminară: înţelegerea 
pentru spiritul individual sau personal. Ea va arăta 
că această sarcină nu este deloc cea mai uşoară. Dar 
constatarea, că persoanele par cel mai adesea date 
nemijlocit, aduce cu sine faptul că mersul 
cercetărilor trebuie să plece de la acest ultim punct 
al problemei. 


PROBLEMA VALORII ÎN FILOSOFIA 
CONTEMPORANA* 


I 


Multitudinea de opinii doctrinare nu trebuie 
să ne facă să ne înşelăm asupra faptului că în 
vremea noastră, târziu dar fără echivoc, problema 
valorii a ajuns în faza unei mature decizii. O 
confundare cu problema scopului nu mai este 
posibilă astăzi. De aceea, până şi adversarii sunt 
de acord că scopurile constituie ceva ce se aşază 
pe temeiul unui sentiment preexistent al valorii, 
că, deci, valorile sunt condiţii pentru scopuri 
posibile. 

Nu încape nici o discuţie asupra faptului că: 
(1) viaţa noastră este pe deplin înscrisă în planul 
valoricului; (2) acest conţinut valoric se prezintă 
în general amestecat cu opusul său, nevaloricul; 
(3) cu toate acestea dăinuie în noi cerința de a ne 
legitima în lume prin ceea ce este valoric şi (4) de a 
realiza valori. Aceste două cerinţe din urmă 
cuprind întreaga sferă a etosului. 


* Das Wertproblem in der Philosophie der Gegenwart, Actes 
du huitième Congr. Internat. de Philos. à Prague 1936, în: 
Kleinere Schriften, Bd. II: Vom Neukantianismus zur Ontologie, 
W. de Gruyter & Co., Berlin, 1958, p. 327-332. 

Este de asemenea de constatat că şi alte valori 
decât cele morale joacă un rol în viaţă; e vorba 
anume de valori vitale, estetice, valori ale cunoaş- 
terii ş.a. Fiecare dintre aceste grupe de valori îşi 
are problematica ei aparte, de care trebuie să facem 
abstracţie aci, în discuţie reţinând numai principiul 
general a ceea ce este valoros. Acesta converge în 
valorizarea practică. 

În plus există un acord aproape deplin şi 
asupra faptului că valabilitatea valorilor în viaţă 
este supusă unei schimbări. Fenomenul central 
îl constituie aci multitudinea istorică a moralelor, 
a orientărilor culturale şi ideale, a tendinţelor 
dominante şi a orientărilor spirituale. Valori ca 
atare sunt date numai în conştiinţa valorii; se 
poate însă ca această conştiinţă să nu se bazeze 
pe unanimitate şi nici pe o valabilitate durabilă. 

În fine, nu încape îndoială că această 
schimbare a valabilităţii îşi află terenul în 
raporturile de existenţă devenite istoriceşte, chiar 
schimbătoare ale vieţii umane. Căci omul este pus 
mereu în faţa altor sarcini, pe care nu le-a dorit, 
dar le-a provocat chiar prin comportarea sa. Ceea 
ce în puncte de vedere ideale trimite în direcţia unei 
soluţionări posibile, lui îi apare de fiecare dată drept 
valoare centrală; aceasta are pentru el actualitate, 
revendică valabilitate prerogativă. 


II 


Aici avem de a face cu opoziția a două situaţii 
în care nu există unanimitate. Prima se referă la 

conţinut. Cu privire la valori ca dreptate, libertate, 
tărie de caracter şi încă multe valori de bunuri nu 
încape nici o îndoială; cu totul altfel este situaţia în 
privinţa severităţii şi blândeţii, mândriei şi 
smereniei, cutezanţei şi prudenţei ş.a. Aceasta nu 
constituie însă o divergență principială, se poate 
face abstracţie de ea. 

Principială, dimpotrivă, este însă discuţia 
dacă valorile în genere sunt ceva absolut ori relativ, 
dacă sunt dependente sau independente de stări 
reale ale lumii, dacă se supun sau nu opiniilor 
omului (sau chiar izvorăsc din acestea); în afară de 
aceasta, dacă existenţa lor se reduce la 
“valabilitatea” lor sau continuă să dăinuiască şi fără 
ele. In fine, se poate întreba dacă e îngăduit sau nu 
să se vorbească de o “ființă” a valorilor. În acest 
punct discutabil se ascunde întrebarea 
fundamentală: ce “sunt” propriu-zis valorile? 

Tezele extreme trebuie de asemenea elimi- 
nate de aci: conceperea valorilor ca: (1) norme 
eterne fără relaţie cu realul şi (2) simple instituiri 
ale omului, în virtutea bunului plac al său. Cea 
dintâi a fost îndeajuns respinsă prin opera 
“luminilor” şi a istorismului, cea din urmă prin 
faptele eticii. Nici una nu-i potrivită cu fenomenele. 

Urmarea este: există o anumită relativitate 
în valabilitatea valorilor, însă ea nu înseamnă 
dependenţa de părerile oamenilor. Dacă “valabilul 
în sine” şi “fiinţa subiectivă a logicului” cad, atunci 
care este sensul pozitiv al existenţei ei? 

In chestiunea aceasta nu este vorba de obiecte 
de valoare (Wertobjekte); acestea ar putea fi create 

ori nimicite, însă fiinţa lor valorică este cu totul 
altceva. Valorile sunt numai feluri (chipuri) ale 
fiinţei valorii (Wertvollsein) însăşi. Ele nu sunt cre- 
ate, însă sunt cumva “realizate”; căci nu stă în esenţa 
lor faptul de a fi reale. Dar dacă ele au o fiinţă, atunci 
aceasta este, în orice caz, altceva decât realitate. 


III 


Dar valorile nu există nicidecum în afara 
oricărei relaţii cu realul. Mai întâi există raportarea 
(relativitatea) lor la purtătorii valorii. Orice fel de 
valoare se poate prezenta numai într-o modalitate 
determinată a realului (valorile etice în persoane 
cu esențe “libere”, cele estetice în perceperea 
sensibilă, valorile de bunuri în lucruri, raporturi, 
situaţii ş.a.); ea stă sau cade împreună cu fiinţa 
purtătorului ei. Dar aceasta nu înseamnă că 
valoarea ar fi dată deja o dată cu simpla fiinţă a 
purtătorului ei; în aceasta ea doar î îşi află condiţiile. 

În afară de aceasta există în esenţă valoric 
receptată condiţia opusă, relativitatea la ceea ce este 
valoros “pentru cineva”. Valorile de bunuri sunt 
în genere, de pildă, numai un a fi valoros 
(Wertwollsein) “a ceva pentru cineva” (valoare 
nutritivă, valoare utilitară ş.a.); la fel sunt valorile 
vitale “pentru” fiinţa vie, cele estetice “pentru” cel 
ce contemplă. Chiar şi în valorile etice este un astfel 
de moment: fidelitate, siguranţă, prietenie, iubire 
sunt valoroase “pentru” cel ce le preţuieşte. Aceasta 
este ce-i drept numai o valoare de bunuri aferente, 
însă ea îi aparţine, totuşi, în mod esenţial. 

Comportamentul moral priveşte totdeauna 
persoane care sunt afectate de el, şi tocmai aceasta 
îl face important. 

În al treilea rând există însă şi condiţionarea 
valorii prin tipul de situaţii. În orice fel de stare de 
lucruri în viaţă este valoros un alt comportament 
(în pericol-curajul, în emoţie-stăpânirea de sine, în 
relaţii-tactul, în concurenţă fairplay-ul). Aristotel 
spunea: fiecare virtute îşi are domeniul ei de 
fiinţare (nepi Ti), adică relativitatea ei la felul 
circumstanțelor de viaţă. Aci se înrădăcinează 
diversitatea binelui, precum şi lipsa de conţinut a 
unui principiu doar general. 

De această din urmă relativitate ţine şi cea 
istorică, atât de invocată, care a fost tălmăcită ca 
“schimbare a valorilor”. Se schimbă şi situaţiile de 
viaţă colectivă, cea economică, socială, politică; şi 
o dată cu configurarea acestora unele grupe de 
valori determinate devin actuale (adică decisive 
pentru viaţa însăşi), iar altele irelevante. Cele din 
urmă dispar totdeauna în conştiinţa valorică 
orientată în actual; cele dintâi, dimpotrivă, se mişcă 
spre centru, dobândesc recunoaştere generală 
(apreciată apoi după ele) şi în cele din urmă, se 
înalţă conştient către norme. Acest “valabil” 
istoriceşte al lor este urmarea devenirii actuale a 
recunoaşterii menţionate aci. 

Este important să avem clar în faţa ochilor 
paralela dintre această relativitate istorică la situaţii 
generale de viaţă şi relativitatea particulară la o 
situaţie tipică, specifică. Astfel, de aici rezultă că 
fiecare relativitate a valorii este una cel puţin la fel 

de caracteristică precum şi aceasta. Aşa cum riscul 
vieţii nu este valoros acolo unde ameninţă 
pericolul, aşa cum stăpânirea de sine este agitaţie 
gratuită acolo unde nu există patimi, la fel sunt 
lipsite de sens simţulcivic într-un mediu de sclavie 
şi ascultarea oarbă într-un stat parlamentar. 
Valoarea unuia, ca şi a celuilalt persistă, numai că 
nu îşi află nici un spaţiu de joc; condiţiile realizării 
sale nu sunt date. Că lumea reală nu este 
pretutindeni şi totdeauna aşa cum ar trebui să fie 
ea pentru configuraţia actuală (Aktuellwerden) de 
valori determinate (şi pentru valabilitatea lor în 
conştiinţa valorii), aceasta nu se află în ea, ci în ceea 
ce devine (Gewordene) istoriceşte. Se poate 
constata însă în ea că valoarea a ajuns la actualitate 
şi valabilitate pretutindeni acolo unde raporturile 
s-au configurat într-un “anumit fel”. 


IV 


Din acestea să lăsăm să decurgă consecinţele. 
Mai întâi considerarea subiectivistă că valorile ar 
fi o simplă funcţie a “valorizării”. Nu există o 
relativitate a valorilor la opinie — fie aceasta a cuiva 
izolat sau a mediului de vieţuire -, deoarece, 
dimpotrivă, opinia (şi valorizarea) depind de faptul 
dacă valorile există şi sunt în momentul acesta 
actuale. Nimeni nu poate să se entuziasmeze 
pentru ceva ce în starea dată nu “este” entuzias- 
mant. În fapt el ar putea chiar să greşească (poate 
să vadă eroism, acolo unde nu este), însă nu în 
evaluarea a ceea ce a vizat; astfel, el va preţui, pe 
bună dreptate, şi aşa-zisul eroism. Este imposibil 

ca ceva să se învedereze ca valoros, dacă cel puţin 
la conceperea dată a faptelor, nu este şi valoros. 

Mai departe următoarele: orice aşa-numită 
relativitate a valorii — chiar cea istorică - nu este 
relativitatea proprie a fiinţei valoroase însăşi, ci 
numai una: (1) a condiţiilor fiinţei înfăţişării (virii) 
sale şi a actualităţii sale în real şi (2) a “valabilităţii” 
în conştiinţa valorii. Căci aceasta din urmă se 
orientează după configuraţia actuală (Aktuel- 
lwerden). Deoarece orice condiţii ale fiinţei aparţin 
de materia valorii (adică de conţinutul ce revine 
valorii), întreaga realitate cade astfel de partea 
materiei valorii. Aceasta nu este dată chiar în orice 
timp; aristotelician vorbind: nepi Ti nu este 
totdeauna de faţă. 

În afară de aceasta însă mai urmează: “dacă” 
este de faţă (dacă astfel sunt date condiţiile de 
fiinţare), atunci comportamentul “este” în orice 
clipă valoros - fără considerarea faptului dacă 
acesta şi este simţit de cineva ca valoros — precum 
şi dacă valoarea este sau nu “valabilă” în 
momentul acela. Este imposibil ca ceva care este 
valoros aici şi acum, să nu poată “să fie” realmente 
valoros de fiecare dată în aceleaşi împrejurări; dar 
nu este deloc imposibil ca el să nu poată fi 
considerat “valoros”. A fi valoros nu e tocmai 
acelaşi lucru cu a fi considerat — ca-valoros (für- 
wertvoll-Gelten). 

In felul acesta, dacă aşa-numita “relativitate 
a valorii” e mai degrabă doar neconfirmarea 
istorică a fiinţei ei actuale şi a valabilităţii ce 
decurge de aci, se dezleagă atunci enigma pentru 

care ea se atribuie atât de perseverent valorilor 
înseşi: aceasta are loc datorită faptului că 
valabilitatea se ia totdeauna drept model de a fi al 
valorii însăşi. Ceea ce s-a dovedit, evident, o eroare, 
dar cu aceasta cade şi relativitatea fiinţei valoricului 
ca atare. 

În oricare referire la schimbarea realului, 
valorilor le rămâne astfel un mod cu totul 
determinat de independenţă (caracter absolut — 
Absolutheit): tocmai cel al caracterului valorii 
însăşi, ori al fiinţei valoroase proprii (de pildă, fiinţa 
valoricului unei comportări determinate în 
împrejurări determinate). Acest caracter absolut 
apare cel mai clar în supratemporalitatea a ceea ce 
este valoros (Wertvollsein), chiar şi acolo unde 
realul valoros este doar efemer. Constituie o eroare 
a spune că numai ceea ce-i etern poate avea valoare 
eternă. Chiar şi efemerul are o valoare eternă. 
Caracterul său valoric constituie tocmai eternul în 
el. Valoarea unui lucru este tot aşa de puţin legată 
de durata acestuia, pe cât de legată este valoarea 
unei propoziţii de licărirea şi dispariţia înţelegerii 
ei în capul omului. 


V 


Pe această linie se poate uni relativismul 
îndreptățit al valorii cu absolutismul tot atât de 
îndreptățit al acesteia. Dacă ambele se màrginesc 
strict la fenomene şi nu construiesc teorii, atunci 
ele se înlănțuie şi se întregesc în mod armonic. 
Relativismului îi e de ajuns condiționarea istorică 

a fiinţei actuale şi a “valabilităţii”, ceea ce este 
recunoscut şi de către adversari; pe de altă parte, 
absolutismul se mulţumeşte cu dăinuirea fiinţei 
valoricului, chiar şi acolo unde ea nu este actuală 
şi nu “valorează, ceea ce nu atinge faptul relativi- 
tății istorice. 

Ambele teorii conţin nu numai adevăr, ci 
sunt una pentru alta absolut indispensabile. Căci 
abia relativitatea valabilităţii arată ce este sensul 
unei existenţe independente; şi abia acesta relevă 
ceea ce poartă cu sine relativitatea. Dincolo de 
aceasta numai luate amândouă, împreună, pot să 
clarifice enigma conştiinţei valorii. 

Dacă, însă sentimentul valorii este unul 
relativ la stări temporare, atunci el pare a fi şi 
nesigur. Deoarece noi nu avem însă nici o altă 
cunoaştere despre valori, ar însemna astfel că orice 
sesizare a valorii ar fi nesigură. Este deci impor- 
tant să se clarifice ce poartă cu sine “ne-valabilul” 
unor valori anumite într-un timp anumit, care, faţă 
de alt timp, constă în “valabilitate”. Acest fenomen 
este clarificat pe deplin prin condiţionarea 
temporală a ceea ce fiinţează actual; acesta din 
urmă se întregeşte dar prin conceptul lui Scheler 
de “cecitate la valori”, precum şi prin cel introdus 
de mine sub denumirea “îngustime a conştiinţei 
valorii”. Pentru înţelegerea acestui fenomen nu e 
nevoie însă de acceptarea vreunei mistificări a 
sentimentului valorii. E de ajuns că orice percepere 
a valorii (Wertfuhlen) este după conţinut limitată; 
căci nu toate valorile se pot sesiza concomitent, ele 

fiind de recunoscut numai în măsura maturizării 
sentimentului valorii, — în dependenţă de confi- 
guraţiile istorice în continuă schimbare ale vieţii. 
De fapt, nici o conştiinţă a valorii nu recuză vreo 
valoare, pe care în genere o sesizează, dar ea 
cuprinde valori numai după legile deschiderii de 
sine ce îi este proprie. 

Conceptul complementar necesar faţă de 
“îngustimea conştiinţei valorii” îl constituie 
“schimbarea (fluctuaţia) privirii valorice” şi a 

orizontului său, în interiorul domeniului valorilor. 
Văzută din perspectiva valorii, această schimbare 
înseamnă exact acelaşi lucru ca şi condiţionarea 
istorică a “valabilităţii”; căci ea decurge în timp şi 
se află în dependenţă cu raporturile de viaţă care 
se schimbă necontenit. În orice timp însă conştiinţa 
se află în legătură numai cu o parte a lumii valorilor. 
Şi această parte este în orice timp o alta. Valorile 
ca atare rămân însă nemişcate. 

Ele nu se creează astfel nici numai de ceea ce 
este particular, nici de către spiritul obiectiv (aşa 
cum presupunea Hegel). Chiar epocile pot “veni 
în vizibil” numai pentru ceea ce “este”. Spiritul 
însuşi este stăpânit de noi şi noi domenii valorice, 
bineînțeles întrucât ele însele există independent 
de acesta. În acest sens — şi numai în acest sens — 
se poate vorbi de o “fiinţă ideală” a valorilor. Nu 
este nicicum o fiinţă pentru sine (Fursichsein), ci 
una în dependenţă de condiţiile diferite ale fiinţării. 
“În sine”-le acesta există numai în raport cu actele 
de cuprindere (sesizare) valorică. 

VI 


Forţele ce pun în mişcare conştiinţa valorii 
constituie adevărul relativităţii aparente a valorilor. 
Ele nu se află însă, nici numai în valori, nici numai 
în variabilitatea raporturilor de viaţă, ci chiar în 
automişcarea spiritului istoric. Văzută din această 
direcţie însă, mişcarea conştiinţei valorii este 
condiţionată atât “de sus” cât şi “de jos“, concomi- 
tent însă şi mişcarea proprie a spiritului. 

Spiritul unui timp este determinat în esenţă 
prin teme ce provin din el — nechemate, dar nu 
totdeauna fără participarea lui —, şi numai după 
apariţia lui devin pentru el actuale grupe determi- 
nate de valori (în timpuri de luptă-curajul şi 
eroismul, în timpul de construcţie politică — 
dreptatea şi simţul civic, în timpuri de dezvoltare 
economică — hărnicia şi probitatea ş.a.). 

Dar, întrucât, valorile se arată în conexiuni 
reciproce şi în opoziții, ele sunt cuprinse laolaltă şi 
în conştiinţa valorii; ele pot însă să se suprime una 
pe alta tocmai pornind de la ea: cele dintâi printr-un 
fel de afinitate între ele, cea din urmă prin afirmarea 
tiranică a unor valori izolate în conştiinţa valorii 
(fanatismul valorii). 

În fine, orice viaţă spirituală priveşte 
încordată, chiar pornind de la sine, către noi valori. 
Ea abandonează ceea ce s-a întrebuințat (uzat) 
întrucât s-a consumat şi dibuieşte în direcţia unor 
valori noi tocmai pentru că sunt noi. Toate normele 
au tendinţa să supravieţuiască în spiritul viu. Căci 
în cele din urmă spiritul devine cam aşa cum s-a 

voit. Atunci valorile, către care el a aspirat, 
încetează de a mai fi hotărâtoare — şi aceasta nu 
pentru că situaţiile de viaţă se schimbaseră, ci 
întrucât ele însele s-au realizat — şi altele sunt 
împinse în locul lor. 

Aceşti trei factori menţin în mişcare peregri- 
nările conştiinţei valorii. Istoriceşte ei nu o lasă cu 
totul în repaus, constituie motivele unei revoluţii 
progresive neobservabile, constante, liniştite a 
conştiinţei valorii, care, ocazional, are parte şi de 
transformări cât se poate de vizibile. Dar valorile 
însele persistă, ca tot ce este ideal, şi nu sunt atinse 
de aceste transformări. 


ETICA 


Introducere* 


I. Prima problemă fundamentală 


Tradiţia gândirii moderne pune filosofia, în 
pragul travaliului ei, în faţa a trei probleme actuale: 
ce putem şti, ce ar trebui să facem, ce ne putem 
permite să sperăm? A doua dintre ele valorează ca 
problemă etică fundamentală. Aceasta este în 
genere acea formă a integrării umane care conferă 
eticii caracterul unei filosofii “practice”; o formă a 
chestionării care pretinde a fi mai mult decât simpla 
prindere cognitivă a realului, şi totuşi, mai puţin 
decât arată în cele din urmă vederea şi speranţa 
umană. 

Independent de orice garanţie a dobândirii, 
independent de cunoaşterea obiectivului 
condiţionat şi sesizabil, precum şi de încrederea în 
ceea ce este îndepărtat, exterior, absolut ea se află 
la mijloc, între realitatea dură a vieţii şi idealurile 
oscilante ale perspectivei vizionare, inaplicabilă 
vreunei realităţi ca atare, şi totuşi mai aproape de 


* Nicolai Hartmann, Ethik, 2. Aufl., Walter de Gruyter & 
Co., Berlin und Leipzig, 1935, p.1-16. 

realitate decât orice teorie şi orice nostalgie, 
alăturată întotdeauna de ceea ce este real, din aceas- 
tă poziţie interogând şi având întotdeauna în faţa 
ochilor realitatea a ceea ce este nereal în lumea 
datului. 

Ea provine din ceea ce este mai apropiat, din 
curgerea vieţii cotidiene fireşti, nu mai puţin decât 
din marile probleme hotărâtoare de viaţă, în faţa 
cărora particularul se vede situat din nou, undeva. 
Desigur, acestea din urmă sunt cele care, prin 
dificultatea lui pro şi contra permis odată, şi apoi 
niciodată, îl smulg dincolo de semiconştienţa 
reliefării, împingându-l spre o primă evaluare a 
vieţii sale, spre o perspectivă inevitabilă, de o 
imprevizibilă responsabilitate. Dar nici în mic nu 
este nicăieri altfel, deoarece situaţia în faţa căreia 
suntem puşi prezintă, atât în mic cât şi în mare, 
acelaşi aspect: ea ne împinge deodată spre decizie 
şi acţiune, iar în faţa acestui “trebuie să hotărâm” 
nu există scăpare. Ea nu ne spune însă cum trebuie 
să hotărâm, ce să facem, ce consecinţe suportăm şi 
ce trebuie să vrem. 

In faţa întrebării “ce trebuie să facem” ne 
aflăm în orice clipă. Fiecare situaţie nouă ne-o 
prezintă drept nouă; pas cu pas în viaţă noi trebuie 
să-i răspundem din nou, inevitabil şi fără ca vreo 
putere să ne împiedice de la aceasta, adică să putem 
trece dincolo de necesitate. Iar la întrebări tot mai 
noi, acţiunea noastră, atitudinea noastră reală, 
răspunsurile sunt tot mai noi. Căci de fiecare dată 
acţiunea conţine chiar hotărârea convenabilă. Iar 
acolo unde nu ne-a fost conştientă, totuşi, o putem 

recunoaşte ulterior, eventual pentru a o regreta. 
Dacă găsim dreptate ìn acel pro şi contra aceasta 
nu se află în întrebare şi nici în situaţie, pentru 
aceasta nu există nici o necesitate, nici o călăuzire 
prin altul. In acest caz fiecare se raportează la sine 
însuşi, ia hotărârea singur y de la sine. Şi el singur 
poartă, dacă a greşit, răspunderea şi vina. 

Dar cine întrevede însemnătatea acţiunii 
sale? Cine cunoaşte lanţul de consecinţe, cine îşi 
dă seama de proporţia responsabilităţii? 

Faptul o dată consumat aparţine realităţii, şi 
nu mai poate fi făcut din nou neconsumat. Ceea ce 
a lipsit din el este irevocabil ratat, ireparabil în 
sensul strict al cuvântului. Situaţia este unică, nu 
se mai întoarce, este individuală ca tot ce este 
realitate. Dar ea este prezentă în mod irevocabil, 
este strâns împletită ca o verigă în corelaţia 
fenomenelor lumii. Acelaşi lucru este valabil 
pentru faptă, când aceasta are loc. Efectele ei atrag 
tot mai multe cercuri, modul ei de existenţă este o 
continuă producere. O dată împletită în existenţa 
umană, ea continuă să trăiască, nu mai moare; chiar 
dacă valurile care pornesc din ea şi se sparg în mod 
felurit, slăbesc, se restabilesc în curente mai mari 
ale cursului vieţii, ea este nemuritoare, ca tot ce 
este realitate. 

Oricât de nereală şi de necauzală ar putea fi 
originea ei, o dată fixată în existenţa umană ea 
urmează o altă lege, legea realităţii şi eficienţei. 
Această lege îi conferă o viaţă proprie, o putere de 
a da forme sau a distruge viaţa şi fiinţa, faţă de 
care regretul şi disperarea sunt neputincioase. 

Fapta creşte dincolo de făptaş, îl marchează, îl pune 
la punct fără milă. 

Nu în orice comportare umană vedem însă 
lanţul de consecinţe. Dar orice are urmări, iar 
posibilitatea constă întotdeauna în faptul că ele 
atârnă greu, adesea cel mai mult acolo unde noi ne 
gândim cel mai puţin la aceasta. Şi ceea ce în mic 
este valabil pentru atitudinea particularului, 
valorează sporit şi pentru atitudinea unei 
comunităţi, a unei generaţii, a unei epoci. De ceea 
ce astăzi percepem, înţelegem, hotărâm, acţionăm, 
depinde, poate, viitorul generaţiilor. Viitorul culege 
întotdeauna ceea ce a semănat prezentul, după cum 
acesta culege ceea ce a semănat trecutul. In sens 
determinat, aceasta valorează şi acolo unde ceea 
ce este vechi s-a perimat, iar ceea ce este nou, 
neexperimentat urmează să se formeze, acolo unde 
pătrund la suprafaţă forţe tinere, se agită forţe 
întunecate necunoscute. Aici se vede că până şi 
modesta contribuţie a particularului la iniţiativa 
întregului se poate afla pentru secole sub povara 
unei nebănuite responsabilităţi. 

Aici devine evidentă seriozitatea problemei 
“ce trebuie să facem”. Se uită prea uşor adesea 
sensul actual al problemei de bază privitoare la 
simplele chestiuni cotidiene, ca şi când nu tocmai 
acestea ar fi cele care îşi au rădăcina aci şi pot fi 
interpelate numai de ele. Desigur, nu e ca şi cum 
etica filosofică ar urma să participe la discuţie 
pretutindeni, în mod nemijlocit. Sarcina ei nu o 
constituie programul actual, unilateralitatea luării 
de poziţie. Pe de altă parte, tocmai situarea la o 

depărtare principială faţă de condiţiile date, faţă 
de prezent, de ceea ce este contestat, o face să fie 
liberă şi îi dă competenţa de a ne învăţa ceva în 
această privinţă. 


II. Demiurgicul în om 


Etica nu ne învaţă direct ceea ce urmează să 
se petreacă aici şi acum, în situaţia dată, ci, în gene- 
ral arată cum este alcătuit ceea ce urmează în 
genere să se întâmple. Sunt posibile multe şi 
diferite, care ar putea, în genere, să se petreacă. Nu 
se poate petrece însă în orice situaţie dată tot ce ar 
trebui în genere să aibă loc. Aici momentul, cu 
cerinţele sale, menţine spaţiul de acţiune în cadrul 
a ceea ce ne învaţă conştiinţa etică. Etica creează o 
bază generală, pornind de la care actualul se vede 
în mod obiectiv, ca din perspectivă. Sarcinile 
individului şi sarcinile epocii sunt faţă de ea cu 
totul particulare. Faţă de amândouă, ea păstrează 
aceeaşi distanţă, pentru ambele ea înseamnă ridicarea 
deasupra cazului, eliberarea de influenţa din afară, 
de sugestie, de falsificare, de fanatism. Etica nu are 
alte procedee decât vechea filosofie; ea nu ne învaţă 
judecăţi gata făcute, ci însăşi “judecarea”. 

Tocmai în acest sens, etica îşi asumă 
întrebarea “ce trebuie să facem”. Ea nu determină, 
nu descrie, nu defineşte “ce”-ul propriu-zis al 
imperativului, însă dă criteriile după care acesta 
poate fi recunoscut. Acesta şi este motivul intern, 

datorită căruia ea se situează deasupra oricărei 
dispute de orientări particulare, de interese şi 
partide. Perspectivele ei se comportă faţă de cele 
ale cotidianului particular şi public la fel ca cele 
ale astronomiei faţă de viziunea comună a 
lucrurilor. Cu toate acestea, tocmai punctele de 
vedere ale acelor orientări particulare îşi au 
justificarea numai în ea. Distanţa nu reprezintă 
separare sau desfacere, nici o pierdere a văzului, ci 
numai perspectivă, privire de ansamblu şi în idee, 
tendinţa spre unitate, totalitate, completitudine. 
Caracterul “filosofiei practice” pierde aici 
orice îndrăzneală. Ea nu se amestecă în conflictele 
vieţii, nu dă nici un fel de prescripţii, care să facă 
aluzie la aceasta, nu este un codex de dispoziţii şi 
interdicții, ca dreptul. Ea se orientează direct spre 
ceea ce este creator în om, care să se vadă în orice 
nou caz nou, şi în acelaşi timp să divinizeze ceea 
ce urmează să se petreacă ici şi colo. Etica filosofică 
nu este cazuistică şi nici nu trebuie să fie astfel 
niciodată; abia cu aceasta ar putea atunci să ucidă 
în om ceea ce trebuie să trezească şi să educe: 
creativitatea, spontaneitatea, contactul intern viu 
al omului cu ceea ce trebuie să fie, cu ceea ce este 
valoros în sine. Aceasta nu este o renuntare la înalta 
sarcină a “practicului”. Numai astfel ea poate să 
fie practică: în măsura în care arată, întreţine şi 
maturizează tot ce este practic în om, respectiv ceea 
ce este activ şi apt pentru creaţie spirituală în el. 
Ţelul eticii nu-l constituie punerea sub interdicţie 
şi închistarea omului într-o schemă, ci ridicarea lui 
la deplina maturitate şi capacitate de răspundere. 

Exprimarea majoratului intelectual al omului este 
adevărata transformare pe care ea o produce în om. 
Dar numai conştiinţa etică îl poate face pe acesta 
major. 

In acest sens, etica este filosofie practică. Ea 
nu reprezintă formarea vieţii omului peste capul 
omului, ci mai degrabă atragerea omului spre 
formarea liberă a propriei vieţi. Ea este ştiinţa sa 
despre bine şi rău, care îl pune în egalitate cu 
divinitatea, forţa şi competenţa sa de a se insera în 
fenomenele din lume, participarea sa la producerea 
realităţii. Ea este instruirea lui pentru a-şi realiza 
menirea în lume, cerința de coparticipare la 
demiurgic, la crearea lumii. Căci crearea lumii nu 
este completă cât timp omul nu-şi îndeplineşte 
faţă de ea obligaţia sa de creator. El însă 
neglijează s-o facă, deoarece nu este pregătit, nu 
se află la înălțimea umanităţii sale. El trebuie mai 
întâi să-şi îndeplinească obligaţiile faţă de sine 
însuşi. Acţiunea de creare, care îi revine în lume, 
este inclusă în autocrearea sa, în înfăptuirea 
etosului său. 

In etosul omului se află laolalta două 
elemente: haoticul şi demiurgicul. In haotic se află 
posibilităţile sale, dar şi pericolele sale; în demi- 
urgic se află menirea sa. Să o realizezi înseamnă să 
fii om. 

Spre demiurgicul din om se îndreaptă etica. 
Aici gândirea omului se află în căutarea şi găsirea 
de căi spre sensul vieţii. Astfel ea este gândire 
practică, înfăţişează viaţa din unghiul ei de vedere. 
Etica nu este prima şi fundamentala filosofie, iar 

cunoaşterea ei nu este nici prima ştiinţă, nici cea 
mai sigură. Ea este, totuşi, un primat al filosofiei 
în alt sens: prima şi intima ei dorinţă, competenţa 
sa responsabilă, a ei u£yio” ov uoOnua. Patosul ei 
este unul involuntar, condiţionat din interior. 
Domeniul ei este un adyton natural al înţelepciunii, 
unul veşnic esoteric, măsurat cu cel al înțelegerii 
şi al conceptelor pregnante în faţa cărora şi cel mai 
înţelept îşi opreşte pasul plin de respect. Şi totuşi, 
ea este ceea ce e aproape şi foarte perceptibil, tot 
ceea ce este dat şi ce este comun. Ea reprezintă 
primul şi actualul interes filosofic din om; din punct 
de vedere istoric, se deosebesc, în funcţie de acest 
interes, mitologicul şi filosoficul. Ea este izvorul şi 
cel mai intim resort al gândirii filosofice şi, probabil, 
al tuturor cugetărilor umane în general. Şi ea este 
ultimul ţel şi cea mai îndepărtată perspectivă 
tocmai a acestei gândiri şi semnificări. Că trăieşte 
în viitor, cu privirea aţintită întotdeauna înspre 
depărtări, spre ireal şi vede actualul însuşi sub 
aspectul viitorului, aceasta ea o datorează faptului 
că trăieşte în supratemporal. 


II]. Sensul “prachicului” în filosofie 


Ceea ce trebuie să facem este mai greu de 
spus decât ceea ce putem să ştim. Cunoştinţelor 
nu le stă în cale nici un obiect solid, de nemişcat, 
existent în sine. Ideea despre el poate fi redusă 
la o experienţă a lui. Ceea ce nu există în faţa 
datelor experienţei este fals. Ceea ce însă trebuie 

să facem noi rămâne încă nefăcut, ireal, fără o 
experienţă în sine, dată în prealabil. Aşa ceva se 
poate realiza abia prin acţiune. Se caută însă 
“ce“-ul acestei acţiuni, şi anume pentru a stabili 
abia după aceea acţiunea. 

Aici lipseşte opusul constant, prezenţa. Ideea 
trebuie să anticipeze aceasta până ce va fi prezentă. 
li lipseşte corectivul experienţei, care este prezentat 
numai în sine însuşi. Ceea ce poate fi recunoscut 
aici, în general, trebuie în mod necesar privit a 
priori. Autonomia acestui apriorism poate fi, 
desigur, mândria conştiinţei morale; în ea se află 
însă şi dificultatea misiunii ei. Ce fel de autentici- 
tate are cunoaşterea etică, atunci când îi lipseşte 
orice criteriu? Oare noblețea atitudinii umane 
este o dovadă evidentă atât de sigură, încât nu 
ar putea fi disputată nici măcar atunci când se 
spune în mod dictatorial: trebuie să faci! Oare 
nu este acesta condamnat să plutească veşnic în 
ipotetic? Oare aici nu domneşte, de la caz la caz, 
multă discrepanţă, relativitate, subiectivitate, 
deosebire? Ceea ce trebuie să fac eu azi, în anumite 
condiţii, s-ar putea ca mâine, în condiţii schimbate, 
să nu mai trebuie să fac şi, probabil, niciodată în 
viaţă? 

Prin urmare, este limpede că aici se strecoară 
din nou perspectiva falsă a cazuisticii, situarea 
apropiată faţă de singular şi de ceea ce este dat. Cu 
toate acestea, problema distanţei de actual nu se 
poate soluţiona. Cine a vrut să ştie unde este limita 
întrebării îndreptăţite a “ce“-ului imperativului? 
Interesul practic se află, totuşi, întotdeauna direct 

lângă ceea ce este actual, pe care îl ameninţă mereu 
că îi scurtează restul perspectivei. Aşa se face că 
obiectul eticii, în pofida generalităţii şi demnităţii 
care îi revine, se află, totdeauna sub cea mai adâncă 
bănuială. 

În acest sens, etica este din nou domeniul cel 
mai des controversat al filosofiei. Există oare o 
unitate a moralei? Etosul însuşi nu variază după 
popoare şi perioade? Şi trebuie să credem oare că 
esenţa a ceea ce este bun în sine se modifică după 
perspectiva actualului? Oare aceasta nu ar însemna 
să negăm din nou acea autonomie a etosului, să 
punem la îndoială sensul propriu-zis al 
imperativului şi pe cel al binelui? 

Astfel ni se prezintă etica, chiar la primul pas 
înainte de aporia de bază: cum se pot dobândi 
principiile etice şi cum putem fi siguri de ele? Nici 
o experienţă nu ni le poate oferi; spre deosebire de 
ceea ce trebuie cunoscut, ele trebuie cercetate. 
Acolo unde, de fapt, le examinăm în opoziţie cu 
realul şi le găsim situate ca cerinţe, acolo le găsim 
întotdeauna schimbătoare, deplasabile, înşelă- 
toare, contestabile, de fapt în alte sfere ale vieţii 
morale, nestatornice, mulate, schimbate, 
contestate. Prin urmare, pe ce trebuie să se sprijine 
etica ca ştiinţă? 

Acesteia îi corespunde unicul sens al 
“practicului” în etică. În alte domenii ale 
cunoaşterii practice ştim întotdeauna, din altă 
parte, care este, în cele din urma, telul lor. În 
tehnică, in igienă, în jurisprudenţă, pedagogie, în 
toate, ţelurile sunt bine stabilite, sunt prevăzute; 

se caută numai mijloace şi căi. Etica este însă 
practică într-un alt sens, s-ar putea spune, chiar 
într-un sens invers. Ea trebuie să indice singură 
scopurile datorită cărora sunt prezente toate 
mijloacele, şi chiar ţelurile superioare, absolute, 
care niciodată nu vor putea fi înţelese ca mijloace 
pentru altceva. Dacă, pe lângă aceasta, în anumite 
limite, o etică a mijloacelor poate exista pe drept, 
accentul cade, totuşi, pe scopuri. 

Prin urmare, sensul a ceea ce este practic este 
de fapt cel invers, decât în celelalte domenii. Cum 
se găsesc scopuri bune absolut ireductibile? Ce cale 
a cunoaşterii duce spre ele, căci nu sunt dobândite 
din nimic real sau nici din ceva controlabil? Aceasta 
este aporia care se află în întrebarea “ce trebuie să 
facem?”... Ea este de o dificultate unică, este proprie 
numai eticii, reprezintă o parte din esenţa ei. Şi 
totuşi, este incontestabilă, este dată omului pentru 
care ea este indispensabilă. Oricum, fiecare trebuie 
să o soluţioneze pentru sine, şi dacă nu cu gândul, 
atunci cu siguranţă, cu fapta. Omul nu poate să 
facă nici un pas în viaţă fără ca de fapt, să o 
soluţioneze într-un fel sau altul. Este cea mai înaltă 
cerinţă în faţa căreia el este pus. Dificultatea ei constă 
în corelaţia necesară a acelei demnități a autonomiei, 
a acelui suprem privilegiu, care evidenţiază etosul 
omului. De ea depinde omul atâta timp cât trăieşte. 

Semeaţa putere nu i-a fost dată pentru acţiuni 
inutile. Ceea ce se află în joc este întotdeauna el 
însuşi, inclusiv tocmai această putere a sa. Căci şi 
pe aceasta o poate rata, o poate pierde. 

IV. Abundența de valori ale realului 
şi participarea la ea 


Dar toate acestea constituie numai o parte a 
problemei etice fundamentale. Cealaltă parte este 
mai puţin actuală, mai puţin sare în ochi, şi te obligă 
mai puţin; în schimb ea este universală, atinge mai 
mult întregul din om şi viaţa omului. Prima 
problemă s-a referit la el numai prin acţiunea lui, 
iar la lume numai prin ceea ce există în sfera 
acţiunii lui. Cu cât această sferă a puterii este pentru 
el mai presantă, cu atât acea secţiune din existenţă, 
care reclamă de la el o exigenţă, îl împovărează cu 
o mare responsabilitate, se adresează hotărârilor, 
deciziilor sale, voinţei sale — el, fiind în lume, totuşi, 
numai o mică părticică trecătoare. 

Dar atitudinea interioară a omului, etosul său 
ca luare de poziție, acceptare şi respingere, respect 
şi dispreţ, dragoste şi ură indică un alt mediu, de 
necomparat. Această luare de poziţie îşi are, 
desigur, intensitatea ei maximă numai într-o 
anumită apropiere a eului; ea păleşte o dată cu raza 
în creştere, de la o anumită distanţă având doar 
caracterul unei nuanţe a sentimentului care 
vibrează uşor, la început neobservat. Dar acest 
raport de încordare nu încetează cu totul niciodată. 
El însoţeşte, poartă conştiinţa cunoscătoare, ca o 
uimire, ca interes, şi, în cele din urmă ca moment 
teoretic de încordare a voinţei de înţelegere, până 
la limitele forţei sale de percepere. O conştiinţă pur 
teoretică a obiectelor este, prin urmare, o simplă 

abstracţie. În realitate, întotdeauna atitudinea 
practică o însoţeşte ca un curent subordonat, şi 
uneori izbucneşte plină de forţă şi deranjează 
prudenţa contemplării. 

In acest caz, nu este vorba de vreun efect în 
afară, de vreo decizie cu urmări grave. Aici nu 
porunceşte nici un imperativ. Cu toate acestea, şi 
în simplele luări de poziţie interioare se află ceva 
de înaltă actualitate şi plin de responsabilitate. Căci 
esenţa proprie a omului nu este indiferentă faţă de 
volumul şi tăria ei, ci se extinde şi creşte concomi- 
tent cu ea, şi tot împreună cu ea se micşorează. 

Pentru cel ce trece insensibil prin faţa 
oamenilor şi a soartei lor, pe care nu-l mişcă ceea 
ce zguduie, pe care sublimul nu-l înalţă, pentru 
acela este zadarnică viaţa; el nu are nici o parte 
din ea. Cui îi lipseşte organul necesar pentru sensul 
raporturilor vitale, pentru inepuizabila 
însemnătate a persoanelor şi situaţiilor, a relaţiilor 
şi a celor ce se întâmplă, pentru acela lumea 
rămâne fără sens, iar viaţa lipsită de însemnătate. 
Golul exterior şi uniformitatea vieţii sale este 
reflexul golului său interior, al orbirii sale morale. 
Căci lumea reală, în care el se găseşte, valul vieţii 
umane, care îl poartă şi îl conduce, nu duc lipsă 
de variabilitate şi plinătate. Ieşirea sa din gol în 
mijlocul abundenței este propria sa nesocotire a 
vieţii. Astfel, pentru esenţa morală a omului există 
întotdeauna, alături de strânsa actualitate a acţiunii 
şi imperativului, o a doua cerinţă constantă: 
participarea la plinătate; să fii sensibil la ceea ce 

este important, să fii deschis pentru tot ce reprezin- 
tă sens şi valoare. 

Această cerinţă este interioară, mai tăcută, 
mai discretă decât cea a imperativului şi a hotărârii 
voinţei. Şi totuşi, în fond, ele sunt înrudite, este 
aceeaşi pretenţie, veşnic nouă şi viabilă, a deciziei 
interioare pro sau contra. Ea pretinde aceeaşi luare 
de poziţie morală, pe baza aceleiaşi autonomii 
interioare, a aceloraşi principii etice. 

Etica filosofică a nesocotit destul de des 
aceasta, s-a lăsat orbită de forţa mai actuală, mai 
elementară a celeilalte cerinţe, şi prin această 
unilateralitate a avut repercusiuni deformante 
asupra desfăşurării etosului uman. Orice etică pură 
a datoriei şi a imperativului, orice morală pur 
imperativă comite această greşeală, anume greşeala 
ignorării plinătăţii vieţii. Cine se află pe calea unui 
asemenea rigorism poate întreba, complet lipsit de 
înţelegere: la ceea ce este valoros nu trebuie oare, 
întotdeauna, mai întâi, să renunţăm? Oare valoarea 
morală nu este în genere, potrivit esenței sale, un 
etern neant, ceva ce trebuie să fie? Există oare în 
lume valori realizate? Cel care pune asemenea 
întrebări nici nu observă ce nesocotire a vieţii, ce 
lipsă de recunoştinţă şi de insolenţă îl ţine 
prizonier. Ca şi cum realitatea ar trebui, în mod 
necesar, să fie rea şi inferioară valoric! Ca şi cum 
de la sine, viaţa omului ar fi un joc contrar 
sentimentului, lumea ar fi o vale a plângerii, iar 
întreaga existenţă l-ar aştepta numai pe el, ca abia 
prin voinţa şi acţiunile lui să obţină lumină, sens 
şi valoare! 

Etica pură a imperativului este amăgire 
morală, este orbire valorică faţă de ceea ce este 
real. Nu este de mirare că, din punct de vedere 
istoric, îi calcă pe urme tocmai pesimismul. 
Nimeni nu suportă viaţa într-o lume devalorizată 
şi lipsită de har. 


V. Cea de-a doua problemă fundamentală 


Dacă s-a reţinut că aceleaşi valori, care 
singure pot să conducă voinţa şi acţiunea noastră, 
ni se realizează în viaţă de mii de ori, punându-ne 
faţă în faţă cu persoane şi situaţii, raporturi şi 
întâmplări, că ele ne înconjoară în fiecare minut, 
ne poartă şi ne umplu existenţa cu lumină şi 
strălucire, mult dincolo de puterea noastră limitată 
de percepere, atunci ne aflăm în mod nemijlocit în 
faţa celei de-a doua probleme fundamentale a eticii: de 
ce este bine să ai ochii deschişi pentru a participa 
la aceasta? Ce este valoros în viață, în lume în general? 
Ce merită să-ţi însuşeşti, să înţelegi, să respecţi, 
pentru a fi om în deplinul sens al cuvântului? De 
ce ne lipseşte încă sensul, organul pe care noi abia 
trebuie să-l fondăm, să-l intensificăm, să-l educăm 
in noi? 

Această întrebare nu este mai puțin 
importantă şi mai puţin serioasă decât cea în 
legătură cu imperativul acţiunii. Într-adevăr, ea este 
infinit mai amplă în conţinut, mai bogată, mai 
cuprinzătoare. Ea include, într-un anumit sens, 

chiar şi pe cea în legătură cu imperativul acţiunii. 
Căci cum pot eu să cunosc ce am de făcut, câtă 
vreme nu ştiu care este valoarea şi nonvaloarea în 
cadrul situaţiilor în a căror apropiere de mine este 
pusă numai cerința adresată deciziei, voinţei şi 
acţiunii mele! Dacă nu voi bâjbâi în întuneric, dacă 
nu sunt expus nici unei erori, trebuie neapărat să 
distrug, ceea ce este valoros, cu neîndemânarea mea 
care, probabil, că este irevocabilă, ca tot ce este real? 

În felul acesta, cea de-a doua întrebare se 
situează deasupra celei dintâi. Ea se dovedeşte a 
fi, de fapt, premergătoare, condiţionată. 

Şi aşa cum semnificaţia ei practică actuală se 
supraordonează, tot aşa şi cea mai general 
metafizică. Cu toate acestea, sensul existenţei 
omului nu este epuizat prin sublinierea menirii sale 
aparte, în raport cu creatorii şi făuritorii lumii. La 
ce ajută acţiunea, dacă ea se stinge în operă? Unde 
este sensul creării însăşi, atunci când ceea ce este 
creat nu îl cuprinde, când nu există înţelegere 
deplină a sensurilor? Oare nu este acesta sensul 
metafizic al omului într-o lume asemănătoare, în 
care şi el acţionează şi înfăptuieşte ceva, ca ea să 
aibă sens pentru el? Lumea are, totuşi, numai în el 
conştiinţa, existentă pentru sine. Ceea ce el este 
pentru lume nu ar putea nici o altă fiinţă a ei să fie. 
Micimea sa cosmică, instabilitatea şi slăbiciunea nu 
impietează nicidecum asupra măreției sale 
metafizice, şi nici asupra superiorității sale faţă de 
existenţa creaţiilor inferioare. 

El este subiectul printre obiecte, este un 
cunoscător, un ştiutor, are trăire, este participant, 

oglindă a existenţei şi a lumii, şi, în acest înţeles, 
este, de fapt, sensul lumii. Această perspectivă nu 
constituie un tablou fantezist, arbitrar, speculativ. 
Ea este expresia sobră a unui fenomen care se 
înţelege bine, dar nu se lasă până la capăt 
interpretat: fenomenul poziției cosmice a omului. Noi 
nu ştim dacă mai există şi altă oglindă a lumii decât 
cea existentă în această conştiinţă umană a noastră. 
Fantezia îşi poate permite aici spaţiu de acţiune, 
dar aceasta nu schimbă cu nimic poziţia în lume a 
omului. De aceasta suntem siguri, cunoaştem acest 
lucru şi aceasta este de ajuns pentru a recunoaşte 
în ea sensul metafizic al existenţei omului. Omul 
poate fi şi o oglindă tulbure a realităţii, el este, totuşi, 
unic, şi în el se reflectă tot ceea ce fiinţează. Pentru 
el aceasta are un sens. Dacă l-ar fi avut şi fără om 
sau dacă lumea fără conştiinţă ar fi lipsită de sens, 
aceasta scapă aprecierii umane. 

Sensul existenţei omului nu se epuizează în 
simpla captare a tabloului. Participarea obiectivă, 
atitudinea pur teoretică a conştiinţei sale, este, după 
cum s-a mai spus, o abstracţie. Omul este în primul 
rând practic, în al doilea rând abia teoretic. Intuirea 
sa este din capul locuiui luare de atitudine. Participarea 
sa la apariţia şi petrecerea evenimentelor este o 
participare cu sentiment, interes, cu sentimentul 
valorii. Luciditatea lipsită de părtinire a gândirii este 
un produs secundar distilat. Iar aici este aşezat totul 
acum pe forţă, proporţie şi orientarea corectă a 
sentimentului de valoare. Fenomenul obişnuit îl 
constituie îngustarea sentimentului de valoare, 
egoismul, deficienţa în simţirea împreună cu 

mediul perceptibil al realităţii. Pentru majoritatea 
oamenilor limita intereselor înguste din viaţă, a 
celor actuale, relaţia eului dictată de impulsul 
momentului este totodată limita lumii lor morale. 
Viaţa acestei majorităţi este o viaţă limitată, 
minimalizată, un tablou deformat al omenirii. 

De fapt, nu este deloc nevoie de mari per- 
spective metafizice în a câştiga etalonul pentru 
această stare de inferioritate morală a unei astfel 
de mărginiri. Obtuzitatea sentimentului valoric 
poartă pecetea sărăciei spirituale interioare a minţii. 
Ea se răzbună în mod nemijlocit pe oameni. Ei îi 
corespunde sărăcia morală, viaţa goală, iar 
necazurile existenţei îi sunt o povară pentru care 
viaţa nu merită să fie trăită. Nu de la o viaţă 
îmbelşugată vine dezgustul de viaţă, ci de la 
mizeriile vieţii. 

Şi în ce contradicţie flagrantă se află sărăcia 
cu belşugul vieţii reale, al vieţii care este 
întotdeauna prezentă şi ne înconjoară din belşug)! 
Tragedia omului este aceea a flămândului care stă 
în faţa mesei puse şi nu întinde mâna, deoarece nu 
vede ce se găseşte în faţa lui. Căci lumea reală este 
inepuizabilă în belşug, viaţa reală este impregnată 
şi prea plină de valoare, şi ori de unde o apucăm, 
ea este numai miracol şi măreție. 

Desigur, aceste afirmaţii nu se lasă 
“dovedite”, ca atunci când nimănui nu i se poate 
dovedi că există ceea ce el nu este în stare să vadă. 
Şi dacă aici, unul poate deschide ochii celuilalt — 
indiferent dacă etica poate să o facă — aceasta 

trebuie să rămână sub semnul întrebării. În gene- 
ral însă este foarte posibil să înveţi să vezi, este 
posibil un deşteptător al simţirii, o formare şi o 
educare a funcţiei valorice. Există o conducere 
morală, o introducere în abundența de valori a 
vieţii, o deschidere a ochilor prin propria vedere, 
o cedare a unei părţi prin propria participare. Există 
educaţie spre a deveni om, tot aşa cum pentru el 
există autoeducare. 


VI. Conţinutul valoric al persoanei şi al situației 


Cerinţa în faţa căreia ne aflăm trebuie să 
înceapă cu simpla întrebare: de ce oare continuăm 
să trăim fără să dăm atenţie acestui fapt? Care este 
lucrul care ne scapă? 

De fapt, aici se află întreaga dificultate. Ea 
nu poate fi înlăturată printr-o simplă 
demonstraţie. Pentru fiecare conţinut de valoare 
trebuie trezit simţul propriu al valorii. 
Conţinutul valoric se află pretutindeni. Îl vedem 
tot timpul foarte aproape de noi şi totuşi, nu îl 
vedem deloc. Fiecare persoană, fiecare 
particularitate umană este plină de conţinut 
valoric, este semnificativă şi unică până departe, 
în cele mai imponderabile nuanţe. Ea este o lume 
în mic, şi nu numai ca structură proprie a 
existenţei, ci şi ca structură proprie a valorii. Nu 
mai puţin şi fiecare persoană reală ce ne stă în 
faţă, fiecare situaţie, aşa cum o cere o mai largă 

sau mai strânsă corelaţie a vieţii: ea este de 
fiecare dată un complex de legături, încordări şi 
soluţii care se încrucişează, o intersectare de 
convingeri, pasiuni, motive, sentimente, liniştite 
sau şi zgomotoase, dure, acte de subiectivism; 
totul altfel legat unul de altul şi condiţionat 
reciproc, relativ intens şi complicat, supraagitat 
de dezlănţuitele simpatii şi antipatii şi ridicate 
la cel mai înalt nivel al etosului, trăit, în cele din 
urmă, din nou ca un întreg de conştiinţă a 
situaţiei, mai luminoasă sau mai întunecată, a 
celor ce participă şi opun rezistenţă, trăit ca 
întreg şi totodată ca tablou general subiectiv 
deformat al concepţiei tot atât de plastice a 
participanţilor. Niciodată situaţia etică nu apare 
în persoană, întotdeauna ea este altceva, dincolo 
de ea, ceva ce stă nemişcat, deşi fără ea nu există 
nimic. Şi ea este un cosmos pentru sine, cu 
propriul ei mod de a fi şi cu legitate proprie, 
pentru persoană nu mai puţin determinată decât 
aceasta pentru ea. lar existenţei proprii îi 
corespunde valoarea intrinsecă. Şi situaţiile sunt 
ceva individual, fiind numai o dată şi fără 
revenire. Pentru cel ce s-a aflat într-o situaţie şi 
nu a sesizat-o, pentru acela ea este pierdută, 
scăpată iremediabil, risipită. 

Acum însă viaţa noastră umană, privită din 
aproape, nu constă în nimic altceva decât în lanţul 
care nu se rupe al situaţiilor ce vin şi pleacă, de la 
raporturile de moment cele mai fluente, cele mai 
întâmplătoare, la legăturile cele mai intime, pline 
de greutate, durabile, care leagă un om de altul. 

Viaţa în comun şi cea individuală îşi au rădăcinile 
în ele, se reflectă în ele. Ele constituie terenul pe 
care apar conflictele şi presează spre decizie. Ele 
constituie conţinutul speranţei şi dezamăgirii, al 
înălţării sufleteşti şi al suferinţei, al entuziasmului 
şi slăbiciunii. 

Atunci când poetul ne prezintă plastic în faţa 
ochilor situaţia omului, vedem uşor acest conţinut 
al ei de abundență etică; căci simţim deodată 
conţinutul ei valoros, oricum indirect, chiar şi în 
întuneric şi fără a fi conştienţi de structura valorică 
deosebită, complexă. Atunci simţim măreţia şi 
importanţa la care s-a ridicat. 

In viaţa reală sensul este însă altfel decât în 
arta dramatică: lipseşte măiestria deosebită care 
conduce, care, pe neobservate, aduce pe primul 
plan ceea ce este important, astfel încât devine 
vizibil şi pentru ochiul obişnuit. Viaţa este 
pretutindeni o dramă. lar dacă am putea privi 
întotdeauna tot atât de plastic situaţia în care ne 
aflăm, aşa cum vede poetul viaţa, ne-ar apărea tot 
atât de bogată şi plină de valoare ca şi în creaţia 
sa. Dovadă este faptul că noi, făcând retrospectiva 
vieţii noastre lipsite de sens, care s-a scurs, punem 
accentul valoric tocmai pe acele momente, care ne 
apar în deplina lor concretizare şi belşug de situaţii, 
independent de faptul dacă şi conştiinţa noastră 
valorică de atunci ajungea sau nu la conţinutul ei 
etic; şi adeseori o facem în contradicţie cu 
sentimentele noastre vechi nematurizate, eventual 
în durerea ascunsă pentru ceea ce, dus pentru 
totdeauna, a fost al nostru şi totuşi nu a fost al 
nostru. 

VII. Despre trecerea pe lângă ceva 


Trecerea pe lângă ceva constituie un capitol 
caracteristic în viața omului. Dacă vrem să facem 
abstracţie de toate cele pe lângă care trecem 
neatenţi, fără să aruncăm o privire, fără să avem 
vreun sentiment valoric pentru aceasta, la sfârşit 
ar rămâne ceva din cursul vieţii noastre care, 
într-adevăr, spiritualiceşte, ne-a aparţinut. Căile 
vieţii se încrucişează în mod diferit. Nenumăraţi 
oameni se întâlnesc cu alţi oameni. Dar puţini sunt 
cei care “văd” cu adevărat, în sens etic; puţini sunt 
cei pentru care unul sau altul are privire 
participativă, am putea spune iubitoare, căci 
privirea plină de sentimentul valorii este privire 
iubitoare. Şi invers, cât de puţini, cei de care el 
însuşi este “văzut!”. Se întâlnesc lumi, se ating doar 
superficial. În adâncime rămân neatinse, solitare 
şi se îndepărtează din nou. Sau merg paralele o 
viaţă de om şi mai mult, legate în mod exterior, 
poate încătuşate una de alta, şi totuşi rămân închise 
una alteia. Desigur, nu orice om poate şi trebuie să 
se recunoască şi să se piardă în orice. Tocmai 
participarea mai profundă rămâne singulară şi 
exclusivă. Dar nu este totul astfel, încât în această 
trecere generală pe lângă ceva, un oarecare trece 
încoace şi încolo cu dorinţa liniştită în inimă de a 
fi “văzut”, de a fi sesizat, simţit, luat în seamă de 
un om? Şi nu se vede fiecare de sute de ori 
neînțeles, neglijat, trecut cu vederea? Oare întreaga 
mare dezamăgire generală a vieții nu constă tocmai 
în aceasta: să pleci cu mâna goală, cu inima plină 

de dor, să fii în zadar prezent pentru alţii, să fii 
respins, să nu fi văzut, simţit, reflectat şi apreciat 
de către aceştia? 

Aceasta este soarta umană. Dar nu este chiar 
culmea absurdului când se consideră că, în fond, 
fiecare ştie care este dorinţa celuilalt de la prima 
privire, şi, totuşi, trece mai departe fără să fi văzut 
cum un individ rămâne singur cu durerea ascunsă 
a singurătăţii sale? 

Oare numai graba şi nemulţumirea din pro- 
pria viaţă sunt cele ce rețin pe fiecare? Sau intervin 
aici şi îngustimea privirii valorice şi cătuşele eului 
fascinat al individului, incapabil de a întinde o mână? 

Este neîndoielnic că, pe lângă întreg egoismul 
natural, pe lângă teama omenească şi falsa 
mândrie, există, înainte de toate, incapacitatea de 
a “vedea” moral. Nu ştim pe lângă ce bogății 
trecem zilnic, nu bănuim ce pierdem noi, ce ne 
scapă, de aceea trecem pe lângă totul şi mergem 
mai departe. De aceea, bogăţia celor mai înalte 
valori ale vieţii este risipită de noi. Ceea ce dorim 
mai fierbinte este prezent pentru noi în 
nenumăratele inimi omeneşti. Dar noi lăsăm aceas- 
ta să se distrugă şi plecăm cu mâna goală. Bogăția 
etosului omenesc se îmbolnăveşte şi moare datorită 
meschinăriei inculturii privirii etice, a privirilor 
aceloraşi oameni pentru acelaşi etos uman. 

Şi, în mare, nu se reîntoarce aceeaşi privire 
mărită şi mai înăsprită? Nu există o participare şi 
o înţelegere etică şi, în mare, şi o trecere pe lângă 
ceva mai departe, în linii mari? Oare particu- 
larismul partidelor nu este acelaşi în viaţa statului, 

şovinismul nu este acelaşi lucru în istoria lumii? 
Un popor este orbit în faţa particularităţii şi a 
menirii în lume a altui popor. Spiritul de partid 
însă este orb faţă de îndreptăţirea şi valoarea 
politică a partidului advers. Fiecare comunitate de 
interese îşi cunoaşte numai ţelurile ei proprii, 
trăieşte numai pentru ele, ţese în ele viaţa 
întregului precum şi pe cea a individului. La fel 
trăieşte şi individul în faţa adevăratei vieţi a 
întregului; nu aceasta îi este lui sfânt, ci în 
exclusivitate viaţa grupului său, aşa cum o găseşte 
vârâtă cu forţa în strânsele formule ale vremii sale 
şi ale înţelegerii sale. Nimeni nu trăieşte privind 
marile conexiuni care alcătuiesc viaţa proprie a 
întregului; nimeni nu simte viu pulsul istoriei. Şi 
totuşi fiecare se află în mijlocul acesteia, este la 
rândul său în centrul acţiunii şi este chemat să vadă 
şi să co-modeleze întregul. El trăieşte mai departe 
în epoca lui, pe lângă valorile şi sarcinile lui, pe 
lângă propria-i viaţă dată numai lui, contempo- 
ranului. Este de mirare că în perioada în care 
abundă adepţi şi conducători de partid se simte 
lipsa cetățenilor şi a oamenilor de stat? 

Desigur, dincolo de aceasta există o conştiinţă 
istorică, cu alte cuvinte o ştiinţă a istoriei care reface 
întregul. Dar această conştiinţă nu ţine pasul cu 
viaţa istorică. Ea se reconstituie, abia ulterior, din 
urmele unei vieţi salvate, prezintă de la depărtare 
epigonică un palid tablou general al celei pe lângă 
care trecem de-a lungul vieţii şi care nu mai este 
viaţa noastră. Vine prea târziu. Nu mai poate 
înlocui conştiinţa valorică participativă a contem- 

poranilor. Îi lipseşte nemijlocirea a ceea ce se află 
în ea şi entuziasmul coparticipării. Interesul 
epigonului nu este un corelat de aceeaşi condiţie 
al vieţii istorice. Trecutul nu mai profită de iubirea 
sa, iar ceea ce a trecut nu-i mai răspunde la iubire. 

Lumea morală în mic şi lumea morală în 
mare sunt teribil de asemănătoare. Ele se reflectă 
una în alta, mai fidel decât poate să creadă un 
individ naiv. Cel care, luat ca individ, nu priveşte 
în jurul său cu iubire, iar ca cetăţean va nesocoti şi 
va urî, acela ca cetăţean al lumii va semăna 
calomnie şi dezbinare. Să treci înainte pe lângă 
oameni, să treci înainte pe lângă comunităţi, să treci 
înainte pe lângă momentul istoric universal, 
aceasta înseamnă acelaşi aspect al aceluiaşi etos, 
aceeaşi plecare cu mâna goală, aceeaşi auto- 
condamnare şi autodistrugere. Înseamnă aceeaşi 
orbire în faţa valorii şi aceeaşi risipire de valori. 
Numai o dată unei generaţii îi este dat ceea ce nu 
se mai repetă nici în cadrul ei şi nici în cel al vreunei 
alte generaţii; numai o dată îi este oferită in- 
dividului acea bogăţie a momentului. lar aceasta 
constituie acelaşi păcat faţă de sensul vieţii, ca şi 
faţă de sensul metafizic al existenţei umane, acelaşi 
nonsens. 


VIII. Omul modern 


Dacă există o trezire a conştiinţei valorii, 
atunci epoca noastră este aceea care are nevoie de 

ea. Nimeni nu poate aprecia cât este de posibilă 
aceasta. Şi pentru filosofie poate fi dificilă o 
asemenea sarcină, şi totuşi şi pentru filosofie există 
aici un teren de lucru. Există prejudecăţi pe care 
numai ea le poate dezrădăcina. Şi există stări opuse 
de sentiment a căror semnificare şi interiorizare pot 
fi foarte bine preîntâmpinate. 

Viaţa omului de astăzi nu este favorabilă unei 
aprofundări. Ea duce lipsă de linişte şi contemplare, 
este o viaţă lipsită de tihnă şi grăbită, o încercare 
fără ţel şi sens. Cine stă o clipă liniştit, în clipa 
următoare este depăşit. Şi aşa cum sunt cerinţele 
vieţii exterioare, tot astfel se aleargă după impresii, 
trăiri şi senzaţii. Totdeauna ne uităm după ce este 
cel mai nou, de fiecare dată ne stăpâneşte ceea ce 
apare ultimul, iar precedentul este uitat înainte de 
a fi examinat corect şi, fireşte, înainte de a fi fost 
înţeles. Trăim din senzaţie în senzaţie. Puterea 
noastră de penetrabilitate se aplatizează, 
sentimentul de valoare se toceşte în goana după 
senzaţional. 

Omul modern nu este numai un grăbit 
neobosit, el este totodată şi un apatic, un blazat, 
pe care nimic nu-l mai înalţă, nimic nu-l mai 
zguduie din interior. În cele din urmă, el mai are 
pentru toate doar un zâmbet ironic cam obosit. 
El face, în fine, chiar o virtute din adânca sa stare 
morală. Nil admirari, incapacitatea sa de a 
admira, a uimi, a se entuziasma, a se teme o 
consideră o atitudine statică, voită, a vieţii. 
Neatinsa planare deasupra tuturor constituie un 
comod modus vivendi. Şi astfel, el se mulţumeşte 

cu postura unei situări deasupra, care ascunde 
golul din interiorul său. 

Acest patos este tipic. El nu apare astăzi 
pentru prima oară în istorie. Dar, acolo unde a 
apărut el, a constituit un simptom de slăbiciune şi 
de cădere, de renunțare interioară şi de pesimism 
general al vieţii. Ceea ce tinde să se prăbuşească 
trebuie lăsat să se prăbuşească. În orice prăbuşire 
apare embrionul unei vieţi tinere, sănătoase. Nici 
epoca noastră nu se poate dispensa de aceasta. Dar 
dacă generaţia care are astăzi năzuinţe, cu elanul 
ei nestăvilit, va deschide drumul, dacă abia 
generaţiilor viitoare le este rezervat să ajungă cu 
deplin avânt spre un nou etos, cine ar prevedea 
chiar aceasta? Embrionul se află însă aici. El nu a 
fost niciodată mort. De noi depinde ca din 
necesitate spirituală să fim cei care să trezim, cu 
ideea în faţa ochilor, credinţa în inimi. 

Omul etic este, în toate, replica grabei şi 
obtuzităţii. El este cel care vede valoric, sapiens în 
cea dintâi accepţie a cuvântului: “cel care gustă”. 
El este cel care are “organ” pentru aprecierea 
abundenței de valori din viaţă, acel “organ moral” 
despre care Franz Hemsterhuis a afirmat că îi 
deschide o “bogăţie strălucitoare"... 

Tocmai sub semnul acestei misiuni se află 
etica filosofică de astăzi. Ea se află la răspântia 
vechii şi noii filosofii. Paşii ei sunt primii paşi în 
cercetarea conştientă a valorii. Cât de departe ne 
vor duce, nu putem şti astăzi. Insă țelul ei este clar 
în faţa ochilor noştri: de a aduce omul în posesia 
conştientă a “organului său moral”, de a-i deschide 
din nou lumea pe care şi-a închis-o. 

Ceea ce vrea şi trebuie să fie noua etică nu 
este de nesocotit aici. Viitorul ne va arăta dacă ea 
este şi poate în genere să fie. De un lucru este 
sigură: reprezintă ea însăşi un nou etos. Ea 
înseamnă un fel de pasiune pentru fapte, o nouă 
dăruire, un nou respect în faţa a ceea ce este măreț. 
Căci pentru ea, lumea pe care vrea s-o deschidă 
este din nou mare şi plină de valoare, inepuizabilă 
şi inepuizată în totalitate ca şi în verigile sale. 

De aceea, ea are din nou curaj în faţa întregii 
dificultăţi metafizice a problemei, dincolo de 
conştiinţa a ceea ce este în veci minunat şi de 
neînfrânt. Atitudinea ei este din nou cea a afectului 
filosofic originar, patosul socratic al uimirii. 


POZIŢIA VALORILOR ESTETICE ÎN DOMENIUL 
VALORILOR IN GENERE* 


Estetica zilelor noastre suferă încă de eroarea 
tradiţională a secolului XIX: ea este încă în mod 
preponderent, o analiză a actului şi nu a obiectului. 
Ea cercetează contemplarea estetică, gustul, creaţia 
estetică, şi nu obiectul contemplării şi al creaţiei. 
Chiar şi acolo unde o face, sau se străduieşte să o 
facă, ea se orientează totuşi după acte, deduce 
caracterele lor obiective, pornind de la acestea, în 
loc să le descopere în mod autonom într-un obiect 
ca atare. 

Urmarea o constituie faptul că o ştiinţă 
(Wissen) despre valorile estetice şi diferenţierile 
lor lipseşte aproape cu desăvârşire. Oricât de 
preţioase pot fi oricând gustul, contemplarea şi 
producerea (Schaffen), valorile lor nu sunt totuşi 
valori estetice. Acestea din urmă sunt exclusiv 
valori ale obiectului. Se vorbeşte cumva de “arte 
frumoase”, dar discursul este înşelător. 
“Frumoasă” nu este nici arta, nici satisfacția 


* Uber die Stellung der ăsthetischen Werte im Reich der 
Werte iiberhaupt, (Aus. “Proceedings of the Sixth International 
Congres of Philosophy“, Cambridge - Mass. 1926), în: Kleinere 
Schriften, Bd. III, W. de Gruyter & Co., Berlin, 1958, p. 314-321. 

estetică, ci singură numai opera de artă. În ea se 
fixează valorile, în ea, şi în tot restul lucrurilor 
extraestetice frumoase. Căci şi fără artă lumea se 
înscrie sub semnul frumosului. 

Marea dificultate ce se iveşte din cercetarea 
valorii aci, constă în faptul că valorile estetice nu 
se lasă nicicum descrise, şi cu atât mai puţin deter- 
minate conceptual. Clasele generale de valori, care 
se acceptă de obicei în virtutea tradiţiei, — cum ar fi 
sublimul, comicul, tragicul, grotescul, graţiosul ş.a. 
— privesc numai deosebirea, oarecum importantă, 
însă totuşi nedeterminată (întrucât e generală), a 
ceea ce este valoros. Într-o astfel de generalitate, 
sesizate, ele acţionează abstract şi fără viaţă. De 
aceea, valorile estetice sunt totdeauna valori ale 
unui obiect unic; ele sunt profund diferenţiate in- 
dividual, de la un caz la altul, iar tot ceea ce este 
comparabil, comun, chiar tipic, nu priveşte esenţa 
lor, ci numai ceva “ce ţine de ele”. Valoarea estetică 
unică, aşa cum apare în obiect, este inexponibilă; 
şi aceasta nu numai prin complexitatea ei, ci şi prin 
eterogenitatea faţă de tot ceea ce, în elemente şi 
componente este exponibil. Cel care discută despre 
ea, nu o poate reda altfel decât ca fiind dată în 
obiect. El poate doar să trimită la ea şi să apeleze la 
sentimentul viu al valorii. 

Există aci o limită absolută a oricărei analize 
a valorii. Ea se află mult dincolo de caracterul 
concret al însăşi valorii estetice, anume încă înăuntrul 
componentelor valorice comparabile şi reliefabile. 
Acestea nu sunt însă ca atare valori estetice. 

În genere, valorile estetice se pot caracteriza 
prin faptul că se menţin alături de valori de un alt 
gen. In acelaşi timp, ele se caracterizează după 
poziţia în sistemul valorilor în genere. Cea mai 
instructivă este aci deosebirea lor faţă de valorile 
etice, de care gândirea epocilor mai timpurii — încă 
cea a romantismului şi cea a idealismului german 
- le-a adus exagerat de aproape. 


I 


Valorile estetice nu sunt astfel valori ale 
actului, nici ale celui care contemplă, nici ale celui 
care creează. Ele sunt valori ale obiectului acestor 
acte. Pentru aceasta ele nu sunt nicidecum valori 
ale unui “existent în sine” (“an sich Seiendes”), aşa 
cum acesta ar fi mai corespunzător, fără a fi obiect 
al actelor, ci sunt de-a dreptul numai valori ale 
obiectului ca obiect al acestor acte. Ele sunt valori 
ce nu ţin de fiinţa săracă a configurării, de care 
atârnă, dar nici de esenţa ei specifică ca atare 
(înţeleasă ontologic), ci de “fiinţa ei pentru noi” — 
spre deosebire de fiinţa ei în sine —, adică ţin de 
fiinţa obiectului pentru noi. 

In această privinţă obiectul estetic se 
deosebeşte de obiectul cunoaşterii; căci actul de 
cunoaştere este în genere cunoaştere veritabilă 
numai dacă obiectul său are o fiinţă supra- 
obiectuală (transobiectivă), o fiinţă în sine (Vezi: 
Metaphysik der Erkenntnis, 2. Aufl. 1925, p. 47, 50 şi 
urm). În caz contrar decade în starea de simplă 
gândire, de reprezentare, fantezie. Astfel, obiectul 

cunoaşterii este numai în mod accidental obiect. 
Obiectul estetic, dimpotrivă, este esențialmente 
obiect şi numai obiect, numai “obiect pentru un 
subiect”, chiar pentru acte determinate ale unui 
subiect. De pildă, ca obiect de cunoaştere, un peisaj 
există în sine; el nu se schimbă o dată cu locul din 
care este văzut. Gnoseologic el este indiferent faţă 
de schimbarea acestui loc. Ca obiect estetic, 
dimpotrivă, el există numai pentru cei care-l 
contemplă, perspectiva contemplării îi este 
esenţială; de aceea, sub aspect estetic aceasta este 
de fiecare dată o alta, în funcţie de poziţia celui ce 
contemplă. 

Aci devine vizibilă astfel o deosebire 
esenţială a valorilor estetice față de cele morale. 
Acestea din urmă sunt în întregime valori a ceva 
ce există în sine, chiar a ceva real (de pildă, ale 
acţiunii, ale voinţei, ale felului de a gândi). Ca 
urmare, nu există nicicum valoare morală a 
comportamentului uman pur şi simplu “pentru 
noi” — cumva pentru fiecare, în folosul lui —, ci 
independent de aceasta (Vezi: Ethik, Berlin, 1926, 
p. 128-133). Dimpotrivă, valoarea estetică a unui 
lucru nu există independent, ci numai pentru un 
subiect care contemplă. Ea este chiar valoare a unei 
“fiinţe obiective”, şi nicidecum a uneia în sine. 

Dacă, împreună cu Kant, numim o astfel de 
fiinţă obiectivă fără un în sine “fenomen”, atunci 
şi felul de a fi al obiectului estetic, întrucât acesta 
este raportat la acte determinate ale subiectului, 
putem de asemenea, chiar în sensul propriu al 

cuvântului să-l numim fenomen. Atunci şi valorile 
estetice ar putea, întrucât sunt valori ale obiectului 
ca obiect, să treacă drept valori ale “fenomenului 
ca fenomen”. Pentru felul propriu în care ele ies în 
relief din mijlocul lumii realului (a ceea ce fiinţează 
în sine) — şi ca urmare, rămân neatinse şi plutesc 
deasupra lui, — caracterul de fenomen este esenţial 
chiar oricărui purtător de valori. 

Aci este însă deosebit de important să ne 
apărăm de orice confuzie subiectivistă. Fenomenul 
nu este nici un obiect purtător de acte, nici 
“reprezentare”, idee, nici pur şi simplu obiect, 
intenţional, ci numai unul relativ la act şi existând 
“pentru” el, şi astfel unul prin el condiţionat 
laolaltă cn el. Un astfel de fenomen este şi rămâne 
legat de un existent în sine (Ansichseiendes) real, 
chiar de unul natural (de ton, cuvânt, culoare, 
formă spaţială a marmurii). Această legătură există 
însă numai prin faptul că realul este configurat în 
modul specific, pe care îl pricinuieşte actul. Şi 
întrucât, pentru orice subiect care contemplă, care 
e în stare să sesizeze, există acest fel specific al 
formei, prin ele există şi orice valabilitate 
universală (sau universalitate subiectivă) a 
valorilor estetice, pe care Kant o considera drept 
“cantitate” caracteristică a judecății de gust. 

Dar dacă valorile estetice sunt doar valori ale 
unui obiect ca obiect, sau ale unui fenomen ca 
fenomen, nu urmează de aci că sunt ele însele 
obiectuale, ori pur şi simplu fenomen. Mai mult, 
niciodată nu devin ele însele obiect, nici chiar obiect 

al contemplării estetice. Ele determină numai 
caracterul valoric a ceea ce este contemplat 
(Geschautes), constituie astfel o măsură, care există 
în sine, dincolo de fenomen şi obiect, care nu se 
schimbă, chiar dacă obiectul nu-i corespunde. În 
cel din urmă caz chiar numim obiectul “urât”, 

contestăm dar valoarea şi argumentăm astfel 
independenţa valorii de el. În felul acesta există 
cumva un în sine (Ansichsein) al valorii estetice — 
nu altfel decât cel al tuturor restului valorilor 
(Op.cit., p. 139 şi urm.) —, în opoziţie cu un simplu 
“existent pentru noi” (Furunssein) al obiectului 
estetic, care este purtătorul ei şi în care ea apărea. 
Cum acest în sine (Ansichsein) nu poate fi un real, 
el poate fi desemnat doar ca un “în sine ideal” 
(ideales Ansichsein). Prin aceasta valorile estetice 
nu se deosebesc de cele etice şi se adaugă, fără a 
întrerupe legea sferelor, sistemului valorilor în 
genere. Deosebirea constă doar în aceea că ele nu 
sunt şi “valori a ceea ce fiinţează în sine”. Căci 
purtătorul lor este numai cel ce are fiinţă obiectuală. 


Il 


În al doilea rând, ele se deosebesc de valorile 
etice prin aceea că în ele domneşte un alt raport 
între putinţă şi neputinţă (Ohnmacht). 

Pentru a înţelege aceasta, să amintim de cele 
dezvoltate în alt loc (Op.cit., p. 161-164). Valorile 
etice nu au de la sine puterea de a se impune în 
real (de a se realiza); ele prezintă însă tendinţa către 
aceasta. Este tendinţa caracteristică lor de impera- 

tive de existenţă (Seinsollen). Realul nu se adaugă 
nicicum imperativului, aşa cum se adaugă legilor 
fiinţei sale (legilor naturii); el îi corespunde sau îl 
contrazice, nestingherit prin el şi fără a-i prejudicia 
valabilitatea. În aceasta constă neputinţa valorilor 
etice — în comparaţie cu pnuncipiile fiinţei, cele care 
determină neîntrerupt, de la caz la caz. Dimpotrivă, 
realizarea nu are loc decât acolo unde o fiinţă reală, 
care le sesizează, le instituie pentru sine. O 
asemenea fiinţă este omul. Forţa care realizează este 
atunci însă a sa (a omului) şi nu a valorilor. Ca 
urmare, valorile sunt cele care, indirect, 
declanşează în el (în om) această forţă. În opoziţie 
cu determinările generale ale fiinţei, ea trebuie să 
se impună şi, ca urmare, trebuie să fie cumva 
superioară acestora din urmă. Valorile etice sunt 
astfel mai slabe pe de o parte, iar pe de altă parte, 
mai tari decât principiile fiinţei. 

Cu totul altfel este raportul în cazul valorilor 
estetice. Ele împărtăşesc neputinţa valorilor etice, 
dar nu şi puterea lor. Căci valorile estetice, luate în 
sens strict, nu se realizează nici prin propria lor 
forţă, nici printr-una străină (cumva, cea a 
artistului); cu atât mai puţin însă şi prin “hazard” 
în aşa-numitul frumos natural, în viaţă, în om ş.a. 
Măsurate după acţiunea în real, valorile estetice 
arată astfel o neputinţă încă şi mai mare. 

Ce înseamnă aceasta, reiese uşor dacă se 
substituie rezultatele de mai sus. Valorile estetice 
nu sunt nici valori ale unui existent în sine 
(A nsichseienden), nici ale unui real; ele sunt 

valorile obiectului ca obiect, ale fenomenului ca 
fenomen. Ele nu se fixează în real, ci în cu totul 
altceva, un strat-fundal care apare numai prin real 
şi este purtat de acesta. Deci, ele nu pot fi 
“realizate”. 

Valorile estetice se fixează într-un strat- 
fundal al creaţiilor (Gebilde), căruia îi revin, iar 
acesta nu este în fapt real. “Frumos” în peisaj este 
caracterul de tablou, dar el nu există real în sine, ci 
numai “pentru” cel care contemplă. Viaţa şi 
mişcarea aruncătorului de disc nu există în mod 
rea] în marmura sculptată, ci numai ca “pre- 
zentate”; numai în acest sens valoarea artistică se 
află în ele. Fiinţa sufletească şi conflictele de pe 
scenă sunt şi rămân ireale, nu simulat şi ca reale; 
căci numai ele constituie “caracteristicul” (das 
Eigentliche), de care ţin valorile dramatice, şi nu 
cuvintele real rostite şi acţiunile. Pe deplin vizibil 
este acest raport de straturi în muzică. Succesiunea 
sonoră care se derulează în timp este reală, dar 
întregul care se construieşte în ea — ca şi cum s-ar 
aduna ceea ce este închis într-un tot — atunci când 
succesiunea de sunete s-a stins, acesta nu este real 
şi nici nu poate deveni real; cu toate acestea, pentru 
ascultătorii muzicali el există şi de el atârnă 
valoarea muzicală. 

Valorile acestui strat de fundal sunt, desigur, 
tot atât de puţin valori realizate, pe cât stratul 
însuşi este unul real. Dar nu trebuie să le 
desemnăm niciodată pur şi simplu ca valori ale 
acestui strat. Ele se fixează în el şi nu există fără el, 

însă nu se află chiar în el. Dimpotrivă, ele sunt 
valori ale apariţiei lui într-un real, valori ale unui 
raport propriu dintre el şi stratul real al planului 
de faţă. Nici fundalul-ideal şi nici planul din 
faţă-real, luate izolat, nu sunt purtători ai 
frumosului, ci numai ambele laolaltă şi unul prin 
altul, adică în fiinţarea stratificată — succesivă 
(Hintereinander — Geschichtetsein): idealul prin 
aceea că el “apare” într-un real (aşa cum de obicei 
nu apare nicăieri în lume); realul prin aceea că este 
scos la iveală de ideal (transparent prin felul său 
de a fi). Nu numai fiinţa ideală ca atare este 
frumoasă, aşa cum a considerat platonicianismul 
tuturor timpurilor, ci apariţia unică a idealului 
într-un real, respectiv transparenţa realului pentru 
ideal, constituie frumosul. Valorile estetice sunt 
valori ale acestui raport şi de aceea ele nu sunt 
valori a ceva fiinţând în sine (A nsichseiende) — nici 
ale unui real, nici ale unui ideal —, ci numai valori 
ale unui “fiinţând-ca obiect” (Gegenstand- 
Seienden). Căci ele există numai pentru privirea 
răzbătătoare a celui care contemplă (des Schau- 
enden). Transparenţa se manifestă pentru el în 
fiinţa ei — ca fenomen. 

Într-adevăr, valorile estetice ca atare sunt 
fixate în real — şi numai captate în acesta devin 
evidente, respectiv sesizabile (chiar şi pentru crea- 
tor, căci nici el nu are altă formă de viziune decât 
cea prin concret)-, dar această captare este numai 
o aducere — la fenomen (ein Zur-Escheinung, — 
Bringen), nu o realizare efectivă. Ceea ce se petrece 

cu valorile estetice în artă este prezentare 
(Darstellung), nu realizare. Această prezentare este 
obiectivă, este obiectuală în sens strict, chiar obiect 
al viziunii; ea nu ţine însă nici de viziune, nici de 
creaţie, ci numai de cel către care ambele sunt orien- 
tate. De aceea, ea (prezentarea) nu este indiferentă 
faţă de realul “în” care se prezintă (materialul); 
aceasta nu se poate prinde oricum şi în orice 
materie, aşa cum un subiect oarecare poate fi redat 
şi în concepte. Ea este prezentarea interioară 
necesară a ceva ce se relevă, a cărui fiinţă permite 
numai formă determinată într-o materie 
determinată. În aceasta se înrădăcinează unicitatea 
şi inimitabilitatea operei de artă veritabile. 


III 


Cu toate acestea, unei mai mari neputinţe a 
valorii estetice îi corespunde o tot mai mare putere. 
Orice neputinţă se referă la sfera realului; aceasta 
se impune (oarecum forţat) prin comparaţie cu 
valorile etice, al căror caracter de imperativ 
conduce la realizare. Sfera valorilor estetice nu o 
constituie însă realul, şi de aceea faptul că ele nu 
pătrund în real nu înseamnă propriu-zis o 
neputinţă în ele. În sfera lor, în sfera fenomenului 
sau a obiectului fără fiinţare în sine, ele au, evi- 
dent, o mai mare putere; căci în această sferă există 
o cu totul altă măsură în ceea ce priveşte libertatea. 
În aceasta constă superioritatea valorilor estetice. 
Asemeni felului de a fi al obiectului estetic, ea nu 

ține de această lume şi, ca urmare, nu este 
prelungită şi resimţită în ea. 

Valorile morale trebuie să menţină prin 
ponderea realului; aceasta se află în tendinţa lor 
de imperativ al existenţei, care constituie chiar tema 
infinită a realizării, care rezultă pentru cel ce şi-o 
impune. Realizarea se izbeşte însă pretutindeni de 
rezistenţa realului, care se prezintă totdeauna într-o 
conformaţie ontică proprie. Altfel se prezintă 
valorile estetice; ele nu întâmpină nici un fel de 
rezistență, căci tendinţa lor nu constă câtuşi de 
puţin în a remodela realul. Ele fac doar “să apară” 
ceva în acesta şi apar ele însele în forma de apariție a 
acestuia. Ele configurează un material maleabil, 
care este lipsit de rezistenţa realului. În sfera 
putinţei lor există alte posibilităţi decât în domeniul 
realului. Dacă acestea sunt “infinite”, aşa cum 
considera adesea estetica populară, este totuşi, 
îndoielnic. În orice caz, limitele lor nu sunt cele 
foarte îngust trasate ale unei posibilizări reale; căci 
realizarea constă în posibilizare efectivă treptată. 
Prezentarea însă şi fenomenul trec dincolo de 
posibilul efectiv (das Realmogliche), se află chiar 
în opoziţie faţă de el. 

Îngustimea posibilului constă în genere 
numai în real, unde orice posibilitate presupune 
un mare şir de condiţii, care însă trebuie să fie toate 
efectuate în mod real. Şi în sfera valorii estetice 
domină legi, dar acestea nu-s legi străine, ci numai 
cele ale sale. Aci ea nu are împotrivă-i nici o 
determinare eterogenă, care ar fi mai întâi de 

depăşit. Legitatea valorii estetice este nu numai 
“autonomă în sfera ei — căci aşa este orice legitate 
în domeniul ei —, ci şi “autarhică”, adică, în sens 
textual luată, sieşi suficientă şi absolută. 

Pe aceasta se bazează forţa uimitoare a artei 
de a lăsa să apară “Ideea”, aşa cum ea nu apare în 
realitate. Ba chiar, ea este în stare să-i pună omului 
în faţă, în concretitudine plastică şi vivacitate 
palpabilă, idealurile sale cele mai înalte, aşa cum 
morala, gândirea, reflexia, învăţătura nu ar putea-o 
face niciodată. Ea poate, de aceea, să-i vorbeas- 
că omului în mod profetic, poate să-i trezească 
dragoste pentru ceea ce trebuie să devină - încolo, 
departe, peste procesul istoric progresiv îndelungat, 
ca şi peste orice real. Fireşte, cu aceasta ea poate să 
influenţeze şi procesul istoric real, căci nu are 
pare-se aşa de multă putere asupra duratei în 
istorie, ca ideile întrezărite şi întrezăribile. Dar ea 
însăşi rămâne indiferentă faţă de procesul istoric 
şi de forţele reale care îl mână; şi tot aşa de 
indiferentă e şi faţă de întreg conţinutul extraestetic 
a ceea ce ea prezintă şi face întrezăribil din lumea 
înconjurătoare — faţă de întreg conţinutul etic, so- 
cial, istoric, religios ori teoretic al ideilor. Acesta 
(conţinutul) este şi rămâne în ea, ca orice conţinut 
pur, simplă materie, deasupra căreia se ridică forma 
estetică. Căci aceasta — ca şi valorile ei — nu se află 
în fundalul-ideal, nici în planul-din faţă real al 
operei de artă, ci în felul în care primul apare în 
acesta din urmă şi îl pune în lumină. Acest raport 
se vede în modul cel mai clar în anumite genuri 


152 


populare ale poeziei, în mit, în basme, în epopee, 
dar şi în nenumărate forme ale artelor plastice — 
pretutindeni acolo, unde o operă îşi reliefează în 
ele idealurile sale umane. Poate şi istoriceşte orice 
“mare artă” îndeplineşte, la rândul ei, un rol simi- 
lar celui îndeplinit la greci de poemele lui Homer; 
e vorba de acea poezie care a creat nu numai zei, ci 
şi oameni. Această putere considerabilă a artei în 
viaţă constituie un capitol de graniţă cu totul origi- 
nal al eticii şi filosofiei istoriei; căci ea priveşte rolul 
valorilor estetice ca forţe motrice în viaţa 
“spiritului obiectiv” — adică acel spirit, care se 
desfăşoară realmente în întipăririle popoarelor şi 
epocilor, fără să se trezească în spiritul individului, 
în purtătorul în care el apare. Acest rol nu 
constituie însă fiinţa estetică proprie a valorii 
estetice şi nu caracterizează, de aceea, poziţia ei în 
domeniul valorilor. 

În genere, lucrarea artei şi a contemplării 
estetice în viaţă nu constă într-o tendinţă către 
realitate, ci într-o îndepărtare de ea. Aceasta se 
poate urmări în stilurile artistice schimbătoare ale 
epocilor; căci oricare stil este deja formă definitivă 
în opoziţie faţă de real. Şi întrucât, după materia 
ei, orice artă este captată în real şi porneşte de la 
un real, se poate spune că tendinţa ei ideală, în 
opoziţie faţă de orice etic, conduce la contrariul 
realizării, la “derealizare”. Aci se află temeiul în 
virtutea căruia caracterul libertăţii artistice este atât 
de cu totul altul, decât caracterul celei morale. Ea 
este chiar de aceea libertate “a ceva”, nu libertate 

“către ceva” (precum libertatea voinţei), nu o 
libertate a necesităţii şi a tendinței proprii, ci 
libertate a posibilităţii şi a nemărginitei situări în 
deschis (Offenstehen). Arta rămâne planând 
dincolo de real şi întrucât fiinţa şi tendinţa ei sunt 
determinate prin valori, se poate spune despre ele 
că nu sunt ca atare amestecate în real, ci, împreună 
cu purtătorul lor, ele persistă dincolo de real, 
plutind deasupra lui, fără să-l atingă sau să-l mişte, 
dar nici să se lase mişcate de el. 

Fireşte, într-un anume sens ne-am putea 
îndoi, dacă este aşa. Căci în viaţa artistului valorile 
estetice se dovedesc a fi puteri reale; ele îl cuprind 
din interior, nu-i dau pace, îl conduc chiar până la 
a jertfi totul pentru ele, — viaţă, prosperitate, fericire 
personală. O dată întrezărite, ele ajung a fi destinul 
său interior. În acest sens, Schelling vorbea despre 
artist ca despre omul cu destin interior propriu. 
Aci valoarea estetică determină negreşit un real, o 
viaţă umană în unicitatea şi irepetabilitatea ei. 

Această determinare a unui real este 
deosebită, ca de la cer la pământ, de aceea care 
survine, în realizarea sa de către om, de la valoarea 
etică. Aci valoarea nu determină nici obiectul, care 
este purtătorul ei, nici ceva “către sine” (către 
realizarea fiinţei reale), ci îl determină exclusiv pe 
artist. Cum însă ea (valoarea) nu poate să apară 
gata făcută în artist, ci numai în opera artistului, 
ea nu poate să-l determine pe acesta în realizarea 
valorică în viaţa sa, ci numai în creaţia pentru ea 
(pentru valoare) a ceva transparent ori, mai corect, 

a unui raport de apariţie între straturile operei de 
artă, în care se prezintă valoarea. Astfel valoarea 
estetică — în contrast cu cea etică — îl determină pe 
omul care o sesizează, dar nu în realizarea ei în el 
însuşi (în om), ci în “prezentarea” (Darstellung) ei 
într-un altul. Acest altul este tocmai opera de artă, 
iar prezentarea este arta însăşi. 


PHILOSOPHEN - LEXIKON... 
Autoexpunere* 


1. Căi de acces. Nimeni nu începe cu propria 
gândire. Fiecare află în epoca sa o anumită stare de 
fapt a cunoaşterii şi a punerii problemelor, stare în 
care se integrează şi pornind de la care începe el 
însuşi să cerceteze. El preia conținuturile 
importante de probleme din stadiul istoric pe care 
acestea l-au atins. Căci aceste conţinuturi străbat 
prin secole, fără ca să se schimbe în esenţă; este 
vorba de acele probleme metafizice, despre care 
Kant spunea că ţin de destinul raţiunii, deoarece 
aceasta nici nu le refuză, dar nici nu le poate 
soluţiona. Numai că i se impun în mai mare măsură 
decât o credea Kant; chestiunile limită ale tuturor 
domeniilor cunoaşterii sunt în acest sens 
“metafizice”, adică sunt împovărate cu un rest 
irațional (insolubil), care tocmai de aceea şi 
cunoaşte încercări nenumărate de rezolvare, însă 
rămâne în principiu insolubil. Tocmai cu această 
metafizică a problemelor are de-a face filosofia şi 


* Philosopheu-Lexikon, Handwörterbuch der Philosophie 
nach Personen, hrsg. von W. Ziegenfuss, Bd. I: A-K, W. de 
Gruyter, 1949, p. 454-471 (cap. 1—4). Articolul a fost pregătit 
de Hartmann însuşi pentru acest “Lexikon”. 

în acest sens revine azi în ea metafizica considerată 
cândva “moartă” (vezi: Selbstdarstellung; Grund- 
legung, Einl.). 

Aceasta nu mai este însă o metafizică a 
sistemelor. Sistemele sunt “isme”, sunt imagini 
construite ale lumii, construcţii de gândire, care, 
la cea mai uşoară critică, se prăbuşesc din nou. Ele 
se amortizează reciproc, fără ca unul anume să se 
poată menţine, iar dacă istoria filosofiei ar consta 
numai din ele, ea nu ar ii nimic altceva decât istoria 
erorilor umane. Ea este însă cu totul altceva: istoria 
problemelor şi soluţiilor acestora; ascunse sub ruinele 
sistemelor se află înțelegeri exacte, progrese ale 
cunoaşterii. Dacă acestea sunt păstrate şi prelucrate 
cu grijă, se arată astfel firul conducător al progresului 
cunoaşterii în filosofie, tot aşa de bine ca şi în 
celelalte ştiinţe. Numai formele obişnuite de 
prezentare a istoriei, care constau cel mai adesea 
din imagini asupra lumii, ne dau iluzia unei 
bâjbâieli în întuneric, unei lipse de plan în filosofie 
(vezi: “Diesseits” p. 160-167; “Der philos. Gedanke...” ; 
“Metaph. d. Erk”, cap. 1). Ceea ce noi avem de evitat 
nu este sistematica filosofică în genere — căci lumea 
este una, iar cel ce o sesizează trebuie să se izbească 
în ea de unitatea unei structurări —, ci numai tabloul 
lumii pus la bază înaintea oricărei cercetări, tablou 
care acţionează ulterior ca un pat al lui Procust şi 
lasă la o parte conținuturile justificate ale 
problemelor. “Sistemul” trebuie să fie cel din urmă. 
El poate şi trebuie produs, numai din cercetare 
(Aufbau, “Vorwort [Schuss]; Neue Wege” IX). Fireşte, 
de aci sistemul rezultă de la sine. 

2. Ontologia. 

I. Din sumedenia de probleme de bază, care 
se perindă, se evidenţiază o grupă restrânsă de 
asemenea chestiuni care se pot trata în mare măsură 
cu ajutorul metodei fenomenologice şi analitice. 
Această grupă este cea a fiindului (des Seienden) şi 
a determinărilor lui fundamentale (categoriile). Din 
vremuri străvechi s-a lucrat asupra lor cu succes. 
Poziţia (Einstellung) este de la început cea naturală, 
poziţia faţă de obiect, intentio recta, pe care ea o 
comunică orientării straturilor obişnuite ale fiinţei 
şi celor mai multe dintre ştiinţe; ea se reîntoarce la 
acestea, spre deosebire de logică, psihologie şi 
teoria cunoaşterii, care, o dată cu reflecţia asupra 
gândirii, instituie obiectul sau cunoaşterea, şi se 
mişcă astfel într-o intentio obliqua (Grundlegung, cap. 
3). Cu adevărat rodnică s-a dovedit deosebirea 
momentelor fiinţei, anume (Dasein şi Sosein), fiinţa 
dată (determinat) şi esenţa; aceste momente ţin 
strâns unul de altul şi nu trebuie să fie nicidecum 
desprinse (Grundlegung, cap. 4). La fel de esențială 
este opoziţia felurilor fiinţei (Seinsweisen), anume 
“Realitatea şi idealitatea”. Sub cea din urmă nu e 
de înţeles fiinţa gândirii, ci fiinţa esenţialităţilor 
(Wesensheiten), cea a configuraţiilor (Gebilde) 
matematice şi a valorilor. Raportul ei cu realul 
(Realen) este acela al fiinţei păstrate în el. Fiinţă 
deplină este în genere numai cea reală -— 
recunoscută în temporalitatea şi individualitatea 
ei- pe când fiinţa ideală rămâne luată indepen- 
dent pentru sine şi se menţine supratemporal în 
universal (Met. der Erk., 2. Aufl., cap. 61-64; 

Grundlegung, cap. 38-51). Dimpotrivă, datul faptic 
(die Gegebenheit) al realului, care cândva a putut 
să fie pus sub semnul îndoielii de scepticism şi de 
idealism, se prezintă ca asigurat pe deplin; aceasta 
însă dacă se înţelege pornind nu de la actul de 
cunoaştere izolat, ci de la structura (Gefüge) actelor 
- emoţional-transcendente multiple (experienţe, 
trăiri, suferinţe, speranţe, temeri ş.a.), în care el este 
garantat prin modul incontestabil al fiinţei 
neafectate (Betroffensein), (Probl. d. Realităts- 
gegebenheit; Grundlegung, cap. 22-37). 

II. Piesa esenţială a ontologiei o constituie 
doctrina despre modurile fiinţei (Modalanalyse), 
adică despre posibilitate şi realitate, necesitate şi 
contingenţă, imposibilitate şi irealitate. Aceste modi 
ale ființei (Seinsmodi) se deosebesc esenţial de 
“felurile fiinţei” (Seinsweisen) şi “momentele 
fiinţei”, menţionate mai sus, dar au fost adesea 
amestecate cu ele, chiar sistematic identificate. Ele 
nu se acoperă unul cu altul nici în sferele fiinţei 
(realitate şi idealitate) şi, cu atât mai puţin, cu 
modurile logicului şi cunoaşterii. În raporturile lor 
opuse se înrădăcinează cu toate acestea legitatea 
de bază a realului, legea generală a determinării, 
ori, aşa cum spunea Leibniz, principium rationis 
sufficientis (principiul fiendării - Satz von Grund) 
(Möglichkeit u. Wirklichkeit, Einl. 3-13). 

Aceasta rezultă în felul următor. La bază stă 
legea bifurcării posibilității reale (Realmöglichkeit): 
în sfera reală posibilitatea ființei nu este conco- 
mitent şi posibilitate a neființei (Op.cit., cap. 15). 
Căci în realitatea efectivă (Realwirklichkeit) este 

deja presupusă posibilitatea reală; e adevărat însă 
numai aceea a fiinţei, posibilitatea nefiinţei fiind 
exclusă. Altfel ar trebui ca şi realul efectiv 
(Realwirkliche) să aibă totuşi în sine posibilitatea 
nefiinţei, ceea ce este absurd. Mult mai riguros se 
dovedeşte acesta sub aspect “material”. Din punct 
de vedere al conţinutului posibilitatea reală constă 
din serii complete de condiţii: atâta timp cât una 
dintre acestea lipseşte, faptul (Sache) e mai mult 
imposibil; dacă se află însă toate laolaltă, atunci el 
nu poate lipsi, ceea ce înseamnă: atunci el este nu 
numai posibil real (Realmoâglich), ci şi necesar real 
(Realnotwendig). Din legea bifurcării decurge 
astfel mai întâi regula: ceea ce este posibil real, este 
şi necesar real. De aci decurge mai departe legea 
reală (das Realgesetz) a necesităţii: “ceea ce este 
real efectiv (real wirklich), este şi necesar real (real 
notwendig)” (Op.cit., cap. 19, 20). Această lege este 
identică cu legea universală a determinării, oricărui 
real (Realen) sau cu principiul raţiunii real 
suficiente. Mai departe urmează însă legea reală 
(das Realgesetz) a posibilităţii: “ceea ce este posibil 
real (realmoglich) este şi efectiv real (realwirklich)” 
(Op.cit., cap.21). Cu aceasta s-a spus că în sfera reală 
nu există nicidecum “numai posibil”, mai mult, că 
toate aşa-numitele “posibilităţi”, cu care avem de-a 
face în viaţă, sunt doar posibilităţi parţiale, nu însă 
posibilităţi reale. În al treilea rând decurge legea 
propriu-zisă (lealgesetz) a realităţii, care spune: 
“fiinţa veritabilă (Wirklichsein) a realului efectiv 
constă în fiinţa sa posibilă şi concomitent necesară” 
(Op.cut., cap. 24). 

Aceste legi fundamentale dau la iveală o 
întreagă împletire de consecinţe. Eliminarea 
hazardului din conexiunea reală constituie aci doar 
un prim pas. Mai important ontologic este însă 
faptul că hazardul revine la graniţele sferei reale, 
precum şi în întregul ei, acolo afirmându-şi locul 
ca un mod iregular (Op.cit., cap.27); de asemenea, 
că nu s-a hotărât dinainte asupra felului 
determinării, şi astfel că legea efectivă (Realgesetz) 
a necesităţii nu înseamnă un determinism unic al 
lumii, ci admite o interferenţă de forme diferite de 
determinare (Op.cit., cap.26). La nivelul domeniilor 
particulare ale fiinţei, acesta se dovedeşte apoi de-a 
dreptul hotărâtor. Se poate orienta examinarea şi 
în sfera concret-temporalului, şi, pornind de aci, 
să se deducă din construcţia sa modală o 
determinare exactă a devenirii, ceea ce categorial 
conduce iarăşi la o lege de bază; căci devenirea nu 
este o opoziţie la fiinţă, ci forma generală a fiinţei 
realului (Op.cit., cap.28-32). Desigur, există domenii 
de realitate incompletă, precum imperativul 
(Sollen), realizarea obiectului estetic, domenii ale 
căror feluri de a fi sunt determinabile numai pornind 
de la aceasta; e vorba de determinări ce se pot efectua 
abia în etică şi în estetică. (Op. cit., cap. 33—35). 

Mediate de aceastea consecințele duc mult 
mai departe. Căci abia acum analiza modală pune 
în joc celelalte sfere (nereale), anume: pe cea a 
logicului (a judecaţii), a fiinţei ideale şi a cunoaşterii. 
In aceste sfere domnesc cu totul alte legi 
intermodale. Caracterul de prim-plan al acestora, 
îndeosebi al celor logice, dă seama de faptul că au 

fost atât de mult neluate în seamă legile reale. Căci 
în aceste sfere nu există nici o determinare directă; 
aci hazardul îşi are spaţiul său de joc, iar 
posibilitățile ce planează liber se pun în mişcare 
alături de real (Op.cit., cap.38, 39, 44, 45, 49, 50). Pe 
aspectul diferit al legilor intermodale ale 
cunoaşterii se bazează, în ultimă instanţă, 
caracterul inadecvat tot mai larg al aparatului 
nostru de cunoaştere — atât cel intuitiv cât şi cel 
intelectual — în raportare la câmpul său obiectual 
cel mai important, anume lumea reală (Op.cit., 
cap.57-59). 

III. Orice ontologie luată în particular devine 
doctrină a categoriilor. Aceasta cuprinde o 
multiplicitate considerabilă, deoarece lumea reală 
se construieşte în patru straturi, şi fiecare dintre 
acestea îşi are categoriile proprii (Aufbau, cap. 20, 
21). Acestor categorii speciale le premerge o grupă 
de categorii fundamentale generale, care străbat 
prin toate cele patru straturi şi se schimbă în ele în 
multiple feluri şi se prezintă în formă de perechi 
opuse, care se intersectează (Op.cit., cap.24-26). De 
acestea ţin: substrat şi relaţie; formă şi materie: 
unitate şi multiplicitate; opoziţie şi dimensiune; 
discontinuitate şi continuitate; mai importante sunt 
însă: determinare şi dependenţă, acord şi conflict, 
element şi structură, interior şi exterior. Raportul 
acestor principii este chiar unul remarcabil; cu totul 
concludentă este însă transformarea lui extrem de 
diversă în straturile fiinţei. Astfel tipul-formă se 
impune începând de sus, în timp ce momentul 
material se şterge tot mai mult. Tipurile de unitate 

şi structurare sporesc o dată cu nivelul fiinţei — de 
la structurarea dinamică la cea organică, psihică, 
personală, şi comunitară, însă formele cele mai 
puternice sunt cele inferioare (Op.cit., cap.33). O 
curbă caracteristică o constituie şi schimbarea 
poziţiei conflictului; influenţa acestuia creşte o dată 
cu nivelul, dar reclamă totodată forme tot mai ele- 
vate de acordare (Op.cit., cap.32). Cu mult mai 
remarcabilă este însă linia “interiorului”, care, în 
fiinţa psihică, se extinde într-o “sferă internă” 
proprie sau “lume internă”, iar apoi, în sus, se 
desprinde ca o simplă zonă centrală (Op.cit., 
cap.34). 

Aceste categorii se supun unei legităţi, care 
se poate numi “categorială”. Ea spune: 1. 
Categoriile nu sunt detaşabile de concretum-ul ale 
cărui principii sunt; 2. Ele nu sunt izolate, ci 
fiinţează numai în ansamblul unui întreg strat 
categorial, în cadrul căruia ele se implică reciproc; 
3. Categoriile straturilor superioare conţin multe 
dintre cele ale celor inferioare (ele suprastruc- 
turează sau supraconstruiesc), nu însă şi invers; 4. 
Dependenţa este numai unilaterală, aceea a celor 
superioare de cele inferioare, nu însă şi invers 
(Op.cit., cap.42, 45, 50). În această formă de 
abstracţie (Abstraktheit) se află, bineînţeles, numai 
principiile fundamentale: fiecare dintre ele se 
descompune în mai multe “legi categoriale”. 
Dintre acestea, mai ales primele două grupe se 
dovedesc pline de consecinţe; căci în ele se 
înrădăcinează construcţia lumii reale ca tip de 
configurare, ceea ce devine cât se poate de evident 

începând cu cea de-a patra grupă, cea a legilor de 
dependenţă (Op.cit., cap.55-56). Aceasta începe cu 
legea categorială fundamentală, anume: 
“categoriile inferioare sunt cele mai tari” egea 
celui mai tare) şi se termină cu legea libertăţii: “i 
novum-ul lor de conţinut, categoriile superioare 
sunt, totuşi, libere (autonome) faţă de cele 
inferioare; aceasta, bineînţeles, neluând în seamă 
dependenţa lor de acestea din urmă. Sensul acestei 
duble legităţi îl constituie “rezemarea” (das 
Aufruhen) configuraţiilor superioare “pe” cele 
inferioare — spiritul e purtat de viaţa psihică, 
aceasta din urmă de organism, iar organismul de 
configuraţiile fizice şi energiile lor (un raport care, 
în nici un punct, nu este reversibil) — şi aci totodată 
nedizolvarea configuraţiilor superioare în această 
dependenţă ca atare. Aceasta din urmă înseamnă 
pătrunderea de noi categorii, după conţinut mai 
bogate, în acest sens “superioare”, în oricare strat 
mai înalt. Astfel în organic se ivesc principii 
formale noi, superioare, care nu sunt inteligibile 
pornind de la fizic; la fel la nivelul psihic şi chiar 
în viaţa spirituală, fără însă ca să se întrerupă aci 
dependenţa “rezemării” pe nivelul imediat anterior. 
În metafizica tradiţională aceste legi au fost 
din totdeauna lezate, căci au fost aşezate de-a 
dreptul pe cap. Cele mai multe dintre marile 
sisteme au transpus categorii specifice ale fiinţei 
spirituale (rațiune, activitate cu scop, providenţă) 
asupra straturilor inferioare ale fiinţei; în felul 
acesta, au considerat categoriile superioare ca fiind 
cele mai tari, inversând cu totul dependenţa 

categorială. Aceste sisteme s-au abătut de la 
principiul celui mai tare (Op.cit., cap.57). Orice 
teleologie a naturii, orice metafizică a spiritului 
comite această greşeală. Greşeala inversă o comite 
însă orice materialism sau energetism: acesta caută 
să prezinte fiinţa psihică şi pe cea spirituală numai 
pornind de la categoriile fizicului; cu aceasta se 
ajunge la o anulare a autonomiei categoriilor supe- 
rioare, încălcând legea libertăţii (Op.ct., cap.59). 

3. Filosofia naturii este teoria specială a 
categoriilor celor mai de jos straturi ale fiinţei, a 
celui fizic-material şi a celui organic. Ea se divide 
în trei părţi: 1) categoriile dimensionale, 2) catego- 
riile cosmologice, 3) categoriile organologice. Prima 
parte are de-a face cu spaţiul şi timpul; fireşte, nu 
numai cu ele, ci şi cu extensiunea şi dimensiunea, 
măsura şi mărimea, precum şi cu mişcarea (Philos. 
der Natur, cap.1, 4, 16-18). Totodată, pornind de la 
analiza modală, se relevă aci cunoscutul fenomen 
al divergenţei sferelor. Spaţiul şi timpul nu sunt 
aceleaşi în sfera reală şi în sfera cunoaşterii (Op.cit., 
cap.2, 3). Spaţiul real se deosebeşte esențialmente 
de spaţiul intuiţiei, timpul real-de timpul intuiţiei 
(în afară de aceasta încă: spaţiul ideal de cel geo- 
metric şi de timpul ideal). In fine, spaţiul intuiţiei 
este în limite epuizabile; în mod similar şi timpul 
intuiţiei, ambele fiind neuniforme şi schimbătoare; 
în ambele subiectul are cea mai mare libertate de 
mişcare posibilă, se poate transpune încotro 
voieşte, poate să se oprească la viitor, la trecut, la 
ceea ce spaţial este cel mai îndepărtat (Op.czt., cap.8, 
9, 14, 15). Cu totul altfel sunt însă spaţiul real şi 

timpul real. Nimeni nu poate să iasă ca atare din 
momentul în care se află; chiar şi poziţia spaţială, 
ea se poate schimba numai cu cea a corpului 
(Op.cit., cap. 6, 7). În timpul real există în genere 
numai mişcarea comună cu fluxul temporal; ceva 
mai repede sau mai încet există doar în spaţiu 
(Op.cit., cap. 12, 13). În afară de aceasta, spaţiul real 
şi timpul real nu sunt nici finite, nici infinite; ele 
nu sunt, în genere, mărimi, ci numai ceva “în care” 
un real poate avea o mărime extensivă. La fel şi 
dimensiunile spaţiului: nu sunt nici curbate, şi nici 
- întrucât constituie mai degrabă sistemul 
întinderii posibile — ceva “în” care să poată exista 
ceva curbat (Op.cit., cap.6, 11). 

Categoriile cosmologice încep cu raportul 
real, cu procesul şi starea (Op.cit., cap.19, 20, 21), 
înaintează peste substanţialitate şi cauzalitate 
(Op.cit., cap. 22-24, 26-37) către interacţiune şi 
legitatea naturii (Op.cit., cap.32-37), pentru a 
culmina în configurarea dinamică (Op.cit., cap. 38, 
39) şi în formele ei de determinare, - cele ale 
determinării centrale şi totale (Op.cit., cap. 40, 42), 
precum şi în echilibrele dinamice şi ordonarea lor 
treptată. Nouă este aci separarea deplină a legităţii 
(universalului — real în procese) de cauzalitate, ceea 
ce cuprinde în sine înţelegerea celei din urmă, ca 
ținând de axul real ce decurge temporal între 
stadiile procesului (Op.cit., cap. 26, 27, 33, 35). Pe 
lângă aceasta, ceea ce în întregul cosmosului este 
interacţiunea, anume condiţionare reciprocă a 
oricărui fenomen simultan, este în mic, dar după 
legătura incomparabil mai tare, structurarea 

dinamică, ale cărei eşaloane domină de la atom 
până la norul spiralic (Spiralnebel) (Op.cit., cap. 38, 
41). Această structurare nu se menţine prin 
substanţialitate, ci prin consistenţa ei internă, care 
la rândul ei, se bazează pe echilibre care, fără 
îndoială, pendulează (Op.cit., cap. 24, 43). Aci 
intervin şi cele două forme de determinare, numite 
mai sus, în a căror opoziţie este deja dat un anumit 
tip de reglare autonomă (Op.cit., cap. 40, 42, 43). În 
eşalonul structurilor formele cele mai înalte nu se 
află însă la cele mai mari sisteme (cele cosmologice), 
ci, evident, în centru — la ordinea mărimilor a ceea ce 
este accesibil simţurilor noastre (Op.cit., cap. 43, 44). 
Aci intră de acum în acţiune şi structurile organice. 

Cu acestea survin categoriile organologice. 
Ele privesc interpătrunderea formelor şi a proce- 
selor de viaţă, echilibrul proceselor, conservarea 
structurii formale în schimbarea materiei (Op.cit., 
cap.45-50), precum şi structura procesului în 
fluctuaţia componentelor lui, şi, în fine, viaţa 
genului, cea a structurării de rang mai înalt, deo- 
dată cu echilibrarea între efemeritate şi reproducere 
(Op.cit., cap.51-55). Cu aceasta întreaga pondere 
categorială şi contribuţia sa proprie la sistemul de 
stratificare cade asupra “procesului morfogenetic” 
(Op.cit., cap.52, 53). In cel din urmă se află categoria 
organologică cea mai importantă, cea a 
determinării organice (care, în teoriile cel mai 
adesea greşite, au fost înţelese sau cauzal sau fi- 
nal, ceea ce a dat naştere la disputa necugetată a 
“mecanismului şi vitalismului”) (Op.czt., cap.61- 
63). Dincolo de aceasta iese la suprafaţă o largă 

grupă de categorii; ea priveşte schimbarea de 
genuri, filogeneza şi se instituie o dată cu 
fenomenul conformităţii cu scopul organic, 
conducând pe de o parte la “principiul scopului 
regulativ” al lui Kant, iar pe de alta la forţa 
constitutivă a instinctului descendenţei; în afară 
de mutație şi selecţie, care, fireşte, explică numai o 
parte a fenomenelor, există, încă (e adevărat, doar 
temporal, întrucât lipsesc ipoteze mai bune) 
categorii ajutătoare indispensabile (Op.cit., cap. 
56-60). 

4. Filosofia spiritului. Ca să indice categoriile 
pentru fiinţa psihică, este sarcina psihologiei. In 
realitate, în zilele noastre, s-a început cu anumite 
pregătiri în acest scop. Dar lucrurile se află aci la 
început. În domeniul fiinţei spirituale, dimpotrivă, 
premerg, fenomenologic, delimitări precise. 
Cunoaştem trei forme de bază ale spiritului, 
anume: cel personal, cel istoric-obiectiv şi spiritul 
obiectivat (Problem des geistigen Seins, cap. 4, 5). 

Spiritul personal este cel al individului şi, ca 
atare, e binecunoscut. Totuşi, el a fost descris adesea 
în mod fals, deoarece conştiinţa nu rezultă chiar 
de la sine din conştiinţa spirituală, ci s-a dezvoltat 
timp îndelungat ca o conştiinţă lipsită de spirit, 
adică una închisă în instinct şi servind acestuia, în 
decursul mileniilor devenirii umane. Viaţa proprie 
a spiritului s-a trezit în individ abia cu desprinderea 
din constrângerea în care subiectul a observat, mai 
întâi, dependenţa sa de lumea înconjurătoare şi s-a 
văzut pe sine, într-o poziţie excentrică (Op.cit, 
cap.9). El a dobândit astfel mai întâi distanţă faţă 

de lucruri şi cu ea şi cunoaştere; distanţa permite 
ca lucrurile să-i devină obiecte (Op.cit., cap.10). Dar 
aceasta este doar un început. Personalitatea 
spirituală autentică se instituie, mai degrabă, o dată 
cu comportamentul practic. Acesta este legat însă 
de existenţa situaţiei, care îl constrânge pe om să 
acţioneze cumva, dar nu îi spune cum trebuie să 
acţioneze (Op.cit., cap.12). 

In viaţă, omul este situat altfel decât ani- 
malul, căci instinctele sale îi spun ce are de făcut; 
omul este situat în libertatea sa şi cu aceasta, expus 
chiar pornind de la ea; căci libertatea este un dar 
cu două tăişuri, ea conţinând posibilitatea 
permanentă de a nu nimeri drumul. Cu acest dar 
superior existenţa personală uneşte şi capacităţile 
prevederii, şi ale acţiunii finaliste, ale activităţii şi 
ale conştiinţei valorii, ceea ce face din poziţia sa în 
lume una unică în felul ei şi dominantă (Op.ctt., 
cap.14, 15). 

Cu totul altul este “spiritul obiectiv”. Vreme 
îndelungată, el a fost cu totul trecut cu vederea. 
Abia Hegel a sesizat esenţa lui, însă a interpretat-o 
ca substanţă şi cu aceasta, nu avea dreptate (Op.cit., 
cap.18). Viaţa comună a spiritului, care nu se 
misiuie în nici un individ, ci dăinuie istoriceşte 
peste generaţiile schimbătoare, nu este nici o 
abstracţie, nici un colectiv, ci o putere concretă şi 
reală în viaţa oamenilor particulari, care îi 
constrânge să fie într-o modalitate determinată; dar 
nu constă din indivizi, ci din momente clare, care 
sunt în ea de acelaşi fel. Domenii ale spiritului 
obiectiv sunt: limba, ştiinţa, dreptul, morala, 

moravurile şi stilul de viaţă, religia, arta şi tehnica. 
Nimeni nu-şi inventează propria limbă, nu-şi 
imaginează ştiinţa sa; particularul creşte, mai 
degrabă, în ceea ce există, îl preia pe acesta din 
sfera comună, care i se oferă. Ceea ce se transmite 
şi se preia din domeniile particulare ale spiritului 
are însă forme foarte diferite: copilul preia ca 
exemplu şi încearcă limba, iar cel care creşte preia 
cunoaşterea în interogări şi învăţătură conştientă, 
spre care nu se îndreaptă încă fără anumite 
îndrumări, plănuite de cei ce ştiu. În gusturi, în 
stilul de viaţă, în valorizările timpului său, omul 
se integrează pe neobservate; el preia deci 
exigenţele morale nu fără opoziţie, ci în 
controversă îndelungată cu ele, în măsura, desigur, 
în care, la rândul său, contribuie la schimbarea 
moralei existente (Op.cit., cap.20-24). Un rol 
deosebit în toate acestea îl joacă educaţia, prin care 
spiritul ca atare nu se moşteneşte, ci numai 
transmite această moştenire. Educatorul ca şi 
dascălul, este un funcţionar al tradiţiei; în viaţa 
spiritului el ocupă locul pe care, în viaţa organică 
a speciei, în plasma germinativă îl ocupă aparatul 
ereditar. Opera sa constă astfel, în a păstra spiritul 
comun în schimbarea purtătorilor efemeri. Dar 
tocmai de aceea orice educaţie este: 1) educaţie 
pentru spiritul obiectiv (niciodată cel personal, care 
rămâne mai ales individual), şi 2) educaţie prin 
spiritul obiectiv. Căci dascălul nu dă ceea ce este 
al său, ci doar ceea ce este comun (Op.cit., cap.25). 
Viaţa spiritului obiectiv este astfel în viaţa 
individului cea mai mare putere reală posibilă, dar 

ea îşi primeşte, din nou, de la acesta impulsurile 
transformării sale istorice (Op.cit., cap.27-31). 
Totuşi, într-un punct îi rămâne fundamental 
subordonat: spiritul obiectiv nu are conştiinţă. 
Există însă o cunoaştere despre el, dar aceasta nu 
este a sa, ci a noastră, anume aceea a indivizilor 
despre el. Şi aceasta este şi rămâne una inadecvată 
(Op.ct., cap.32-34). În cel mai larg domeniu al său, 
spiritul acesta nu are nevoie de nici o conştiinţă 
adecvată; în altul însă, în cel al vieţii comunităţii 
şi al politicii, lipsa acesteia este simțită ca un 
neajuns: statul nu poate să existe nici o clipă fără 
conducere, decizie, iniţiativă; situaţia politică 
reclamă prevedere, obiective finale, activitate. De 
acestea însă este capabil numai un spirit personal. 
Urmarea este că cel obiectiv reclamă ajutorul celui 
personal: el pune individul în locul conştiinţei 
comunitare absente şi trece asupra lui puterea şi 
responsabilitatea (Op.cit., cap.35, 36). Astfel se 
petrec lucrurile în persoana stăpânitorilor, a 
oamenilor de stat, a preşedintelui consiliului de 
miniştri ş.a. Dar el nu poate să confere individului 
şi obiectivitatea necesară şi forţa suprapersonală. 
De aceea, conştiinţa reprezentativă politic rămâne 
inadecvată, şi orice conducere a procesului istoric 
prin acţiunea sa rămâne limitată ca orizont. Acesta 
este temeiul pentru care omul nu reuşeşte ca prin 
conferirea de sens, de care e în stare, să facă din 
procesul istoric unul plin de sens, şi într-un orizont 
mai larg (Op.cit., cap.36, 43). 

Altfel stau lucrurile şi cu spiritul obiectivat. 
El constă în creaţiile spirituale, opere sau 

obiectivaţii ale spiritului viu, indiferent dacă 
acestea sunt de uz tehnic, ori de gen literar sau 
artistic. Obiectivaţia nu este spirit viu, dar ea 
rămâne totuşi dependentă de acesta, de spiritul în 
stare de comprehensiune. Dar ea supravieţuieşte 
creatorului ei, se menţine departe peste spaţii 
istorice şi stă mărturie pentru el, atunci când a 
dispărut deja (Op.cit., cap.45). Acest fapt este 
posibil, deoarece obiectivaţia este o configuraţie 
cu două straturi, constând dintr-un plan din față 
(Vordergrund) real şi unul ireal, “care apare” ca 
fundal (Hintergrund). Primul este o configuraţie 
materială sensibilă, cel din urmă un conţinut spiri- 
tual, care este parcă surghiunit în celălalt şi purtat 
de el; de fiecare dată poate să apară numai spiritul 
viu, care aduce cu sine condiţiile comprehensiunii. 
Tipic este acest raport în scrierea de orice fel: planul 
real din faţă nu este ceva în genul unei litere; 
fundalul care apare este conţinutul de sens a ceea 
ce este scris. În toate artele revine acelaşi raport: 
în forma statică a pietrei apare agitația figurii, pe 
suprafaţa pânzei - profunzimea spaţiului şi viaţa 
scenei. De acest raport de apariţie depinde ceea ce 
numim “frumuseţe”. Dar şi menţinerea şi durata 
conţinutului spiritual depind de el (Op.cit., cap. 
47-49). Forţa conservării este aci, fireşte, gândită 
în multiple feluri. De o înaltă constanţă sunt 
conținuturile artistice determinate, de pildă 
formele marii poezii, iar de o mai mică valoare cele 
ale conceptelor, în care legătura conţinutului şi a 
termenului este una exterioară. Ca urmare, 
istoriceşte conceptele sunt indiferente (Op.cit., 

cap.51, 52,55). În durată însă, orice spirit obiectivat 
revine în cel viu şi se volatilizează în el (Op.cit., 
cap.53, 54). Aci, acesta exercită o acţiune inversă 
asupra lui. Ea poate acţiona fertil, dar poate să fie 
şi împovărătoare şi încetinitoare. În cel din urmă 
caz se ajunge la un conflict între spiritul viu şi cel 
obiectivat, iar în cazul extrem la o luptă între ele 
(Op.ct., cap.57-59). Şi apoi, vine proba de forţă a 
spiritului viu — adică de-a dreptul cea a forţei sale 
de creaţie —, dacă poate să sfărâme lanţurile şi să 
se elibereze pe sine (Op.cit., cap.60)... 


' Capitolele următoare (5. — Etica; 6. — Estetica; 7. - Teoria 
cunoaşterii; 8. - Logica) conţin o problematică cuprinsă, în 
liniile ei principale, în textele traduse mai sus (înainte de 
această “Autoexpunere”). 

ANEXĂ 


APORETICĂ ŞI DIALECTICĂ LA ARISTOTEL 
ŞI N. HARTMANN* 


Alexandru BOBOC 


1. Cercetarea îndelungată a laturii logico- 
metodologice a operei Stagiritului a încetățenit, în 
mare măsură, ideea unui Aristotel-logician, mai 
exact a celui care “a construit primul sistem logic- 
formal cunoscut nouă”!. De aceea, atunci când 
interpreţi de autoritate, ca N.Hartmann şi P. 
Aubenque, au evidenţiat şi un Aristotel “clasic al 
Aporeticii, adică al ştiinţei pure a problemelor'?, 
întrucât “structura Metafizicii sale nu este şi nu 
putea fi o structură deductivă, ci numai una 
aporetică, în sensul aristotelician al termenului 
«dialectică»"*, ideea a produs o anumită derută sau 


* În: Studii de istoric a filosofiei universale, Vol.X, Bucureşti, 
Ed. Academiei, 1989, p.23-31. Cu unele mici modificări, reluăm 
aci o contribuţie esenţială a lui Hartmann în filosofia 
sistematică. 

'M. Bochenski, Formale Logik, Freiburg-Miinchen, Karl 
Alber, 1956, p.113. 

* N.Hartmann, Grundziige einer Metaphysik der Erkenntnis 
(1921), Berlin, 5. Aufl., Walter de Gruyter & Co., 1965, p.39. 

` P.Aubenque, Le probleme de l'être chez Aristote. Essai 
sur la problématique aristotelicienne, Paris, P.U.F., 1962, p.15-16. 


177 


chiar împotrivire“, determinate, se pare de: a) 
încărcătura diferită a termenului “dialectică” în 
lucrări diferite ale lui Aristotel; b) reacţia la o 
mentalitate după care dialectica ar coincide cu 
forma ei speculativă hegeliană. 

Sunt necesare, de aceea, următoarele 
precizări: 1) filonul dialectic, de fapt contribuţia 
efectivă a Stagiritului la constituirea modului 
sistematic de gândire nu se află numai în contextul 
Organon-ului, dominat de Analitică (marea 
silogistică aristotelică este, în esenţă, structură 
logică a metodei deductive) şi viziunea dialecticii 
ca artă a discursului (din Topica sau chiar din 
Retorica), nici (sistematic şi elaborat) în opera 
naturalistă, ci şi în Metafizica; 2) momentul esenţial, 
care declanşează o deschidere spre gândirea 
sistematică, este legat structural de întrebarea “ce 
este fiinţa?”, iar, întrucât această întrebare este una 
dintre cele care rămân mereu aporetice (pentru care 
nu soluţia, ci cercetarea soluţiei constituie 
esenţialul), aporetica însăşi se arată a fi structurală 
metodei sau una dintre structurile acesteia, pentru 
care forma logică nu poate fi nicidecum silogistică; 
3) aporetica traduce efortul de conştientizare a 


1 “Gândirea aporetică — scrie Werner Stegmeier - 
constituie, ce-i drept, o bună parte a dezvoltărilor aristotelice, 
care totodată urmează căi determinate prin trial and error: cu 
toate acestea, nu ne putem ralia lui Pierre Aubenque, care vrea 
să-l prezinte pe Aristotel în mod exclusiv ca gânditor aporetic, 
care, de cele mai multe ori, renunţă la soluţiile problemelor” 
(Der Substanzbegriff der Metaphysik. Aristoteles — Descartes — 
Leibniz, Tübingen, 1974, p.39). 

dialecticii ca structură ontică şi cu aceasta se anunţă 
unitatea dintre metodă şi ontologie. 


2. În alţi termeni, marea dificultate a 
înţelegerii raportului (unităţii) dintre aporetică şi 
dialectică o constituie poziţia dialecticii în sistemul 
aristotelic, în care Analitica (având ca punct cen- 
tral teoria silogismului), este instrument al ştiinţei. 

În Topica (|. 1, 100a), Stagiritul scrie: “scopul 
tratatului nostru este de a găsi o metodă, prin care 
putem argumenta despre orice problemă propusă, 
pornind de la propoziţii probabile, şi prin care 
putem evita de a cădea în contradicţie când trebuie 
să apărăm o argumentare'”. Foloasele “dialecticii” 
în sens aristotelic, ale Topicii, ca tratat, sunt valabile 
“şi pentru ştiinţele filosofice. Căci, dacă suntem în 
stare să ridicăm obiecţii din două puncte de vedere, 
vom cunoaşte mai uşor ceea ce este adevărat şi ceea 
ce este fals într-un caz sau altul”*. 


` Aristotel, Organon, IV: Topica, Respingerile sofistice, 
Bucureşti, Edit. Ştiinţifică, 1969, p.3-4. In note la această 
traducere, Mircea Florian precizează: Topica, la Aristotel, “se 
confundă cu «dialectica» în sensul de «metodă» a cunoaşterii 
probabile, care pregăteşte cunoaşterea apodictică”; Topica 
“este o «dialectică» în sensul socratic, fiindcă scopul ei este 
«discuţia», dialogul asupra chestiunilor generale ale vieţii (...) 
Aristotel opune «dialectica» «apodicticii» (...) Argumentarea 
«dialectică» este o argumentare generală faţă de argumentarea 
«apodictică » specială, o argumentare care pregăteşte cercetarea 
specială” (Ibidem). 

" Idem, Topica,], 2, 101a. În Op. cit., p.8, M. Florian (p. 7-8) 
preciza că, în înţeles aristotelic, dialectica” este “nu numai 
un exerciţiu intelectual”, ci unul “care dă roade atât în discuţie 

Fiind “arta de a cerceta“, “dialectica” ne 


so Li 


îndrumă “spre principiile tuturor ştiinţelor”: “vom 
stăpâni deplin această metodă când o vom stăpâni 
tot aşa cum practicăm retorica, medicina şi alte arte 
de acelaşi fel”. 

Faptul că, la Aristotel, “dialectica” este arta 
de a întreba, de a pune probleme este argumentat 
pe larg în Topica, VII, (Despre practica dialecticii şi 
practica în dialectică). Topica, în ansamblu, arată însă 
că dialectica, în Organon, este “expresia unei a doua 
logici, întregitoare necesară a silogisticii”; Aristotel 
“a denumit Analitică şi Dialectică cele două feţe ale 
gândirii discursive şi, astfel, a consacrat o distincţie 
fundamentală a întregii gândiri antice”. 


şi schimbul de gândire de fiecare zi între oameni, cât şi în 
dezvoltarea ştiinţelor”, adică “şi viaţa practică şi teoria au 
nevoie de dialectică”; ajungem la adevăr mai uşor “dacă în 
orice chestiune recurgem la aporii, adică la opinii contrare, pro 
şi contra (...). Metoda de a cerceta, de a supune probei (neipa) 
opiniile contrare într-o chestiune, metoda diaporematică, este 
caracteristică metodei dialectice sau «topice», iar Aristotel o 
aplică în toate operele sale”. 

7 Ibidem, |, 3, 101b. În Op.cit., p.9, M.Florian sublinia, în 
Note (p.9-10), că “dialectica are sarcina de a da la lumină 
principiile, axiomele, adevărurile prime, certitudinile 
fundamentale. Analiticile acceptă principiile ca evidente 
pentru a demonstra alte propoziţii. Dialectica, se înţelege, nu 
demonstrează principiile, ci le arată, le dezvăluie datorită 
calităţii fundamentale a ei de a fi examinare, cercetare; “dialec- 
tica” este “ca o artă sau o capacitate (5VvauiG), cum sunt 
retorica, de care Aristotel o apropie totdeauna, şi medicina. 
Ceea ce hotărăşte şi în dialectică este măiestria, este practicarea 
magistrală a regulilor ei”. 

* M. Florian, Introducere la Organon IV, ed. cit., p.V. 

Spre deosebire de Platon, la care Analitica şi 
Dialectica se confundă, Aristotel “a realizat primul 
tratat de logică”, diferenţiind cele două “şi dând 
precădere Analiticii în ceea ce priveşte puterea 
concludentă”; deşi Analitica “s-a născut din 
Dialectică”, ea este “doctrina ştiinţei, a necesarului”, 
pe când “Dialectica (Topica) este doctrina probabi- 
lului, a plauzibilului“”. 

Intrucât procedează preponderent inductiv, 
“Dialectica” aristotelică trimite, mai mult decât 
Analitica (apodictica), la ontologie, la ştiinţa “ființei 
ca fiinţă”. În felul acesta, putem evidenția un 
Aristotel care caută dialectica în unitatea gândirii 
şi a fiinţei. 

Nu întâmplător, Hamelin! accentua pe ceea 
ce Aristotel numea “a treia întrebuințare a 
dialecticii” — a pune “aporiile” şi a ajuta la desco- 
perirea “primelor principii” ale fiecărei ştiinţe. 
“Este una şi aceeaşi — scrie Hartmann -— dacă se 
spune că antinomiile dezvoltate de aporetică sunt 
insolubile sau numai dialectic solubile. Soluţio- 
nările dialectice nu constau în altceva decât în a 
pune în valoare (im Geltenlassen) contradicţia în 
conţinutul de fapt real. În acest sens, se poate spune 
că Aristotel este, în esenţă, dialectician (...) 
Demersul lui Aristotel rămâne aporetic până la 
sfârşit. Înseşi principiile cele mai înalte, spre care 


° Ibidem, p.VI. 
»O.Hamelin, Le système d'Aristote, 2* edition, publié 
par L. Robin, Paris, F. Alcan, 1931, p.232-233. 

aceasta (aporetica — n.ns.) conduce, dezvăluie 
natura dialectică a faptului. Şi aici el este, chiar 
împotriva voinţei lui, dialectician”!. 
N.Hartmann a analizat apoi raporturile 
dintre conceperea aristotelică şi cea hegeliană a 
dialecticii. “Este fals -scria Hartmann -să-l vedem 
totdeauna pe Hegel numai pornind de la Kant şi 
Fichte”; pentru a-l înţelege în mod istoric pe Hegel, 
trebuie să ne raportăm “la clasicii antichităţii” şi, 
în primul rând, la Aristotel; căci “pornind de la 
problemele nerezolvate ale logicii hegeliene se pot 
vedea mai bine marile aporii ale logicii aristotelice, 
şi de la aceasta pornind, cele ale logicii hegeliene”!?. 
Ceea ce-i uneşte pe cei doi gânditori se leagă, în 
principal, de “elementele pozitive ale metodei”, de 
“raportul dintre logică şi ontologie” şi de 
“metafizică”; pentru ambii gânditori, relaţia dintre 
logică şi ontologie este fundamentală, fără ca 
modurile de a înţelege logica însăşi să fie identice: 
căci “pentru Hegel, realul se dizolvă în logic, pe 
când la Aristotel materia desparte realul de logic” ". 
Deci, dincolo de dialectica anticilor, ca artă a 
discursului şi ca teorie a probabilului, opera lui 


u N.Hartmann, Aristoteles und Hegel (1923), în Kleinere 
Schriften, Bd. II, Berlin, Walter de Gruyter & Co., 1957, p.223. 

'2 Ibidem, p.215, 217. 

© Ibidem, p.217,229, 231, 233. Este semnificativ că 
Hartmann însuşi păstrează această distincţie “în ontologia 
critică”, care, sub multe aspecte, este un gen de neoaristotelism, 
păstrând o atitudine în esenţă realistă (vezi Al.Boboc, Nicola: 
Hartmann şi realismul contemporan, Bucureşti, Edit. Ştiinţifică, 


1973, p.49). 

Aristotel conţine o dublă deschidere: a) spre o 
logică a invenţiei, a cercetării faptelor; b) spre 
“natura dialectică a faptului”, spre dialectica 
existenţei. Astfel, şi scientismul modern, şi 
ontologismul îşi află surse la Aristotel, a cărui operă 
rămâne o sursă permanentă a gândirii filosofice şi 
ştiinţifice. 


3. Discuţia despre aporie şi aporetică!+ are o 
pondere considerabilă în opera Stagiritului. O 
asemenea poziţie se leagă de faptul că momentul 
aporetic este consubstanţial punerii problemelor, 
iar de această punere depinde dezlegarea, rezulta- 
tul cercetării. 

Textul aristotelic este edificator în acest sens. 
“Fiind vorba de ştiinţa pe care o cercetăm acum 
(adică de Metafizică, Filosofia primă - nota 
comentatorului la traducerea românească), trebuie 
să trecem în revistă problemele ce se impun mai 
întâi. De ele ţin toate acelea în privinţa cărora unii 
gânditori dinainte şi-au exprimat păreri deosebite 
de ale noastre, şi apoi acelea pe care întâmplător ei 


1 Aristotel s-a ocupat de acestea îndeosebi în: Topica, 
VI, 6, 145b, 17; VIII, 11, 162a, 17; Metafizica, B, T; Despre suflet, 
I, Fizica, |. De fapt, preciza W. Jaeger (Aristoteles, Grundlegung 
einer Geschichte seine Entwicklung, 1923, 3. Aufl., Weidmann, 
Dublin/ Zürich, 1967, p.402), “în Metafizica se află laolaltă toate 
firele filosofiei lui Aristotel, aşa cum, şi invers, ea impietează 
asupra tuturor celorlalte discipline. Ea este expresia 
ultimelor sale intenţii şi orice preocupare despre părţile 
separate ale doctrinei sale, care nu-şi află punctul de 
plecare in acest organ central, trebuie să treacă pe alături de 
faptul fundamental”. 

le vor fi trecut cu vederea. Dar pentru acei care vor 
să găsească o dezlegare e de mare folos să ştie să pună 
bine probleme. Căci rezultatul fericit al cercetării depinde 
de dezlegarea problemelor puse anterior. Cine nu ştie 
unde e nodul nu poate să-l dezlege (subl. ns.). Nedu- 
merirea cugetului nostru ne arată limpede acest 
lucru chiar în realitate, căci el, când se îndoieşte de 
ceva, păţeşte tocmai ca oamenii legaţi, le e peste 
putinţă să meargă înainte, fie într-un fel, fie în 
celălalt. De aceea, trebuie să cercetezi mai dinainte 
toate dificultăţile ivite, pe de o parte, din motivele 
arătate aici, pe de alta, pentru că cei care nu-şi dau 
seama din vreme de aceste probleme seamănă cu 
oamenii care nu ştiu încotro trebuie să meargă şi, 
pe lângă acestea, nici nu pot să-şi dea seama dacă 
au descoperit ceea ce caută sau nu. Căci unora ca 
aceştia nu le e lămurit scopul cercetării lor, ci doar 
aceluia care mai înainte şi-a formulat îndoielile. 
Apoi neapărat că e în stare să judece mai bine acela care, 
ca la un proces, a ascultat toate argumentele părților în 
cauză” (subl. ns.)™. 

Textul citat conține, ni se pare, multiple 
implicații cu privire la structura modului de 


5 Aristotel, Metafizica, II (B), 1, 995a - 995b (trad. de Şt. 
Bezdechi, st. introd. şi note de Dan Bădărău), Bucureşti, Edit. 
Academiei, 1965, p.100-101. În nota 2 (p.100) D. Badărău insistă 
asupra “apelului metodic la cunoştinţele lăsate de înaintaşi“, 
asupra considerării metodice a acestui dat în ceea ce s-a numit 
diaporematica. Aristotel confruntă tezele contrarii, dar preferința 
lui “nu se manifestă niciodată în urma examinării tezei şi 
antitezei, ca o consecinţă a acestui examen”, ci, dimpotrivă, el 
“Stie de mai înainte ce vrea să stabilească; el nu e neutru”. 

gândire aristotelic şi la atitudinea sa faţă de tradiţie. 
Deşi incursiunea istorică este mai mult ajutătoare, 
nu este condiţia unei noi perspective, ea devine 
expresia consideraţiei pe care Stagiritul o are pentru 
înaintaşi; pentru mediul teoretic în care el s-a for- 
mat, lecţia este clară: fiecare în parte rămâne 
tributar trecutului, care-i oferă mereu prilej de 
meditaţie şi coordonatele unei examinări mai 
complexe a problemelor, conceptelor şi teoriilor 
(soluţiilor). Aşa cum preciza N.Hartmann, un 
“tributar” moştenirii aristotelice, “nimeni nu 
începe cu propria sa gândire. Fiecare găseşte în 
vremea sa o anumită stare de fapt a cunoaşterii şi 
a punerii problemelor; în această stare de fapt el se 
integrează şi începe să cerceteze numai pornind 
de la ea”!*. 

Distincția între aporetică şi dialectică (în sensul 
anticilor), precum şi acţiunea primei în direcţia 
dialecticii ca mod sistematic de gândire este, de 
fapt, absolut necesară pentru a înţelege construcţia 
Metafizicii. Stagiritul însuşi preciza că filosofia, care 
“consideră atât Fiinţa ca fiind, cât şi proprietăţile 
ei esenţiale”!, este “o ştiinţă” deosebită “de dialec- 
tică prin capacitatea ei de cunoaştere, iar de sofisti- 
că prin țelul de viaţă pe care ni-l fixează”; căci 
“dialectica se mărgineşte la dibuiri de cunoaştere 


'* N.Hartmann, Kurze Selbstdarstellung, în Philosophen- 
Lexikon, hrsg. von. W. Ziegenfuss, Erster Band, A-K, Berlin, 
Walter de Gruyter & Co., 1949, p.454. 

7 Aristotel, Metafizica, IV, (T), 1, 100 3a, p.125. 

în diverse domenii în care filosofia ţinteşte la o 
cunoaştere completă”!?. 

Fără a rivaliza cu Apodictica, aporetica 
aristotelică este legată de “ştiinţa ca ştiinţă a 
principiilor” a cărei mare dificultate este semnalată 
de Stagirit astfel: “Dar am putea să ne punem 
chestiunea dacă trebuie să considerăm filosofia ca 
o ştiinţă unică sau ca mai multe. Dacă ea se reduce 
la o singură ştiinţă, se poate aduce obiecţia că o 
ştiinţă se ocupă totdeauna de contrarii, pe când 
ştiut este că principiile nu sunt contrarii între ele. 
lar dacă filosofia nu se reduce la o singură ştiinţă, 
ce fel de ştiinţe trebuie să admitem ca formând 
obiectul ei?”!?. 

Hartmann avea dreptate să considere că 
“demersul lui Aristotel rămâne aporetic până la 
sfârşit”. Stagiritul însuşi oferă temei pentru 
aceasta. “Nemaiîntrebând apoi — scria el- dacă 
sarcina de a studia principiile demonstraţiei revine 
unei singure ştiinţe sau mai multora? lar dacă 
sarcina aceasta revine doar uneia, ne întrebăm: de 
ce să revină mai degrabă acesteia decât oricărei 
alteia? lar dacă menirea aceasta aparţine mai 
multor ştiinţe, ce fel de ştiinţe trebuie să fie acestea? 
Pe urmă, este de ştiut dacă toate substanţele 
alcătuiesc obiectul filosofiei sau nu. lar dacă nu 
toate intră în domeniul ei, e greu de precizat care 
dintre ele cad în sarcina ei. Pe de altă parte, dacă 
filosofia se reduce la o singură ştiinţă care 

'5 Ibidem, p.131; IV (F) 1004b. 

> Ibidem, p.334, XI (K), 1, 1059a. 

cercetează toate substanţele, nu suntem lămuriţi 
cum se poate ca aceeaşi ştiinţă să se ocupe de mai 
multe substanțe” ”. 

În structura aristotelismului, aporetica se 
leagă, inevitabil, de coprezența generalului şi a in- 
dividualului, în dezacord cu tradițiile platoniciene. 
De aceea, ştiinţa ca ştiinţă a generalului nu exclude, 
ci presupune ştiinţa “Fiinţei ca fiind” (a “Fiinţei ca 
Fiinţă”), iar întrebarea “Ce este Fiinţa?” devine 
fundamentală. “Problema Fiinţei - preciza 
P. Aubenque - este cea mai puţin naturală dintre 
toate problemele, este aceea pe care simţul comun 
nu şi-o pune niciodată, pe care nici filosofia 
prearistotelică, nici tradiţia imediată posterioară nu 
şi-a pus-o ca atare, aceea pe care alte tradiţii decât 
cele occidentale nu au primit-o şi nu au atins-o nici 
măcar în treacăt vreodată”; întrucât “trăim în 


* Ibidem, în III (B), 1, 995b, 6 şi 2, 996b Aristotel punea 
în mod expres aporia unicităţii metafizicii ca “ştiinţa 
principiilor” (primele principii). În III (B), 1, 995b, 6-10 şi 2, 
996b, 26-997a, 15, el se referă la principiile demonstraţiei. De 
fapt, nu numai Metafizica, ci şi Fizica şi Despre suflet 
examinează anumite aporii fundamentale. Textul de bază 
rămâne: [II (B), 1, 995b, în care, dincolo de diaporematică, de 
evaluarea metodică a ceea ce au dat predecesorii, Stagiritul 
dă ideea importanţei punerii problemelor şi a aporeticii ca 
ştiinţa punerii problemelor. Se pare că structura aporetică a 
gândirii aristotelice justifică şi ceea ce E. Boutroux (Aristote, 
în Études d'histoire de la philosophie (1897), IV" ed., Paris, F. 
Alcan, 1925, p.131-132) consideră “contradicția” între “o 
teorie a existenţei, pentru care real este numai individul, şi o 
teorie a cunoaşterii, pentru care nu există ştiinţă decât despre 
general”. 

gândirea aristotelică, a existenţei”, nu vedem nimic 
uimitor în chestiunea “Ce este ființa?”, problema 
“cea mai problematică dintre toate, nu numai în 
sensul că nu i se va da poate niciodată în întregime 
un răspuns, ci în sensul că e deja o problemă de ştiin- 
tă pentru care noi ne punem această problemă“. 

Este semnificativ că, studiind problema de 
mai sus ca Sein als Seiendes, Heidegger a pus în 
evidenţă ruptura gândirii Stagiritului cu 
platonismul şi ceea ce autorul lui Sein und Zeit a 
numit “diferenţa ontologică”, de fapt deosebirea 
între Fiinţă şi Fiinţa ca fiind (în termeni aristotelici). 
“Ceea ce Aristotel nu încetează să spună şi să repete 
este că, dacă eidos-ul ar aparţine existenţialmente 
de ovoía, Eidos-ul însuşi nu ar mai putea fi 
determinat ca ovoía. A fi (être) rămâne mai mult 
o calitate comună, chiar cea mai comună dintre 
toate, dar ceea ce este cel mai comun tuturor 
existenţelor este că în fiinţa (être) lui fiecare dintre 
acestea este mai întâi «ceci que voici» TÓ 6E T1. 
Astfel, spune el, acest om sau acest cal pe care-l 
vedem aci”. Şi apoi precizarea “rădăcinii” 
opoziţiei dintre Platon şi Aristotel; “platonismul 


 P. Aubenque, Op.cit., p.13-14. Noutatea, de fapt, ideea 
de a pune o asemenea problemă e subliniată de autor îndeosebi 
în ampla Introduction (p.21-68), cu titlul semnificativ: La sci- 
ence sans nom. Punându-şi această problemă, Stagiritul, ca şi 
gândirea greacă în ansamblu, subliniază Aubenque, nu şi-a 
pus-o şi pe cealaltă: de ce există mai ales fiinţă decât nimic? 
(p.13). 
P 2 Jean Beaufret, Dialogue avec Heidegger, I.: Philosophie 
greque, Paris, Les Éditions de Minuit, 1973, p.104. 

înseamnă reducţia eidetică a fiinţei (être), adică 
determinarea ei exclusivă prin Eidos. Restul nu este 
niciodată decât secundar şi de rang «ulterior». 
Pentru Aristotel, dimpotrivă, fiinţa fiindului (l'être 
de | '6tant) este esențialmente prezenţă concretă”?. 

Aristotel însuşi spunea: “Există, în fine, 
lucruri care nici nu sunt într-un subiect, şi nici nu 
sunt enunțate despre un subiect: cum ar fi un 
anumit om şi un anumit cal, căci nimic de acest fel 
nu este în subiect şi nu este enunțat despre un 
subiect. Dar, pentru a vorbi în general, tot ce este 
individual şi are caracter de unitate (- subl.ns.) nu este 
niciodată enunțat despre un subiect”™. Heidegger 
interpretează aceasta cal’ être de l'étant, din care 
Platon “a văzut numai Ti — quid-ul”, şi nu “Dife- 
rența”, ca Aristotel, “diferenţa ontologică“; ontolo- 
gia lui Aristotel are un “sens restrâns” de 
“ontologie categorială”, dar nu se reduce la aceasta, 
ci “are proprietatea esenţială de a se depăşi ea 
însăşi”, în “cunoaşterea teleologică”?. 


4. În fond, metafizica lui Aristotel, care se 
desfăşoară într-o ontologie a “Fiinţei ca fiind”, este 
structurată aporetic. Heidegger intuia acest lucru 
atunci când statua acea “ontologische Differenz”, 


“ Ibidem, p.106. 

^ Aristotel, Categoriile, 2, 1b, în Organon, I (trad. de 
Mircea Florian), Bucureşti, Edit. Ştiinţifică, 1957, p.122-123. 

“J. Beaufret, op.cit., p.108, 112, 116, 117. Este de reţinut 
că, preţuind elementele care conduc la “diferenţa ontologică”, 
Heidegger a reţinut lecţia orientării spre individ (nu spre gen) 
într-o Analytik des Daseins. 

adică “despărţirea între fiinţă (Sein) şi fiind (Sezen- 
den)”, necesară pentru a înţelege filosofia ca “ştiinţă 
despre fiinţă sau, aşa cum sună tradiţia greacă, 
ontologie”. 

Este însă meritul lui P. Aubenque de a fi 
propus o nouă deschidere în interpretarea locului 
şi rolului aporeticii aristotelice, pornind de la 
următoarele idei fundamentale: a) “discursul 
uman asupra ființei (être) nu se prezintă în maniera 
unei cunoaşteri încheiate, ci a unei cercetări ce va 
rămâne mereu fără o concluzie” (definitivă); 
b) filosofia nu ia naştere “dintr-un elan spontan al 
sufletului, ci din presiunea înseşi a problemelor: 
lucrurile se manifestă, ni se impun în mod 
contradictoriu, iscând întrebări, ne împing chiar 
fără voia noastră, în cercetare”; c) la Aristotel, 
istoria nu separă omul şi esenţele, ci este 
“orizontul indefinit al cercetării şi al travaliului 
uman”, este “locul” dialecticii ca “metodă de 
cercetare”. 

Pe acest fond ideatic, aporiile** nu sunt 
“semnul” unei ignorări a ontologiei (cum credea 


2 M. Heidegger, Die Grundprobleme der Phänomenologie, 
în Gesamtausgabe, II, Abteilung: Vorlesungen 1923-1944, Bd. 24, 
hrsg. von Fr. W. von Hermann, Frankfurt a. M., V. Klostermann, 
1975, p.3, 22. 

2 P. Aubenque, op.cit., p.16, 83, 91. 

% În Metafizica, II (B), 1, 995a (texte citate mai sus) 
este înfăţişată această gândire “aporetică”. De fapt, aporie 
înseamnă (etimologic) absenţa căii, a ieşirii; în cazul aporiei, 
“întreruperea demersului şi soluţia sunt condiţiile unui nou 
punct de plecare“; a rezolva o aporie nu înseamnă a o elucida, 

Platon), ci constituie o primă “cheie” a “discursului 
uman asupra fiinţei”, ştiinţa aristotelică despre 
fiinţă constituind “sistemul general al soluţiei 
aporiilor”; “a nu înceta niciodată a cerceta ce este 
fiinţa înseamnă a fi aflat deja răspunsul la 
întrebarea: «ce este ființa?» ”; Aristotel a fost astfel 
“mai puţin fondatorul unei tradiţii decât iniţiatorul 
unei problematici despre care el ne-a avertizat că 
rămâne totdeauna iniţială, ştiinţa care o pune fiind 
în mod etern «cercetare». 

De marea importanţă a aporeticii aristotelice, 
subliniată pe direcţia aflării metodei metafizicii 
(filosofiei), a fost conştient în cel mai înalt grad 
N.Hartmann, autorul “ontologiei critice”. “Aporia 
- scria el- este conceptul antic de problemă. 
Conştiinţa dificultății a nemergerii mai departe este 
treapta definitorie a mişcării între ştiinţă şi 
neştiinţă. Din clarificarea asupra stadiului 
problemei rezultă orice înţelegere a conţinutului 
de fapt. La Aristotel, căutarea şi punerea în mod 


ci a o dezvolta (P.Aubenque, op.cit., p.221). Autorul consideră 
că dificultăţile “unui discurs unitar asupra fiinţei ca fiinţă” 
se rezumă “într-o aporie fundamentală”, aporie ce s-ar putea 
formula în următoarele trei propoziţii pe care Aristotel le 
susţine rând pe rând şi care sunt pretutindeni, astfel încât nu 
se pot accepta două dintre ele fără a refuza pe cea dea treia”: 
1) “există o ştiinţă a fiinţei ca ființă“; 2) “orice ştiinţă se referă 
la un gen determinat“; 3) “fiinţa nu este un gen” (ibidem, 
p.222). 
P. Aubenque, op.cit., p.158, 159, 508. 

limpede a aporiei devine de-a dreptul metodă 
fundamentală”*%. 

De aceea, aporetica a fost situată între 
“formele dialecticii”; căci “metoda metafizică” nu 
trebuie înţeleasă doar “ca o dialectică absolută în 
sensul lui Hegel”, ci şi ca “o dialectică aporetică”". 

Specificul aporeticii şi legarea ei structurală 
de punerea (corectă, bineînţeles) a problemelor, aşa 
cum o gândise Aristotel, circumscrie, într-adevăr, 
această metodă formelor dialecticii, mai exact, o 
înscrie ca moment în procesul elaborării metodei 
filosofiei ca atare. 

De aceea, prelungirea în ontologie (şi, în 
genere, cum ar spune Hartmann, în teorie, într-o 
soluţie) face necesară o întoarcere de la Hegel la 
Aristotel, iar aceasta este consubstanţială cu spiritul 
ştiinţific modern. “Toate antinomiile veritabile — 
preciza Hartmann -sunt în mod necesar insolubile, 
ceea ce nu le face în nici un fel fără sens. 
Dimpotrivă, numai astfel ele sunt pline de sens. O 
antinomie solubilă ar fi ca un fier lemnos. 
Nerecunoaşterea acestei stări de fapt evidente în 


* N.Hartmann, Aristoteles und Hegel, ed. cit., p.219. 
Hartmann consideră că Aristotel este “maestrul acestei metode 
şi a rămas ca atare clasic pentru toate timpurile“; dincolo de 
speculativismul filosofiei hegeliene, Hartmann subliniază 
necesitatea şi actualitatea unei “analize nespeculative a 
problemelor“, pe care “dialectica hegeliană nu o cunoaşte” 
(ibidem, p.220), ca o pregătire pentru întemeierea unei 
ontologii. 

31 G. Martin, Allgemeine Metaphysik, Berlin, Walter de 
Gruyter & Co., 1965, p.322, 326. 

sine constituie rădăcina greşelii lui Hegel” ”. 


Dincolo de ideea “independenţei de orice poziţie 
filosofică”, înţelegerea hartmanniană a Aporeticii* 
valorifică tradiţiile aristotelice în perspectiva 
ontologiei şi a dialecticii. Cu toate limitele “ontolo- 
giei critice”, autorul pune în lumină semnificaţiile 
majore ale aporeticii (la Aristotel şi după aceea). 


5. Din cele spuse până aici, reținem atenţia 
asupra următoarelor idei mai importante: 1) pentru 
viitorul metafizicii (filosofiei), punerea problemei 
Fiinţei ca Fiinţă este hotărâtoare; 2) această punere 
trebuie să se desfăşoare într-o ştiinţă a punerii 
problemelor — aporetica; 3) ea angajează distincţia 
(fundamentală pentru filosofare, ca atare, şi pentru 
orice filosofie de calitate) între problemă şi soluție, 
de mare importanţă metodologică şi actuală 
oricând, nu numai în cercetare, ci şi în evaluarea 
creaţiei teoretice; 4) aporetica aristotelică 
avertizează împotriva speculaţiei şi direcţionează 
gândirea spre ştiinţă şi spre spiritul ştiinţific; 5) în 
acest context se situează respingerea soluţiilor “de- 
finitive”, nu a necesităţii soluţiei ca atare (a teoriei), 
şi realismul în ontologie. 

De fapt, poziţia solidă a aporeticii în elabo- 
rările lui Aristotel este determinată de faptul că ea 
premerge (şi pregăteşte) şi punerea (constituirea) 


2 N.Hartmann, Wie ist kritische Ontologie iiberhaupt 
möglich? , în Kleinere Schriften, Bd. III, Berlin, Walter de Gruyter 
& Co., 1958, p.310. 

* Idem, Grundziige einer Metaphysik der Erkenntnis, p.36- 
40, 61-76 şi art. cit. mai sus. 

metodică a problemelor (adică situează totul în 
deschiderea cercetării) şi desfăşurării coordo- 
natelor esenţiale ale teoriei într-o ontologie, chiar 
într-o metafizică. Căci ştiinţa “Fiinţei ca fiind” pre- 
cede şi condiţionează ontologia substanţei, 
raportul dintre această ontologie şi metafizică fiind 
de la întemeiat la temei (“primele principii”). 
Acestea din urmă sunt însă inteligibile. Aristotel 
nu are o vină ca atare, directă, pentru ontologiile 
aristotelico-scolastice, într-un fel topografii ale 
transinteligibilului, nu ale inteligibilului, singura 
soluţie (şi deschidere) permisă de gândirea 
autentică a Stagiritului. 

În spirit aristotelic, aporetica este ştiinţa 
punerii problemelor şi ea trebuie să preceadă ştiinţa 
ca atare, știința noastră despre general. Aporetica 
delimitează riguros structura modului de gândire, 
a unei gândiri ce trebuie să purceadă la o înlănţuire 
metodică a problemelor (nu simple probleme, ci 
cele metafizice, filosofice!) înainte de a se finaliza 
într-o teorie (soluţie). De aceea, aceasta din urmă 
nu poate fi una definitivă, ci numai una în 
deschidere (e adevărat, o deschidere ce prezintă o 
configuraţie logico-gnoseologică riguroasă, 
consistenţă ideatică). 

În felul acesta, Aristotel se opunea nu 
numai închiderii în platonismul metafizic, ci şi 
oricărui relativism. Desfăşurarea metodică a 
problemelor ce sunt de soluţionat pregăteşte o 
teorie (de fapt, o ontologie) veritabilă, ştiinţa ca 
ştiinţă a universalului, ştiinţa absolută, care nu 

angajează nicicum realativitatea (şi cu atât mai 
puţin relativismul!). 

Intr-un anumit sens, ca formă a punerii 
problematicii metafizice (filosofice), aporetica 
aristotelică este superioară primelor două forme 
istorice ale dialecticii: dialectica globală a anticilor 
(a lui Heraclit, în special) şi dialectica lui Hegel. 
Căci prima implică un anumit relativism (întrucât 
ştiinţa ca ştiinţă a generalului rămâne în plan 
secundar, mai exact, nu se poate configura ideatic- 
noţional), iar cea de-a doua — pericolul închiderii 
într-o soluţie definitivă, într-o tematică închisă, de 
adevăruri “definitive”. 

Reţinând ipoteza lui N.Hartmann cu privire 
la necesitatea depăşirii metafizicii deductiv-specu- 
lative într-o “metafizică a problemelor”, susţinută 
în esenţă prin păstrarea spiritului aporeticii 
aristotelice, subliniem motivarea prin acelaşi spirit 
al ideii de sistem deschis, atât de familiară 
mentalităţii ştiinţifice a vremii noastre. 

Pe un alt plan decât al prezenţei sale în logica 
nouă, Stagiritul ne apare astfel ca un veritabil 
contemporan! Mult visata philosophia perennis nu 
poate fi decât o filosofie deschisă şi, implicit, o 
filosofie a deschiderii. Şi nu putem să nu reținem 
atenţia asupra originării acestei mari idei în opera 
celui care a fost atât de mare, încât nu are nevoie 
să fie numit altfel decât: Aristotel, un nume care 
tine locul nu numai pentru “faptul gândirii” sale, 
cum ar spune Heidegger, ci pentru însăşi realizarea 
la superlativ în plan ideatic a puterii, frumuseţii şi 
măreției spiritului uman. 

POSTEAŢĂ 
N. Hartmann în gândirea contemporană 


I. O dată cu orientarea fenomenologiei spre 
sferele valorilor istoriei şi umanului, implicit spre 
o reconstrucţie modernă în metafizică şi ontologie, 
aspiraţia ontologică (prezentă şi la Husserl în forma 
“ontologiilor regionale”) se amplifică şi se precizează 
pe fondul mai larg al mişcării realiste contemporane!. 

Una dintre cele mai relevante prezenţe în 
sensul amintit o constituie opera lui N. Hartmann, 
a cărei amploare şi diversitate l-au impus în rândul 
celor mai mari gânditori contemporani. 

Nicolai Hartmann (1882-1950) este cunoscut 
ca autor al unei noi forme în ontologie, anume 


! Întrucât prezentarea acesteia nu intră în economia 
lucrării de faţă, trimitem la volumul: Al. Boboc, Filosofia 
contemporană, E.D.P., 1995, p. 92-130. 

* Născut la Riga, în 1882, studii de medicină, filologie 
clasică şi filosofie la Dorpat, Petersburg, şi Marburg. Profesor 
la Marburg (1920), Köln (1925), Berlin (1931), Göttingen (1945- 
1950). Lucrări principale: Logica ființei a lu: Platon (Platos Logik 
des Seins, 1909, 2, Aufl., 1965); Principiile unei metafizici a 
cunoaşterii (Grundzuge einer Metaphysik der Erkenntnis, 1921, 
ed. a 5-a 1955); Cum este posibilă ontelogia critică în genere? (Wie 
ist kritische Ontologie iiberhanpt mâglich?, 1924, Festschrogt 
fur P. Matorp); Filosofia idealismului german (Philosophie des 
deutschen Idealismus; Bd. I, 1923; Bd. II, Hegel 1929; într-un 

“Ontologia critică”, o veritabilă direcţie de gândire, 
care constituie totodată o amplă sinteză teoretico- 


volum, ed. a 3-a, 1974); Ethik (1226, ed. a 4-a 1962); Problema 
existenţei spirituale (Das Problem des geistigen Seins, 1933, ed. 
a 3-a 1962); Asupra fundamentelor ontologiei (Zur Grundlegung 
der Ontologie, 1935), ed. a 3-a 1948); Posibilitate şi realitate 
(Möglichkeit und Wirklickeit, 1938, ed. a 3-a 1966); Construcția 
lumii reale (Der Aufbau der realen Welt, 1940, ed. a 3-a 1964); 
Noi cài în ontologie (Neue Wege der Ontologie, 1942, ed. a 5-a 
1969); Filosofia naturii (Philosophie de Natur, 1950, 1980); 
Gânduri teleologice (Teleologisches Denken (1951; ed. a 2-a 1966); 
Estetica (Asthetik, 1953), ed. a II-a, 1966); Introducere în filosofie 
(Einfuhrung in die Philosophie, 1950, ed. a 3-a 1954); Convorbiri 
filosofice (Philosophische Gesprăche, 1954); Scurtă autoexpunere 
(Kurze Selbsdarstellung, în: Philosophen-Lexikon, I, 1942); 
Metafizica problemelor (Die Metaphysik der Probleme, 1960). 
Sub genericul: Kleinere Schriften (vol.I-III, 1955-58) au 
fost adunate studiile cele mai importante ale autorului. 
Acestea, ca şi bibliografia principală asupra lui N. Hartmann, 
se află în: Nicolai Hartmann, Der Denker und sein Werk 
(Göttingen, 1952, p.283-312); Francesco Barone, N.Hartmann 
(Torino, 1957, p.357-431); Ingeborg Wirth, Realismus und 
Apriorismus in N. Hartmann, Erkenntnistheorie (Berlin, 1965; 
bibliografia din perioada 1952-1965); Al. Boboc, Nicolai 
Hartmann şi realismul contemporan (Bucureşti, 1973; 
bibliografia până în 1973, p.8-11 şi pe parcursul lucrării). 
Pentru lucrările asupra lui N.Hartmann se poate consulta: 
Al. Boboc, Filosofia contemporană, Bucureşti, E.D.P., 1982, p.65- 
71. Menţionăm că o bibliografie selectivă (până în 1950) aflăm 
în: Philosophen-Lexikon, I, p.470-471; se află în curs de finisare 
o bibliografie, declanşată cu prilejul aniversării (în 1982) a 100 
de ani de la naşterea lui N.Hartmann (în septembrie 1982). 
Elemente noi pentru înţelegerea atitudinii lui 
N.Hartmann faţă de contemporanii săi şi în epocă oferă: Nicolai 
Hartmann u. Heinz Heimsoeth im Briefwechsel (hrsg. von Frida 
Hartmann u. Renate Heimsoeth, Bouvier, Bonn, 1978). 

filosofică şi o impresionantă construcţie 
sistematică, pornind de la principiul: “nimeni nu 
începe cu propria sa gândire. Fiecare găseşte în 
vremea sa o anumită stare de fapt a cunoaşterii 
şi a punerii problemelor... El preia conţinutul 
marilor probleme din stadiul istoric în care se află 
acestea”. 

Gândirea sistematică trebuie însă să meargă 
pe altă cale decât cea “a sistemelor filosofice”, spre 
o “metafizică nespeculativă”, ca “fundament al 
unei noi ontologii”*. 

Aşa cum se poate constata, gândirea lui 
Hartmann este dominată de interesul ontologic. 
El refuză construcția de sisteme de tip clasic şi 
elaborează o sistematică filosofică în concordanţă 
cu noua experienţă a ştiinţei şi cu ceea ce el numea 
“conţinutul problemelor”, îndemnând la o 
meditaţie asupra fiinţei şi existenţei. “Nici o 
filosofie — scria el- nu începe cu ea însăşi, ci presu- 
pune totdeauna travaliul ştiinţelor pozitive, chiar 


` N.Hartmann, Kurze Selbstdarstellung, în: Philosophen- 
Lexikon, hrsg. von. W. Ziegenfuss, I. W. de Gruyter, 1949, p.454, 
Filosofia nu mai poate fi o “metafizică a sistemelor”, ci una a 
problemelor, “istoria problemelor şi a rezolvărilor lor”. (Ibidem, 
p.455). Ceea ce trebuie să reţină atenţia de aci s-ar rezuma 
astfel: principalul în fiecare epocă îl constituie “gânditorul care 
pune probleme (der Problemdenker)”; fără a renunţa la năzuinţa 
sistematică, filosofia trebuie să evite închiderea într-un sistem 
(Vezi: Al. Boboc, Nicolai Hartmann şi realisinul contemporan, Ed. 
Ştiinţifică, Bucureşti, 1973, p.12-16). 

 N.Hartmann, Systematische Selbstdarstellung (1931), în: 
Kleinere Schriften, Bd.I, Walter de Gruyter et Co., Berlin, 1955, 
p.49-51). 

şi atunci când acesta se află la început””. Sistema- 


tica “nu traduce aci o voinţă de sistem”, ci este 
“expresia conştientă a grijii ontologice care-l 
domină pe gânditor'”*. 

Hartmann critică gnoseologismul modern şi 
pozitivismul, precum şi idealismul “speculativ”, 
susținând primatul ontologiei asupra gnoseologiei 
şi un “realism” elaborat ca “ontologie a cunoaş- 
terii”: “cunoaşterea nu înseamnă creare, producere, 
naştere a unui obiect, aşa cum a căutat să ne facă 
să credem idealismul mai vechi sau mai nou, ci o 
prindere (Erfassen) a ceva care există înainte de 
cunoaştere şi independent de ea” (subl. ns.). 

Şi mai clar: “în orice cunoaştere stau laolaltă 
un obiect de cunoscut şi un subiect care cunoaşte. 
Relaţia dintre acestea este cunoaşterea însăşi“; 
“cuprinderea (Erfassen) nu înseamnă strângerea 
obiectului în subiect, ci numai restrângerea 
determinărilor obiectului într-o plăsmuire în 
subiect, produs al cunoaşterii sau «imaginea» 
obiectului”; “în obiect nu ia naştere nimic nou, în 


*N.Ilartmann, Neue Ontologie in Deutschland (1946), în: 
Kleinere Schriften, I, p.58. Dar “un fundament unitar al filosofiei 
poate fi aflat numai în orientarea acesteia spre bazele 
existenţei” (Ibidem, p.62). 

* S. Breton, L’ êt re spirituel. Recherches sur la philosophie 
de N.Hartmann, Emm.Vitte, Lyon, 1962, p.12. Autorul remarcă 
acică Hartmann a sesizat “păcatul idealismului”; el a subliniat 
că, la început nu a fost nici “spiritul”, nici “Verbul”, nici 
acţiunea, ci “fiinţa”, susţinând un “realism integral” (Ibidem, 
p.13, 14). 

* N.Hartmann, Grundzüge einer Metaphysik der 
Erkenntnis, 3. Aufl. W. de Gruyter, Berlin, 1941, p.1. 

subiect se naşte însă conştiinţa obiectului cu 
conţinutul ei: «imaginea» obiectului'?. 

În felul acesta, esenţială pentru Hartmann nu 
este relaţia gnoseologică subiect-obiect, ci relaţia 
“ontologică”: obiectiv-transobiectiv. Din punct de 
vedere “ontologic”, existenţa este independentă de 
obiectivarea ei prin cunoaştere: “există ceva în afara 
conştiinţei, în afara sferei logice şi a graniţelor rațiunii”; 
indicând “domeniul relaţiei cognitive a unui subiect 
drept «curtea obiectelor», putem spune că... “tot ceea 
ce se află dincolo de această «curte» este transobiectiv ”. 

Realizarea unei “ontologii (metafizici) a 
cunoaşterii” deschide calea “ontologiei critice” ca 
atare, o reconstrucţie “realistă” în teoria fiinţei. Căci 
atât “teoria cunoaşterii”, cât şi celelalte discipline 
filosofice conduc cu necesitate la “ştiinţa filosofică 
fundamentală”, la ceea ce Aristotel numea “Fiinţa 
ca fiind” (Sein als Seiendes), către care trebuie să 
se îndrepte “noua ontologie”. 


* Ibidem, p.43, 44. 

° N.Hartmann, Grundzüge, p.182, 197. Esenţialul îl 
constituie aci faptul că obiectul nu depinde de subiect, poziţia 
“obiectului” în relaţia cognitivă lăsând valabilă existenţa unui 
“transsubiectiv” de cunoscut. Aşa cum preciza W. Stegmuller 
Hauptsrâmungen der Gegemwartsplulosophie, 6. Aufl., A Kröner, 
Stuttgart, 1978, p.284), “deoarece lumea reală este pur şi simplu 
transcendentă conştiinţei, ea se poate reflecta, după Hartmann, 
numai în forma imaginii”. De fapt, încă demult s-a spus, pe 
bună dreptate, că modul în care “este dată realitatea” constituie 
“centrul ontologiei critice” (M. Florian, Dialectica. Sistem şi 
metodă..., Casa Şcoalelor, Bucureşti, 1947, p.98). 

'* N.Hartmann, Neue Ontologie n Deutschland, p.56. 
“Ontologia nu este teoria obiectului, nu este ştiinţa despre obiecte 
în genere, ci ştiinţa «Fiinţei ca fiind»” (N.Hartmann, Zur Grundlegung 
der Ontologie, 2. Aufl., W. de Gruyter, Berlin, 1941, p 39). 

Analizând “sferele fiinţei” (reală şi ideală), 
“momentele fiinţei” (“existenţa efectivă” — Dasein 
şi “esenţa” — Sosein), Hartmann critică teza rupturii 
dintre existenţă şi esență, cu legarea acesteia din 
urmă de “sfera idealităţii”, şi propune principiul: 
“orice existent (Seiendes) ideal sau real, este nu 


ET 


numai esență, ci şi existență efectivă”; “orice esență 
e ceva «este», de asemenea, esența dată a ceva. 
Numai că ceva-ul nu este aci unul şi acelaşi”!!. 
Hartmann nu acceptă reducționismul, ci, 
dimpotrivă autonomia “sferelor”: “nu este 
nicidecum în esența idealului în genere de a domina 
asupra realului, după cum nu este nici în esența 
realului de a fi pătruns de structurile idealului”??. 


'! Ibidem, p.123, 133. Într-un context semnificativ 
(Leibniz als Metaphysiker, Kleinere Schriften, Il, de Gruyter, 1957, 
p.277), Hartmann precizează: ...“orice fiind (Seiende) conţine 
multiplicitatea pestriță a universalului din care el se 
construieşte, dar construcţia însăşi, ca una determinată pre- 
cis, este individuală”. 

Pentru semnificaţia analizelor ontologice hartman- 
niene vezi: Al. Boboc, Op.cit., p. 48-141. Menţionăm aci că în 
“ontologie” sunt analizate nu doar “fiinţările” (inclusiv “fiinţa 
spirituală”), ci şi valorile, Hartmann fiind unul dintre 
reprezentanţii de seamă ai eticii valorilor şi ai axiologiei 
moderne ca atare, participând la distincţia de perspectivă 
dintre obiectualitatea, obiectivitatea şi funcţionalitatea 
valorilor. 

2 N.Hartmann, Grundlegung, p.312: “Sau altfel: se 
întâlneşte şi fiinţă ideală căreia nu-i corespunde nici un real, 
după cum se întâlneşte şi fiinţă reală, care scapă structurilor 
ideale. Pentru prima avem exemple în câmpul matematicilor, 
pentru cea de a doua - în cel al valorilor şi logicului”; “nici 
întreaga fiinţă ideală nu iese din structura reală, nici aceasta 
din urmă nu se reduce la fiinţa ideală” (Ibidem, p.312, 313). 

Mersul general al operei hartmanniene justi- 
fică teza pe care autorul a susţinut-o în diferite 
contexte: că “orientarea filosofiei contemporane 
către ontologie şi realism”, din orice unghi de 
vedere ar fi privită, are ca premisă “datul real”; 
“există numai o realitate, anume aceea a lumii reale, 
în care năzuim, trăim, în care acţionăm şi sperăm, 
suferim, experimentăm, suportăm şi cunoaştem“ 
şi, de aceea, numai doctrina “existentului 
(Seiendes) ca atare” este “adevărata philosophia 
prima” ”. 

Fără a ne opri la alte dezvoltări ale acestei 
ample ontologii (de fapt încercări de a privi totul 
sub specia ontologicului), menționăm valoarea 
deosebită a discuțiilor pe următoarele teme: 
“modurile ființei” (“posibilitate” şi “realitate”); 
“principiile ființei” (“structura stratificată a ființei 
reale”, întrucât “realul” are patru straturi: 
anorganic, organic, psihic şi spiritual); “analiza 
categorială a finalităţii”, însoţită de critica 
finalismului şi de pledoaria pentru un determinism 
nemecanicist; “fiinţa spirituală”, cu distincţia între 
“spiritul obiectiv”, subiect al istoriei şi “spiritul 
obiectivat” (sfera creaţiilor culturale) şi “prelun- 
girea” acestuia în atemporal; particularităţile 
“obiectivaţiei”, în care “creatura supravieţuieşte 
creatorului“; se constituie (după “legea generală a 
obiectivaţiei”) o relaţie între “planul din faţă” 
(Vordergrund) şi “fundal” (Hintergrund) şi, în cele 


i N.Hartmann, Zum Problem der Realitătsgegebenheit, 
Panverlagsgssellschaft, Berlin, 1931, p.7, 8, 32. 

din urmă, un raport cu “trei termeni” (întrucât, “la 
purtătorul real” şi la “bunul spiritual” se adaugă 
“spiritul viu”, personal sau chiar obiectiv). 

Un loc aparte în acest context ontologic ocupă 
ontologia idealităţii, îndeosebi analiza ontologică 
a valorilor (a valorilor etice şi estetice, în particu- 
lar), care au condus la întemeierea ontologică a 
axiologiei şi la întemeierea axiologică a eticii şi 
esteticii”. O asemenea panoramă a fiinţei (reale, 
spirituale, culturale ş.a.) îndreptăţeşte oarecum 
aprecierea: “ontologia sa conţine întregul corpus 
metaphysicum al istoriei spirituale occidentale, acest 
corp este însă fără suflet”. 

Dincolo de toate acestea, opera lui Hartmann 
prilejuieşte oricând o întâlnire rodnică cu problematica 


* Vezi: Al.Boboc, Op.cit., p.113-208. Cercetarea specială 
a esteticii hartmanniene, cu aducerea la zi a discuţiilor în tema 
reconstrucției esteticii în:Al.Boboc, N.Hartmann şi estetica 
modernă. Studiu introductiv la: N.Hartmann, Estetica, traducere 
de C.Floru, Editura Univers, Bucureşti, 1974, p.V-LIV. 

Ideile centrale ale acestor dezvoltări: etica şi estetica, sunt 
studii fundamentale asupra unui anumit tip de valoare; valoarea 
ca valoare nu se reduce la realizările valorice, nici la bunuri sau 
aprecieri; ca  “esenţialităţi” sau “Idei platoniciene” 
(N. Hartmann, Ethik, 1926, p.109), valorile “conferă existenţei 
sens”, dar “nu sunt sursa realității, ci justificarea ei apriori”; 
spre deosebire de valorile etice (“valori ale unui existent în sine”), 
valorile estetice sunt valori ale “apariţiei ca apariţie”, se 
constituie “numai în real”, ca valori ale unui “existent pentru 
noi”; “obiectul estetic” are o ontologie proprie, fără de care 
estetica însăşi nu se poate constitui. Câci tocmai pentru a fi o 
estetică, ea trebuie să fie filosofică. 

5 Joh. Hirschberger, Geschichte der Philosophie, 4. Aufl., 
II, Teil: Neuzeit und Gegenwart, Herder, Freiburg-Wien, 1960, p.561. 

de bază a filosofiei, îndeosebi a ontologiei, a eticii 
valorilor şi a esteticii'*. Aşa cum s-a arătat, nici o 
“întâlnire cu etica valorilor” nu-l poate ocoli pe 
Hartmann, după cum nu-l poate ocoli nici o 
dezvoltare constructivă mai de seamă din zilele 
noastre. Receptiv faţă de nou, animat de o năzuinţă 
sistematică ce nu s-a închis într-un sistem, el a avut 
cultul valorilor, dorindu-şi un cadru de vieţuire 
propriu capacităţii creative a omului contemporan. 


i Vezi: I. Drexler, Begegnungen mit der Wertethik, 
Vandenhoeck & Ruprecht in Göttingen, 1978, p.167 şi urm. 

Nicolai HARTMANN (1882-1950) este unul 
dintre cei mai sistematici şi mai productivi filosofi 
din secolul nostru, întemeietor al „ontologiei 
critice” - formă specifică în orientarea ontologică a 
cugelării contemporane. Preocupat de o nouă formă 
a sistematicii filosofice, el s-a impus totodată ca un 
reputat istoric al filosofiei şi al culturii în genere. 

Scrierile traduse în acest volum constituie o 
selecţie menită să introducă cititorul român în 
cunoaşterea „ontologiei critice“ . 

